ആദിത്യനെതിരെ ശാന്തിവിള ദിനേശ് | CinemaTalkies\nആദിത്യനെതിരെ ശാന്തിവിള ദിനേശ്\nനടി അമ്പിളി ദേവിയുടെ ഭർത്താവായ സീരിയൽ നടൻ ആദിത്യനെതിരെ ഗുരുതര ആരോപണങ്ങളുമായി നിർമാതാവ് ശാന്തിവിള ദിനേശ്. ആദിത്യന്റെ ആത്മഹത്യാശ്രമം നാടകമാണെന്നും നിരവധി പെൺകുട്ടികളുടെ ജീവിതം നശിപ്പിച്ച ആദിത്യനെ സീരിയലുകളിൽ നിന്നും വിലക്കണമെന്നും ശാന്തിവിളി ദിനേശ് പറയുന്നു.\n‘കേരളത്തിൽ കോവിഡിനേക്കാൾ കൂടുതൽ ചർച്ച ചെയ്യപ്പെടുന്നത് ആദിത്യനെക്കുറിച്ചാണ്. എല്ലാ ജില്ലകളിലും പോയി പെണ്ണുപിടിക്കുന്നവൻ. കൈ ഞരമ്പ് മുറിക്കുക, ആശുപത്രിയിലാകുക. ഇതൊക്കെ നാടകമാണ്. മുമ്പൊരിക്കൽ തിരുവനന്തപുരം ജില്ലയിൽ ഒരു പെൺകുട്ടിയെ ഇയാൾ കല്യാണം കഴിച്ചു. ഈ പെൺകുട്ടി എന്റെ സീരിയലിൽ അഭിനയിക്കാൻ വന്നപ്പോഴാണ് ഇക്കാര്യം ഞാൻ അറിയുന്നത്. അന്ന് വിവാഹബന്ധം വേർപെടുത്തുന്നതിന്റെ വക്കിൽ നിൽക്കുകയാണ് ആ കുട്ടി.’\n‘അവിടെ മാത്രമല്ല കണ്ണൂരും ഒരു പെൺകുട്ടിയെ ആലോചിച്ചു. അതും പ്രശ്നങ്ങളായി. ഇപ്പോൾ തൃശൂരും കൊല്ലത്തും ഒരുകുട്ടി. വർഷങ്ങൾക്കുമുമ്പ് ഇദ്ദേഹത്തിന്റെ ആത്മഹത്യാശ്രമം ഞാൻ ഓർക്കുന്നു. ഒരുദിവസം സംവിധായകൻ ടി.എസ്. സജി എന്നെ വിളിക്കുന്നു, ‘നടന് ആദിത്യന് ഉറക്കഗുളിക കഴിച്ച് ശംഖുമുഖം കടപ്പുറത്ത് കിടക്കുന്നുവെന്ന് അദ്ദേഹം എന്നോടു പറഞ്ഞു.\n‘അന്ന് ഈ സജിയും കൂട്ടുകാരും ചേർന്നാണ് ഇയാളെ ആശുപത്രിയിൽ എത്തിച്ചത്. ഞാൻ പോയില്ല. ഇങ്ങനെ ആളുകളെപറ്റിച്ചാണ് ജീവിക്കുന്നത്. ജയൻ എന്ന വലിയ മനുഷ്യന്റെ ഐഡന്റിറ്റിയെ വിറ്റ് ജീവിക്കുന്ന ഒരുത്തൻ.നാലോ അഞ്ചോ ആറോ പെൺകുട്ടികളുടെ ജീവിതമാണ് ഇവൻ നശിപ്പിച്ചത്. അമ്പിളി ദേവിയെപ്പോലെ നല്ല കലാകാരിയായ പെണ്ണിനെ എങ്ങനെയൊക്കെയാണ് ഇയാൾ നശിപ്പിച്ചത്. ഇയാൾക്ക് ഗുണ്ടകളുമായി അവിഹിതമായ ബന്ധമുണ്ട്. പൊലീസ് ഇത് അന്വേഷിക്കണം. കാറിൽ വാളും വടിവാളും വെട്ടുകത്തിയുമായി നടക്കുന്ന ഒരുത്തനൊപ്പം ഒരാൾ എങ്ങനെ ജീവിക്കും. സീരിയലിൽ നിന്നും ഇവനെ വിലക്കണം. ജന്മനാ ഇയാൾ ക്രിമിനലാണ്.’\n‘അമ്പിളി ദേവിയെയും കല്യാണം കഴിച്ച് കുഞ്ഞുണ്ടാക്കിയിട്ടാണ് ഇവന് തൃശൂരിൽ ബിസിനസിനു പോകുന്നത്. അതും പെണ്ണു ബിസിനസിന്. ഇതൊക്കെ പുറത്ത് അറിയുമെന്ന് ആയപ്പോൾ ആത്മഹത്യാനാടകം. ഏതോ ചാനലുകാരെയും കൂട്ടിയാണ് ആത്മഹത്യ ചെയ്യാൻ പോയതെന്നാണ് എനിക്ക് അറിയാൻ കഴിഞ്ഞത്. ഇവന്റെ വിവാഹരഹസ്യങ്ങൾ കേരള പൊലീസ് അന്വേഷിക്കണം. എല്ലാ നിയമങ്ങളും കാറ്റിൽ പറത്തിയാണ് ഇവൻ പെൺകുട്ടികളെ പറ്റിച്ചുകൊണ്ടിരിക്കുന്നത്. ഈ നാട്ടിൽ മാത്രമെ ഇതൊക്കെ നടക്കൂ.’\n‘നവ്യ നായരോട് മത്സരിച്ച് കലാതിലക പട്ടം നേടിയ താരമാണ് അമ്പിളി ദേവി. കുട്ടികളെ നൃത്തം പഠിപ്പിച്ചാണ് അവൾ ജീവിക്കുന്നത്. നമുക്ക് തന്നെ പ്രചോദനം തോന്നുന്ന ജീവിതം. പക്ഷേ അമ്പിളി ആദ്യ ഭർത്താവിനെ ഉപേക്ഷിച്ച് ആദിത്യന്റെ കൂടെ പോയത് ഇവരുടെ ജീവിതം മാറ്റിമറിച്ചു.’\n‘ഒരുപക്ഷേ ആദ്യ ഭർത്താവിന്റെ ശാപമായിരിക്കും ഇത്. ഇവരുടെ രണ്ട് പേരുടെയും ജീവിതത്തില് തെറ്റുകൾ സംഭവിച്ചിട്ടുണ്ട്. നിങ്ങൾ കാണിച്ച മണ്ടത്തരങ്ങളുടെ ഫലമാണ് അമ്പിളി, നിന്റെ നിറഞ്ഞ കണ്ണുകൾ. ഇനിയെങ്കിലും പാഠം പഠിക്കൂ.’\n‘ആദിത്യന്റെ ചേട്ടനെ എനിക്ക് വ്യക്തിപരമായി അറിയാം. അനിയന്റെ ഈ സ്വഭാവത്തെക്കുറിച്ച് ചോദിച്ചപ്പോൾ, അത് അടഞ്ഞ അധ്യായമാണെന്നാണ് അദ്ദേഹം മറുപടി പറഞ്ഞത്. അമ്പിളിയെ വിവാഹം ചെയ്തത് പോലും ഈ ചേട്ടൻ അറിഞ്ഞിരുന്നില്ല. സാക്ഷാൽ ജയനോടെങ്കിലും കുറച്ച് സ്നേഹമുണ്ടായിരുന്നെങ്കിൽ ഇതുപോലെ പ്രവർത്തികൾ ഇവൻ ചെയ്യുമായിരുന്നോ?’


keam 2021 important guidelines: ഇന്ന് പ്രവേശന പരീക്ഷ എഴുതുന്ന വിദ്യാർത്ഥികൾ നിർബന്ധമായും അറിഞ്ഞിരിക്കേണ്ട കാര്യങ്ങൾ - keam 2021 engineering entrance exam important guidelines for students and parents | Samayam Malayalam\nkeam 2021 engineering entrance exam important guidelines for students and parents\nഇന്ന് പ്രവേശന പരീക്ഷ എഴുതുന്ന വിദ്യാർത്ഥികൾ നിർബന്ധമായും അറിഞ്ഞിരിക്കേണ്ട കാര്യങ്ങൾ\nadarsh js | Samayam Malayalam | Updated: Aug 5, 2021, 8:36 AM\nകൊവിഡിൻ്റെ പശ്ചാത്തലത്തിൽ കേരള എഞ്ചിനീയറിങ് ആർക്കിടെക്ചർ മെഡിക്കൽ പരീക്ഷ നടക്കുന്നതിനാൽ വിദ്യാർത്ഥികൾക്കും രക്ഷകർത്താക്കൾക്കുമായി പ്രത്യേകം മാർഗനിർദേശങ്ങൾ പുറപ്പെടുവിച്ചിട്ടുണ്ട്\nകീം 2021 നിർദേശങ്ങൾ\nപരീക്ഷ രണ്ടു ഷിഫ്റ്റുകളിലായി\nകൊവിഡ് സുരക്ഷാ മാനദണ്ഡങ്ങൾ കർശനമായി പാലിച്ചായിരിക്കും പരീക്ഷ\nവിശദ വിവരങ്ങൾ cee.kerala.gov.in എന്ന വെബ്സൈറ്റിൽ\nകേരള എഞ്ചിനീയറിങ് ആർക്കിടെക്ചർ മെഡിക്കൽ പരീക്ഷ (കീം 2021) കർശനമായ കൊവിഡ് സുരക്ഷാ മാനദണ്ഡങ്ങൾ പാലിച്ചായിരിക്കും നടക്കുക. എൻട്രൻസ് എക്സാമിനേഷൻ കമ്മീഷണർ പരീക്ഷാ നടത്തിപ്പുമായി ബന്ധപ്പെട്ട് പ്രധാന നിർദേശങ്ങൾ പുറപ്പെടുവിച്ചിട്ടുണ്ട്.\nവിദ്യാർത്ഥികൾക്കും രക്ഷകർത്താക്കൾക്കും നിർദേശങ്ങളുണ്ട്. ഇതിന്റെ വിശദ വിവരങ്ങൾ ഔദ്യോഗിക വെബ്സൈറ്റായ cee.kerala.gov.in ൽ പരിശോധിക്കാം.\nരണ്ട് ഷിഫ്റ്റുകളിലാണ് കീം പരീക്ഷ നടക്കുക. പരീക്ഷാ കേന്ദ്രം സംബന്ധിച്ച വിവരങ്ങൾ അഡ്മിറ്റ് കാർഡിൽ നൽകിയിട്ടുണ്ട്. അഡ്മിറ്റ് കാർഡ് നിർബന്ധമായും കൊണ്ടു വരണം. ഇതിന്റെ അടിസ്ഥാനത്തിലായിരിക്കും പരീക്ഷാ ഹാളിലേക്കുള്ള പ്രവേശനം.\nപരീക്ഷയ്ക്കെത്തുന്ന വിദ്യാർത്ഥികൾ നിർബന്ധമായും സാമൂഹിക അകലം പാലിക്കണം. മാസ്ക് ധരിക്കുന്നത് നിർബന്ധമാണ്. പരീക്ഷാ കേന്ദ്രത്തിലെ തെർമൽ സ്ക്രീനിംഗ് വേളയിൽ ശരീരോഷ്മാവ് പരിശോധിക്കും. ഉയർന്ന ശരീരോഷ്മാവോ മറ്റ് ശാരീരിക അസ്വസ്ഥതകളോ ഉണ്ടെങ്കിൽ ഓഫീസർ ഇൻ ചാർജിന്റെ നിർദേശം പാലിച്ച് പരീക്ഷയെഴുതണം.\nകുടിവെള്ളം, ഭക്ഷണം, പേന തുടങ്ങിയ സ്വന്തമായി കരുതണം. മറ്റുള്ളവരുടെ സാധന സാമഗ്രികൾ പങ്കുവെക്കാതിരിക്കുക. ഇന്റർവെൽ സമയം പരീക്ഷാ കേന്ദ്രം വിട്ടുപോകാൻ വിദ്യാർത്ഥികളെ അനുവദിക്കില്ല. അഡ്മിറ്റ് കാർഡിൽ സൂചിപ്പിച്ചിരിക്കുന്ന സമയം കണക്കാക്കി പരീക്ഷാ കേന്ദ്രത്തിലെത്തുക. കൊവിഡ് സുരക്ഷാ മാനദണ്ഡം അനുസരിച്ച് ഷെഡ്യൂൾ ചെയ്തിരിക്കുന്ന സമയത്തിന് മുമ്പ് എത്താൻ പാടില്ല. കൂട്ടം കൂടി നിൽക്കുന്നതും കർശനമായി നിരോധിച്ചിട്ടുണ്ട്.\nപോളിടെക്‌നിക് ഡിപ്ലോമ രണ്ടാം വർഷ ലാറ്ററൽ എൻട്രി: പ്രവേശനം ആരംഭിച്ചു\nകൊവിഡ് ലക്ഷണങ്ങളുള്ളവർ ഉടൻ ഓഫീസർ ഇൻ ചാർജിനെ വിവരം ധരിപ്പിക്കുക. ഇവർക്ക് പരീക്ഷയെഴുതാൻ പ്രത്യേകം സജീകരണമുണ്ടായിരിക്കും. മാസ്കുകളും ഗ്രൗസും അലക്ഷ്യമായി വലിച്ചെറിയാതിരിക്കുക. അവ നിക്ഷേപിക്കാനുള്ള സ്ഥലത്തു തന്നെ നിക്ഷേപിക്കാം. സ്പെയർ മാസ്കുകളും കരുതുക. രക്ഷകർത്താക്കളെ പരീക്ഷ നടക്കുന്ന സ്ഥലത്ത് പ്രവേശിപ്പിക്കില്ല.\nആര്‍ട്ടിക്കിള് ഷോഎഞ്ചിനീയറിങ് പ്രവേശന പരീക്ഷ നാളെ; ഫലം പ്രഖ്യാപിക്കുന്നത് തടഞ്ഞിരിക്കുന്നതിനാൽ വിദ്യാർത്ഥികൾ ആശങ്കയിൽ\nWeb Title : keam 2021 engineering entrance exam important guidelines for students and parents


ramesh chennithala flirt against chief minister pinarayi vijayan | 'തള്ള് അല്‍പം കൂടിപ്പോയി': മുഖ്യമന്ത്രിയെ പരിഹസിച്ച് ചെന്നിത്തല - Malayalam Oneindia\n2 min ago പുതിയ അധ്യായം കുറിക്കാന് അമേരിക്ക; ജോ ബൈഡനും കമല ഹാരിസും ഇന്ന് സത്യപ്രതിജ്ഞ ചെയ്യും\n15 min ago കേരളത്തിൽ ബിജെപിയുടെ സ്വപ്നം എൽഡിഎഫിന്റെ ഭരണത്തുടർച്ച; 'പ്ലാൻ ബി' നടപ്പാക്കണം, നീക്കങ്ങൾക്ക് പിന്നിൽ\n19 min ago 'ബൈഡന്റെ വിജയത്തിനായി പ്രാര്‍ഥിക്കുന്നു'; ബൈഡന് ആശംസകള് നേര്‍ന്ന് ഡൊണാള്‍ഡ് ട്രംപ്\nUpdated: Thu, Jan 14, 2021, 16:33 [IST]\nതിരുവനന്തപുരം: മുഖ്യമന്ത്രിയുടെ തള്ള് അല്‍പ്പം കൂടിപ്പോയെന്ന് പ്രതിപക്ഷ നേതാവ് രമേശ് ചെന്നിത്തല. അടിയന്തര പ്രമേയ നോട്ടീസിനുള്ള മുഖ്യമന്ത്രിയുടെ മറുപടിയെ സൂചിപ്പിച്ചുകൊണ്ടായിരുന്നു ചെന്നിത്തലയുടെ പരിഹാസം. മുഖ്യമന്ത്രിയുടെ ഭാഗത്ത് നിന്നും ഇത്രയും വലിയ തള്ള് വേണ്ടിയിരുന്നില്ലെന്നും കുറച്ചൊക്കെ മയത്തില് ആകാമായിരുന്നുവെന്നും ചെന്നിത്തല പറഞ്ഞു.\nപാര്‍ട്ടിക്കകത്ത് ഗ്രൂപ്പ് കളിച്ച് വിഎസ് അച്ഛ്യുതാനന്ദനെ ഒതുക്കിയ പിണറായി വിജയനാണ് കോണ്‍ഗ്രസിനെതിരെ ഗ്രൂപ്പ് കളി ആക്ഷേപം ഉന്നയിക്കുന്നത്. ഗ്രൂപ്പ് കളിയുടെ ആശാനാണ് പിണറായിയെന്നും ചെന്നിത്തല പറഞ്ഞു. ലാവ്‌നില് പിണറായി ബിജെപിയുമായി അന്തര്‍ധാരയുണ്ടാക്കിയെന്നും ധാരണയുടെ ഭാഗമായിട്ടാണ് കേസ് 20 വട്ടം മാറ്റിയതെന്നും ചെന്നിത്തല പറഞ്ഞു.\nസ്വര്‍ണ്ണക്കടത്ത് കേസില് പ്രതിപക്ഷത്തിന്റെ അടിയന്തര പ്രമേയത്തിന് അവതരാണാനുമതി നിഷേധിച്ചതിന് പിന്നാലെയാണ് മുഖ്യമന്ത്രിയെ പ്രതിപക്ഷം കടന്നാക്രമിച്ചത്.നിയമസഭയില് പിടി തോമസ് ആരോപണങ്ങള് ഉന്നയിച്ചതിന് പിന്നാലെ വികാരപരമായ പ്രതികരണമായിരുന്നു പിണറായി വിജയന് ഇന്ന് നിയമസഭയില് നടത്തിയത്. താനൊരു പ്രത്യേക ജനുസാണെന്ന് മറുപടിയില് പറഞ്ഞ മുഖ്യമന്ത്രി പ്രതിപക്ഷം ശപിച്ചാല് അധോലോക നായകനാകില്ലെന്നും പറഞ്ഞു.\nവ്യക്തിപരമായി ആരോപണങ്ങളുന്നയിച്ച പിടി സോമസിനെതിരെ കടുത്ത മറുപടിയാണ് മുഖ്യമന്ത്രി നല്‍കിയത്. സ്വപ്‌ന സുരേഷ് വിവാഹത്തലേന്ന് തന്റെ വീട്ടിലെത്തിയിരുന്നില്ലെന്നും ബന്ധുക്കളില് ആരെയും അന്വേഷണ ഏജന്‍സികള് ചോദ്യം ചെയ്‌തിട്ടില്ലെന്നും മുഖ്യമന്ത്രി മറുപടി നല്‍കി.\nജയില് കാട്ടി കമ്യൂണിസ്റ്റുകാരെ പേടിപ്പിക്കെണ്ടെന്നും അദ്ദേഹം പറഞ്ഞു. നട്ടെല്ല് ഒടിക്കാന് ശ്രമിച്ചുവെന്ന് അടിയന്തരാവസ്ഥക്കാലം ഓര്‍മ്മിപ്പിച്ചുകൊണ്ട് അദ്ദേഹം പറഞ്ഞു. അന്ന് പോലും ആരുടെ മുന്നിലും തലകുനിച്ചിട്ടില്ലെന്നും ഇന്നും ആ നട്ടെല്ല് നിവര്‍ത്തി തന്നെയാണ് നില്‍ക്കുന്നതെന്നും അദ്ദേഹം പറഞ്ഞു.\nതന്റെ കൈകളും വാക്കുകളും ശുദ്ധമാണ്, തന്നെ കേസില് കുടുക്കാന് നേരത്തെ പലരും ശ്രമിച്ചു. അന്നൊന്നും നടന്നിട്ടില്ലെന്നും കോടതി അത് വലിച്ചെറിയുകയായിരുന്നുവെന്നും ലാവ്‌ലിന് കേസിനെ പരാമര്‍ശിച്ചുകൊണ്ട് മുഖ്യമന്ത്രി പറഞ്ഞു. മുഖ്യമന്ത്രിയുടെ ഈ പ്രതികണത്തെ പരിഹസിച്ചായിരുന്നു പ്രതിപക്ഷ നേതാവ് രമേശ് ചെന്നിത്തലയുടെ പ്രസ്‌താവന\nramesh chennithala pinarayi vijayan മുഖ്യമന്ത്രി പ്രതിപക്ഷനേതാവ് രമേശ് ചെന്നിത്തല പിണറായി വിജയന്\nramesh chennithala flirt against chief minister pinarayi vijayan


Bishop franco case : കന്യാസ്ത്രീയുടെ മൊഴിയിലെ പൊരുത്തക്കേടുകൾ, വിധിയിലെ കൂടുതല് വിവരങ്ങള് പുറത്ത് |\nBishop franco case : കന്യാസ്ത്രീയുടെ മൊഴിയിലെ പൊരുത്തക്കേടുകൾ, വിധിയിലെ കൂടുതല് വിവരങ്ങള് പുറത്ത്\n13 തവണയും പീഡനം നടന്നത് കോൺവെന്‍റിന്‍റെ ഇരുപതാം നമ്പർ മുറിയിലാണ് എന്നാണ് ആരോപണം. ബിഷപ്പുമായി മൽപ്പിടുത്തമുണ്ടായിട്ട് ആരും കേട്ടില്ലെന്നത് വിശ്വാസയോഗ്യമല്ലെന്ന് കോടതി നിരീക്ഷിച്ചു.\nKochi, First Published Jan 15, 2022, 7:23 AM IST\nകൊച്ചി: കന്യാസ്ത്രീയെ ലൈംഗികമായി പീഡിപ്പിച്ച കേസിൽ (Kerala Nun Rape Case) ബിഷപ്പ് ഫ്രാങ്കോ മുളയ്ക്കലിനെ (Franco Mulakkal) വെറുതെ വിട്ടുകൊണ്ടുള്ള വിധിയുടെ കൂടുതല് വിവരങ്ങള് പുറത്ത്. കന്യാസ്ത്രീയുടെ മൊഴിയിലെ പൊരുത്തക്കേടുകൾ സംബന്ധിച്ചാണ് ഉത്തരവിൽ പറയുന്നത്. 13 തവണയും പീഡനം നടന്നത് കോൺവെന്‍റിന്‍റെ ഇരുപതാം നമ്പർ മുറിയിലാണ് എന്നാണ് ആരോപണം. ബിഷപ്പുമായി മൽപ്പിടുത്തമുണ്ടായിട്ട് ആരും കേട്ടില്ലെന്നത് വിശ്വാസയോഗ്യമല്ലെന്ന് കോടതി നിരീക്ഷിച്ചു. മുറിയ്ക്ക് വെന്റിലേഷൻ ഉണ്ട്, തൊട്ടടുത്ത മുറികളിൽ ആളില്ലായിരുന്നുവെന്ന് പ്രോസിക്യൂഷൻ സ്ഥാപിക്കാനായില്ല. ഇക്കാര്യത്തിൽ പൊലീസ് അന്വേഷണത്തിൽ പാളിച്ചയുണ്ടായി എന്നും കോടതി വിമര്‍ശിച്ചു.\nകോട്ടയം അഡീഷണൽ സെഷൻസ് കോടതി ജഡ്ജി ജി. ഗോപകുമാറാണ് ഫ്രാങ്കോ മുളയ്ക്കലിനെ കുറ്റവിമുക്തനാക്കിക്കൊണ്ടുള്ള വിധി പുറപ്പെടുവിച്ചത്. പരാതി നൽകിയ കന്യാസ്ത്രീ താമസിച്ചിരുന്ന മുറി സംബന്ധിച്ചും പ്രോസിക്യൂഷൻ മൊഴികൾ പരസ്പര വിരുദ്ധമാണ്. പരാതിക്കാരിയായ കന്യാസ്ത്രിയുടെ അടക്കം മൊബൈൽ ഫോണും ലാപ് ടോപും പൊലീസ് പിടിച്ചെടുത്ത് പരിശോധിച്ചിട്ടില്ല. ഇക്കാര്യത്തിൽ പൊലീസിന് വലിയ വീഴ്ച പറ്റിയെന്ന് കോടതി നിരീക്ഷിച്ചു. ബിഷപ്പ് ബലം പ്രയോഗിച്ച് ലൈംഗിക ബന്ധത്തിന് പ്രേരിപ്പിച്ചെന്ന് കന്യാസ്ത്രീയുടെ ആദ്യ മൊഴികളിൽ എങ്ങും കാണാനില്ല, ഇക്കാര്യം ഡോക്ടറോടും പറഞ്ഞിട്ടില്ല. മൊഴിയെടുത്ത പൊലീസുദ്യോഗസ്ഥരെ വിശ്വസമില്ലത്തത് കൊണ്ടാണ് പറയാതിരുന്നതെന്ന് കന്യാസ്ത്രീയുടെ മൊഴി മുഖവിലയ്ക്ക് എടുക്കാനാകില്ല. ഇക്കാര്യം എന്തുകൊണ്ട് പരിശോധിച്ച ഡോക്ടറോട് പറഞ്ഞില്ലെന്നും കോടതി ചോദിച്ചു. കന്യാസ്ത്രീ ചില കാര്യങ്ങൾ മനപൂ‍ർവം മറച്ചുവെച്ചു എന്ന് ഇതിൽ നിന്ന് വ്യക്തമെന്നും ഉത്തരവിൽ പറയുന്നു.\nവിധി ന്യായത്തിലെ കൂടുതൽ വിശദാംശങ്ങൾ\nഇടയനൊപ്പം ഒരു ദിവസം എന്ന ജലന്ധർ രൂപതയുടെ പരിപാടി അവസാനിപ്പിക്കേണ്ടിവന്നത് ബിഷപ്പിന്‍റെ മോശം സ്വഭാവം കൊണ്ടാണെന്ന പ്രോസിക്യൂഷൻ വാദം നിലനിൽക്കില്ലെന്ന് കോടതി. തിരക്കുകൾ മൂലം ബിഷപ്പിന് ചടങ്ങിൽ പങ്കെടുക്കാനാകാതെ വന്നതോടെ ഇതിൽ പങ്കെടുക്കുന്ന കന്യാസ്ത്രിമാരുടെ എണ്ണത്തിലും കുറവുണ്ടായി. ജലന്ധർ രൂപത ഹാജരാക്കിയ രേഖകൾ ഇതിന് തെളിവാണെന്നും കോടതി നിരീക്ഷിച്ചു.\nബിഷപ്പിന് മോശം സ്വഭാവുമുണ്ടെന്ന് സ്ഥാപിക്കാൻ രണ്ട് സാക്ഷികളെയാണ് പ്രോസിക്യുഷൻ അവതരിപ്പിച്ചത്. ഇതിൽ ഒരാൾ കോടതിയിൽ ആരോപണം ഉന്നയിച്ചില്ല. ബിഷപ്പ് തന്‍റെ ചുമലിൽ കൈവെച്ചെന്നും ശരീരത്തോട് വലിച്ചടുപ്പിച്ചെന്നും മറ്റൊരു കന്യാസ്ത്രീ മൊഴി നൽകിരുന്നു. ഈ മൊഴിക്ക് ഈ വിചാരണയുമായി നേരിട്ട് ബന്ധമില്ലെന്ന് കോടതി നിരീക്ഷിച്ചു. ബിഷപ്പ് ചുമതലയേറ്റശേഷം 18 കന്യാസ്ത്രീകൾ മഠം വിട്ടെന്നായിരുന്നു പ്രോസിക്യൂഷൻ ആരോപണം. എന്നാൽ, അതൊന്നും ബിഷപ്പിന്‍റെ മോശം പെരുമാറ്റം കൊണ്ടോ ലൈംഗീക പീഡനം കൊണ്ടോ ആണെന്ന് തെളിവില്ലെന്നും കന്യാസ്ത്രീകൾ മഠം വിട്ടത് വ്യക്തിപരമായ തീരുമാനമായിരുന്നുവെന്നും കോടതി വിധിയില് പറയുന്നു.\nകന്യാസ്ത്രീയെ പീഡിപ്പിക്കുന്നതിനുവേണ്ടിയാണ് മഠത്തിന്‍റെ ഗസ്റ്റ് ഹൗസിൽ ബിഷപ്പ് തുടർച്ചയായി വന്ന് താമസിച്ചത് എന്ന പ്രോസിക്യുഷൻ ആരോപണം നിലനിൽക്കില്ലെന്നും കോടതി നിരീക്ഷിച്ചു. മറ്റുചില ബിഷപ്പുമാരും ദിവസങ്ങളോളം കോൺവെന്റിനൽ താമസിച്ചിട്ടുണ്ട്. ഇതിൽ അസ്വാഭാവികമായി ഒന്നും ഇല്ലെന്ന് മറ്റ് കന്യാസ്ത്രീകൾ മൊഴി നൽകിട്ടുണ്ടെന്നും കോടതി പറഞ്ഞു.\nകന്യാസ്ത്രീകളുടെ സമരത്തെപ്പറ്റി കോടതി\nനീതി തേടി കന്യസ്ത്രീമാ‍ർ സമരത്തിനിറങ്ങിയതിൽ കുറ്റം പറയാനാകില്ല. എന്നാൽ പ്രതിയെ അറസ്റ്റ് ചെയ്യുകയെന്ന മാത്രം ഉദ്ദേശത്തോടെ സമരത്തിനിറങ്ങിയത് നല്ല ലക്ഷ്യങ്ങളോടെയെന്ന് കരുതാനാകില്ലെന്ന് കോടതി നിരീക്ഷിച്ചു. ബിഷപ്പിന്‍റെ മോശം പെരുമാറ്റത്തെപ്പറ്റി 2016ൽ ആണ് താൻ സഹ കന്യാസ്ത്രിമാരോട് പറഞ്ഞത് എന്നാണ് പരാതിക്കാരിയുടെ കോടതി മുമ്പാകെയുളള രഹസ്യമൊഴി. എന്നാൽ ബിഷപ്പ് തന്നെ ബലാത്സംഗം ചെയ്തതായി പറഞ്ഞിരുന്നില്ല അന്ന് അവരോട് പറഞ്ഞിരുന്നില്ല. എന്നാൽ 2014ൽ തന്നെ സഹ കന്യാസ്ത്രീയോട് ഇതിനെപ്പറ്റി പറഞ്ഞെന്നാണ് പരാതിക്കാരി വിസ്താരവേളയിൽ പറഞ്ഞത്. അതിനാൽത്തന്നെ ഈ മൊഴി വിശ്വാസ യോഗ്യമല്ല എന്നും കോടതി പറയുന്നു.\nകന്യാസ്ത്രീക്കെതിരെ മഠം അധികൃതർ അച്ചടക്ക നടപടിയെടുത്തതിന് പിന്നാലെയാണ് ബിഷപ്പിനെതിരെ ലൈംഗികാരോപണം ഉയർന്നതെന്ന് ഉത്തരവിൽ കോടതിയുടെ നിരീക്ഷണം. ഈ നടപടിയിൽ ബിഷപ്പിന് പങ്കുളളതായി തെളിവില്ല. എന്നാൽ പരാതിക്കാരിക്കെതിരെ ഗുരുതര ആരോപണങ്ങളാണ് ആ ഘട്ടത്തിൽ ഉയർന്നത്. പരാതിക്കാരിക്കൊപ്പമുളള കന്യാസ്ത്രികൾ ബിഷപ്പിനെതിരെ ലൈംഗികാരോപണം ഉന്നയിച്ചിട്ടില്ല. ബിഷപ്പിന്റെി ഭാഗത്തുനിന്ന് എതെങ്കിലും വിധത്തിലുളള മോശം പെരുമാറ്റം ഉണ്ടായതായി ഇവർക്ക് പരാതിയില്ല. പരാതിക്കാരിക്കെതിരെ മഠം അധികൃതർ സ്വീകരിച്ച നടപടികൾ വ്യക്തി വൈരാഗ്യം തീർക്കലാണ് എന്ന് കരുതാനാകില്ല.\nബിഷപ്പിന്റെ പെരുമാറ്റത്തെയും ബലാത്സംഗത്തെയും പറ്റി സാക്ഷികളോടും തികച്ചും വ്യത്യസ്തമായ നിലയിലാണ് പരാതിക്കാരി സംസാരിച്ചത്. അതിനാൽത്തന്നെ കന്യാസ്ത്രീയുടെ വിശ്വാസ്യതയിൽ സംശയമുണ്ടെന്ന് ഉത്തരവിൽ പറയുന്നു. മേലാൽ കന്യാസ്ത്രീ മഠത്തിൽ വരരുതെന്ന് കന്യാസ്ത്രീ ബിഷപ്പിനോട് പറഞ്ഞിട്ടുണ്ട്. പിന്നീടൊരിക്കലും ബിഷപ്പ് ഇവിടെ വന്നിട്ടില്ലെന്ന് കോടതി നീരിക്ഷിക്കുന്നു. കഠിനവേദനയോടെ തീരുമാനം അംഗീകരിക്കുന്നെന്നും കാണാൻ ആഗ്രഹിക്കുന്നുവെന്നുമാണ് ബിഷപ്പ് ഇതിന് മറുപടി അയച്ചത്. ബിഷപ്പിന്റെ മറുപടിയിൽ ഭീഷണിയുടെ ശബ്ദമില്ലെന്നും ഉത്തരവിൽ പറയുന്നു.\nപരാതിക്കാരിയും പ്രതിയും തമ്മിലുളള മാനസിക അടുപ്പത്തെയും ഇത് സൂചിപ്പിക്കുന്നെന്നും നിരീക്ഷണം. ലൈംഗിക പീഡനപരാതി വൈകാനുളള കാരണം സംബന്ധിച്ച് പ്രോസിക്യൂഷന് വ്യക്തമായ ന്യായം നിരത്താനായില്ലെന്നും കോടതി പറയുന്നു. കന്യാസ്ത്രീക്കെതിരെ മറ്റൊരു ബന്ധുവിന്റെ പരാതിയിൽ സ്വഭാവ ദൂഷ്യത്തിന് അന്വേഷണം തുടങ്ങിയതിന് പിന്നാലെയാണ് ബിഷപ്പിനെതിരെ ആരോപണം ഉന്നയിച്ചത്. മഠത്തിൽ കന്യാസ്ത്രികൾ തമ്മിൽ കടുത്ത ഭിന്നത നിലനിന്നിരുന്നെന്ന് വ്യക്തമാണെന്നും കോടതി നിരീക്ഷിക്കുന്നു.\nപരാതിക്കാരിയും സഹ കന്യാസ്ത്രീകളും സഭയ്ക്കുമുന്നിൽ ചില ആവശ്യങ്ങൾ നിരത്തിയിരുന്നു, രൂപത മാറ്റം അടക്കമുളളവയാണ് ചോദിച്ചത്, ഇത് നിരസിക്കപ്പെട്ടതിന് പിന്നാലെയാണ് ലൈംഗിക പീഡനന പരാതി വന്നതെന്നും കോടതി നിരീക്ഷിക്കുന്നു. കന്യാസ്ത്രീയുടെ വിശ്വാസ്യതയിൽ സംശയമുളളതിനാൽ അവരുടെ മൊഴി മാത്രം മുഖവിലയ്ക്കെടുത്ത് പ്രതിയെ ശിക്ഷിക്കാനാകില്ലെന്ന് കോടതി ഉത്തരവിൽ പറയുന്നു.\nകന്യാസ്ത്രീകൾ ഇന്ന് പ്രതികരിച്ചേയ്ക്കും\nവിധി പകർപ്പിന്റെ പൂർണ രൂപം പുറത്തുവന്ന സാഹചര്യത്തിൽ കുറവിലങ്ങാട് മഠത്തിലെ കന്യാസ്ത്രീകൾ ഇന്ന് പ്രതികരിച്ചേയ്ക്കും. അതിജീവിതയുടെ ആരോപണങ്ങളെ നിലനിൽക്കില്ലെന്ന് പറഞ്ഞ കോടതി കന്യാസ്ത്രീകളെ വിമർശിച്ചിരുന്നു. അതിജീവിതയുടെ ആരോപണം അതിഭാവുകത്വം ഉള്ളതെന്നും കോടതി വിമർശിച്ചിരുന്നു. അതിജീവിത സ്വാർത്ഥ താല്പര്യക്കാരൻ സ്വാധീനിക്കപ്പെട്ടെന്നും കോടതി പരാമർശിച്ചിരുന്നു. ഈ സാഹചര്യത്തിലാണ് കന്യാസ്ത്രീകളുടെ പ്രതികരണം പ്രതീക്ഷിക്കുന്നത്. രാത്രി വൈകി കോട്ടയത്തെ ധ്യാനകേന്ദ്രത്തിൽ തിരിച്ചെത്തിയ ബിഷപ്പ് ഫ്രാങ്കോ ഇന്ന് പി സി ജോർജുമായി കൂടിക്കാഴ്ച നടത്തും.\nLast Updated Jan 15, 2022, 10:32 AM IST


‘ഇന്ദിരാ ഗാന്ധിയുടെ ചിതാഭസ്മം നിമജ്ജനം ചെയ്തപ്പോൾ പയ്യാമ്പലം ബീച്ച് മലിനമായെന്ന് പറഞ്ഞ ആളാണ് ഇപ്പോഴത്തെ കെപിസിസി പ്രസിഡന്റ്’ കെ. സുധാകരനെ വിമർശിച്ച് കെ.പി അനില്‍കുമാര് – Kairali News | Kairali News Live l Latest Malayalam News\n‘ഇന്ദിരാ ഗാന്ധിയുടെ ചിതാഭസ്മം നിമജ്ജനം ചെയ്തപ്പോൾ പയ്യാമ്പലം ബീച്ച് മലിനമായെന്ന് പറഞ്ഞ ആളാണ് ഇപ്പോഴത്തെ കെപിസിസി പ്രസിഡന്റ്’ കെ. സുധാകരനെ വിമർശിച്ച് കെ.പി അനില്‍കുമാര്\nകെപിസിസി പ്രസിഡന്റ് കെ. സുധാകരനെതിരെ കെ.പി അനില്‍കുമാര്. ഇന്ദിരാ ഗാന്ധിയുടെ ചിതാഭസ്മം നിമജ്ജനം ചെയ്തപ്പോൾ പയ്യാമ്പലം ബീച്ച് മലിനമായെന്ന് പറഞ്ഞ ആളാണ് കെ.സുധാകരന്. ആ സുധാകരനാണ് ഇപ്പോള് കെപിസിസി അധ്യക്ഷനെന്നും കെ. പി അനില് കുമാര് കുറ്റപ്പെടുത്തി.കെ. സുധാകരന് സംഘപരിവാർ മനസാണെന്നും കെ.പി അനില്‍കുമാര് തുറന്നടിച്ചു,


താരനും, മുടി കൊഴിച്ചിലും മാറി കാൽമുട്ട് വരെ മുടി വളരാൻ ഈ ഒരു ഇല മാത്രം മതി 😳 ഷാമ്പൂവും, ഹെയർ ഓയിലും വാങ്ങി ക്യാഷ് കളയല്ലേ.. 😳👌\nഇപ്പോൾ എല്ലാരും നേരിടുന്ന വലിയൊരു പ്രശ്നമാണ് മുടി കൊഴിച്ചലും താരനും. എങ്ങനെ കംപ്ലീറ്റ് ആയി മുടികൊഴിച്ചിലും താരനും ഇല്ലാതാക്കാം. അതിനുള്ള ട്രീറ്റ്മെന്റ് ആണ് ഈ അധ്യായത്തിൽ പറയുന്നത്. ട്രീറ്റ്മെന്റ് എന്ന് പറയുമ്പോൾ വലിയ ഒന്നുമില്ല നമ്മുടെ നാട്ടിൻപുറത്ത് കിട്ടുന്ന പേരയുടെ ഇലയാണ് നമ്മൾ ഇതിനുവേണ്ടി ഉപയോഗിക്കുന്നത്. നിരവധി ഔഷധ ഗുണങ്ങളുള്ള ഇലയാണ് പേരയുടേത്. ന്യൂട്രിയൻസ്\nവൈറ്റമിൻ സിയുടേയും ബിയുടെയും അളവ് കൂടുതലാണ് പേരുയുടെ ഇലയിൽ. തലയിൽ ഉണ്ടാകുന്ന ചൊറിച്ചിൽ താരൻ മുടി കൊഴിച്ചിൽ പോലുള്ള പ്രശ്നങ്ങൾക്ക് പേരയില ഇട്ട് തിളപ്പിക്കുന്ന വെള്ളം അത്യുത്തമമാണ്. ആദ്യം പേരയില നന്നായി കഴുകി എടുക്കാം. പേരയില നന്നായി കഴുകി എടുത്തില്ലെങ്കിൽ ഇലയുടെ പിൻഭാഗത്തുള്ള മാറാലയും ഫങ്കൽ ഇൻഫെക്ഷനും ഒക്കെ നമ്മുടെ തലയെയും ബാധിക്കും.\nനല്ലതിനു വേണ്ടി ചെയ്യുന്നത് നമുക്ക് ദോഷം ആയിട്ട് ആയിരിക്കും ബാധിക്കുക. അതിനാൽ പേരയില എടുക്കുമ്പോൾ പ്രത്യേകം ശ്രദ്ധിച്ച് നന്നായി കഴുകി വേണം എടുക്കാൻ. ഒരു ബൗളിൽ വെള്ളമെടുത്ത് കഴുകിയ പേരയില അതിലേക്ക് ഇട്ട് നന്നായി തിളപ്പിക്കുക. ഒരു നാലഞ്ചു മിനിറ്റോളം നന്നായി വെട്ടി തിളപ്പിച്ചതിനു ശേഷം മാറ്റിവെക്കാം. വെള്ളം നന്നായി തണുത്തതിനു ശേഷം തല കഴുകുന്നത് താരൻ\nഇല്ലാതാക്കാനും മുടികൊഴിച്ചിൽ ഒരു പരിധി വരെ കുറയ്ക്കാൻ സാധിക്കും. തലേന്ന് രാത്രി വെള്ളം തിളപ്പിച്ച് വെച്ചതിനു ശേഷം പിറ്റേന്ന് തല കഴുകുന്നതും നല്ലതാണ്. പേരയില അരച്ച് പേസ്റ്റാക്കി തലയിൽ തേച്ചു പിടിപ്പിക്കുന്നതും നല്ലതാണ്. കൂടുതൽ വിവരങ്ങൾക്ക് വീഡിയോ കാണുക. ഈ വീഡിയോ ഇഷ്ടമായാൽ മറ്റുള്ളവരുടെ അറിവിലേക്കായി ഷെയർ ചെയ്‌ത് എത്തിക്കാൻ മറക്കരുതേ.. Video credit: Malayali Corner


Kerala assembly election 2021: new faces will get candidature announces congress high command | കോണ്‍ഗ്രസില് പുതുമുഖങ്ങള് അണിനിരക്കും, ഉമ്മന് ചാണ്ടിയുടെ വരവ് നിര്‍ദേശിച്ചത് അവര്, ലക്ഷ്യം ഒന്ന് - Malayalam Oneindia\n24 min ago കോണ്‍ഗ്രസിലേക്ക് ഇനിയില്ല; വിജയന് തോമസിന്റെ അടുത്ത താവളം.... രാജിക്ക് കാരണം ഇതാണ്\n26 min ago ഉത്തരാഖണ്ഡ് മുഖ്യമന്ത്രി ത്രിവേന്ദ്ര സിംഗ് റാവത്ത് രാജിവെച്ചു;ധൻ സിംഗ് റാവത്ത് പുതിയ മുഖ്യമന്ത്രി\n39 min ago മുഖ്യമന്ത്രിയുടെ പേര് പറഞ്ഞാല് മാപ്പ് സാക്ഷിയാക്കാമെന്ന് സ്വപ്‌നയ്ക്ക് വാഗ്ദാനം; ഇഡിയെ കുടുക്കി മൊഴി\nPublished: January 18 2021, 21:00 [IST]\nതിരുവനന്തപുരം: കേരളത്തില് അധികാരം പിടിക്കാനായി ഹൈക്കമാന്‍ഡ് ഉമ്മന് ചാണ്ടിയെ കൊണ്ടുവന്ന വേറെ ചില ലക്ഷ്യങ്ങള് മുന്‍നിര്‍ത്തി. സ്ഥിരം മത്സരിക്കുന്നവരൊന്നും ഇത്തവണ മത്സരിക്കാമെന്ന് പ്രതീക്ഷിക്കേണ്ടതില്ല. കേരളത്തിലെ സീനിയര് നേതാക്കള് ഇത്തവണ വോട്ട് പിടിക്കാന് മാത്രമുള്ള നേതാക്കളായി മാറും. ഹൈക്കമാന്‍ഡിന്റെ കണ്‍ട്രോളിലാണ് എല്ലാ കാര്യങ്ങളും നടക്കുക. എകെ ആന്റണിയെ കൊണ്ടുവന്നത് തന്നെ രമേശ് ചെന്നിത്തലയുടെ പ്രശ്‌നങ്ങള് പരിഹരിക്കാനാണ്. ഒരിക്കലും ഉമ്മന് ചാണ്ടിയെ സഹായിക്കാനല്ല.\nയുഡിഎഫ് സ്ഥാനാര്‍ത്ഥികളില് ഭൂരിപക്ഷവും പുതുമുഖങ്ങളായിരിക്കുമെന്ന് കോണ്‍ഗ്രസ് അധ്യക്ഷ സോണിയാ ഗാന്ധി തന്നെയാണ് വ്യക്തമാക്കിയത്. സ്ഥാനാര്‍ത്ഥികളില് നല്ലൊരു ഭാഗം ചെറുപ്പക്കാരും വനിതകളുമായിരിക്കണമെന്നാണ് നിര്‍ദേശം. ജനങ്ങളുടെ പ്രശ്‌നങ്ങള് അറിഞ്ഞ് ജനകീയ പ്രകടന പത്രിക തയ്യാറാക്കണമെന്നും സോണിയ നിര്‍ദേശിച്ചു. എകെ ആന്റണിയാണ് കോണ്‍ഗ്രസ് നേതൃത്വത്തിന്റെ നിര്‍ദേശങ്ങള് പ്രഖ്യാപിച്ചത്. അതേസമയം യൂത്ത് കോണ്‍ഗ്രസിന്റെ ആവശ്യപ്രകാരം 20 സീറ്റില് കൂടുതല് നല്‍കുമെന്നാണ് സൂചന.\nഉമ്മന് ചാണ്ടിയുടെ വരവിന് പിന്നില്\nഉമ്മന് ചാണ്ടിയെ കൊണ്ടുവരുന്നതിന് പിന്നില് ഹൈക്കമാന്‍ഡ് മാത്രമല്ല ഉള്ളത്. എന്‍എസ്എസും ഇതിനെ പിന്തുണച്ചു. കോണ്‍ഗ്രസ് ഈ ആവശ്യമാണ് സ്വീകരിച്ചത്. മധ്യകേരളത്തില് അടക്കം എന്‍എസ്എസ് പിന്തുണ കോണ്‍ഗ്രസ് നേടിയെടുക്കുമെന്ന് വ്യക്തമാണ്. മധ്യകേരളത്തിലെ പരമ്പരാഗത ക്രൈസ്തവ വോട്ടുകളും പരമ്പരാഗത യുഡിഎഫ് വോട്ടുകളെ തിരികെ എത്തിക്കാന് കൂടിയാണ് സോണിയ ലക്ഷ്യമിട്ടത്. ഉമ്മന് ചാണ്ടി മടങ്ങിയെത്തിയേ മതിയാവൂ എന്ന കര്‍ശന നിലപാട് നേരത്തെ താരിഖ് അന്‍വറിനെ അറിയിച്ചിരുന്നു എന്‍എസ്എസ്.\nമുസ്ലീം ലീഗ് വിചാരിച്ചത് പോലെയാണ് കാര്യങ്ങള് നടന്നിരിക്കുന്നത്. ലീഗിന് പ്രാതിനിധ്യം വര്‍ധിക്കണമെങ്കില് ഉമ്മന് ചാണ്ടി തന്നെ വരണം. പികെ കുഞ്ഞാലിക്കുട്ടിയുടെ സംസ്ഥാന രാഷ്ട്രീയത്തിലേക്കുള്ള വരവും ഇത് ലക്ഷ്യമിട്ടുള്ളതായിരുന്നു. ഹൈക്കമാന്‍ഡ് തീരുമാനത്തെ പിന്തുണയ്ക്കുന്നുവെന്ന് ലീഗ് വ്യക്തമാക്കി. ഉമ്മന് ചാണ്ടി തിരിച്ചുവരുന്നത് നല്ല തീരുമാനമാണ്. ഹൈക്കമാന്‍ഡിന്റെ ഏത് തീരുമാനവും ലീഗ് അംഗീകരിക്കുമെന്നും കെപിഎ മജീദ് പറഞ്ഞു.\nസോണിയ മുന്നില് കണ്ടത് അപാര തന്ത്രമാണ്. ഗ്രൂപ്പിനെ ഒരുമിച്ച് കളത്തിലിറക്കുന്ന മാരക തന്ത്രമാണിത്. രമേശ് ചെന്നിത്തലയുടെ നേതൃത്വത്തിലാണ് കോണ്‍ഗ്രസ് തിരഞ്ഞെടുപ്പ് നേരിടുന്നതെങ്കില് എ ഗ്രൂപ്പ് കളത്തിലേ ഉണ്ടാവുമായിരുന്നില്ല. പ്രവര്‍ത്തനങ്ങള് ഏകോപിപ്പിക്കാനും സംഘടനാ അടിത്തറ ശക്തമാക്കാനും എ ഗ്രൂപ്പിനേ കഴിഞ്ഞേ വേറെ ആരുമുള്ളൂ. ഉമ്മന് ചാണ്ടി തിരിച്ചെത്തുമ്പോള് എ ഗ്രൂപ്പ് മുന്‍നിരയിലുണ്ടാവും. ഇതോടെ ചെന്നിത്തലയ്‌ക്കോ ഐ ഗ്രൂപ്പിനോ മാറി നില്‍ക്കാനാവില്ല. കാരണം മുഖ്യമന്ത്രി പദം ചെന്നിത്തലയ്ക്കും ആവശ്യമാണ്. ഹൈക്കമാന്‍ഡ് മുഖ്യമന്ത്രി ആരാകുമെന്നും പറഞ്ഞിട്ടില്ല.\nനേതൃത്വത്തോട് ഇടഞ്ഞ് നില്‍ക്കുന്ന വിഎം സുധീരനും കെ മുരളീധരനും കെ സുധാകരനും വരെ തിരഞ്ഞെടുപ്പ് ടീമിലുണ്ട്. ഇവര്‍ക്കൊന്നും പ്രവര്‍ത്തിക്കാതിരിക്കാന് ഇനിയാവില്ല. ഉമ്മന് ചാണ്ടിക്ക് ക്രൈസ്തവ വിഭാഗങ്ങളെ തിരികെയെത്തിക്കുക എന്ന ചുമതലയാണ് ഉള്ളത്. രാഹുല് ഗാന്ധിയുടെ ആശയപ്രകാരമാണ് യുവാക്കള് കൂടുതലായി എത്തുന്നത്. ഷാഫി പറമ്പില് അടക്കമുള്ളവരും മഹിളാ കോണ്‍ഗ്രസും ഇക്കാര്യം രാഹുലിനോട് ആവശ്യപ്പെട്ടിരുന്നു. ഇതോടെ പരസ്പരമുള്ള പാരവെക്കല് ഒഴിവാക്കാനും കോണ്‍ഗ്രസിന് സാധിക്കും.\nരമേശ് ചെന്നിത്തല പിണറായിക്ക് ഒപ്പം നില്‍ക്കുന്ന നേതാവല്ല എന്ന് യുഡിഎഫില് പലരും വിശ്വസിക്കുന്നുണ്ട്. ന്യൂനപക്ഷങ്ങളെ ഒപ്പം ചേര്‍ക്കാനാവാത്തതായിരുന്നു പ്രധാന പ്രശ്‌നം. ഇതാണ് ഉമ്മന് ചാണ്ടിക്ക് വഴിതുറന്നത്. കഴിഞ്ഞ നാലരവര്‍ഷവും ചെന്നിത്തലയാണ് പ്രതിപക്ഷത്തെ നയിച്ചത്.സ്പ്രിംഗ്‌ളര് അടക്കമുള്ള വിഷയങ്ങളില് അദ്ദേഹം തിളങ്ങിയിരുന്നു. എന്നാല് ഇതൊന്നും ജനങ്ങളെ ബോധ്യപ്പെടുത്താന് ചെന്നിത്തലയ്ക്ക് സാധിച്ചില്ല. ഇതോടെ അധികാരം പിടിക്കാന് ചെന്നിത്തലയ്ക്ക് ഒറ്റയ്ക്ക് സാധിക്കില്ല എന്ന് ഹൈക്കമാന്‍ഡിനെ വിശ്വസിപ്പിക്കാനും എ ഗ്രൂപ്പിന് സാധിച്ചു. ഇനി മികച്ച ജയം നേടേണ്ടത് ചെന്നിത്തലയ്ക്ക് പിടിച്ച് നില്‍ക്കാന് ആവശ്യമാണ്.\nമുഖ്യമന്ത്രി പദത്തിലും കണ്ണ്\nഉമ്മന് ചാണ്ടി മുഖ്യമന്ത്രി പദം വീണ്ടും ലക്ഷ്യമിടുന്നുണ്ട്. അധികാരം കിട്ടിയാല് മുഖ്യമന്ത്രി അദ്ദേഹത്തെ തേടിയെത്തുമെന്ന് ഉറപ്പാണ്. ആദ്യത്തെ ഒന്നോ രണ്ടോ വര്‍ഷം ഉമ്മന് ചാണ്ടിക്ക് മുഖ്യമന്ത്രി പദം നല്‍കാനാവും രാഹുല് ശ്രമിക്കുക. ബാക്കി രമേശ് ചെന്നിത്തലയ്ക്കും നല്‍കും. കഴിഞ്ഞ നാല് വര്‍ഷം ഉമ്മന് ചാണ്ടി സംസ്ഥാന രാഷ്ട്രീയത്തില് എവിടെയും ഇല്ലായിരുന്നു. നാല് വര്‍ഷം പ്രതിപക്ഷത്തെ എല്ലാ അര്‍ത്ഥത്തിലും ചെന്നിത്തലയാണ് നയിച്ചത്. എന്നാല് പുതിയ നായകന് വന്നതില് കടുത്ത അമര്‍ഷം ചെന്നിത്തലയ്ക്കുണ്ട്. ദുര്‍ബലമായ ഐ ഗ്രൂപ്പിനെ കുറ്റപ്പെടുത്തുക മാത്രമേ ചെന്നിത്തലയ്ക്ക് മുന്നില് ഓപ്ഷനുള്ളൂ. ശശി തരൂരും ഈ സമിതിയിലേക്ക് വരുന്നുണ്ട്.\nkerala assembly election 2021: new faces will get candidature announces congress high command\nStory first published: Monday, January 18, 2021, 21:00 [IST]


Home Bible reading അനുഗ്രഹങ്ങൾ പ്രാപിക്കാൻ ബൈബിളെങ്ങനെ വായിക്കാം\nബൈബിൾ കയ്യിലെടുത്തശേഷം 3മിനിറ്റ് ഈശോയോട് പ്രാർത്ഥിക്കുക. നിങ്ങളുടെ ആവശ്യത്തെപ്പറ്റി ഈശോയോട് പറയുക. അതിനുശേഷം. ബൈബിൾ തുറക്കുക. പുതിയ നിയമത്തിൽ നിന്ന് 13 അധ്യായം വായിക്കുക. അങ്ങനെ 13 ദിവസം 13 അധ്യായം വെച്ച് വായിക്കണം. വായിക്കുമ്പോൾ നിങ്ങളെ. സ്പർശിക്കുന്ന വചനങ്ങൾ. വീണ്ടും റിപ്പീറ്റ് ചെയ്യുക. അത് അടയാളപ്പെടുത്തുകയും എഴുതിവയ്ക്കുകയും ചെയ്യുക. പരിശുദ്ധ അമ്മയോടും പ്രാർത്ഥിക്കുക. ബൈബിൾ വായിക്കാൻ പ്രയാസമനുഭവപ്പെടുമ്പോഴെല്ലാം മനസ്സിൽ ദൈവത്തിൽ നിന്ന് അകലാതിരിക്കാൻ ഉള്ള മാജിക് പ്രാർത്ഥന ആവർത്തിച്ചു ചൊല്ലുക.ബൈബിൾ ഒരു ദിവസം എപ്പോഴെങ്കിലും 13 അധ്യായം വായിച്ചു തീർത്താൽ മതി\nഅതിനുശേഷം ബൈബിൾ വായിക്കാൻ തുടങ്ങുക. എത്ര ബുദ്ധിമുട്ടിയാണെങ്കിലും ബൈബിൾ വായിക്കണം.\nഈ ബൈബിൾ വായനയിലൂടെ നിങ്ങളുടെ ജീവിതത്തിൽ എന്തെങ്കിലും അത്ഭുതമുണ്ടായാൽ നിങ്ങൾ തീർച്ചയായും അത് സാക്ഷ്യപ്പെടുത്തണം. അനേകരുടെ വിശ്വാസവർധനവിന് നിങ്ങളുടെ സാക്ഷ്യം കാരണമാകും. ലോകം മുഴുവൻ സുവിശേഷം എത്തിക്കുക എന്നത് മാത്രമാണ് എന്റെ ഉദ്ദേശം.\nവായിക്കാൻ തുടങ്ങുന്നതിനുമുമ്പ്. നിങ്ങൾ ആഗ്രഹിക്കുന്ന. കാര്യങ്ങളെക്കുറിച്ച് നന്ദി പറയുക. ദൈവത്തോട് ദൈവം നടത്തി തരും. ആമേൻ ,ഈ പ്രാർത്ഥനാ ഗ്രൂപ്പ് നയിക്കുന്നത് ഷിബു\nവായിക്കാൻ തുടങ്ങുന്നതിനുമുമ്പ്. നിങ്ങൾ ആഗ്രഹിക്കുന്ന. കാര്യങ്ങളെക്കുറിച്ച് നന്ദി പറയുക. ദൈവത്തോട് ദൈവം നടത്തി തരും. ആമേൻ ,ഈ പ്രാർത്ഥനാ ഗ്രൂപ്പ് നയിക്കുന്നത് ഷിബു കിഴക്കേകുറ്റ് ആണ്.\nഈ ഗ്രൂപ്പിൽ ഞാൻ അല്ലാതെ വേറെ ആരും മെസ്സേജ് നിങ്ങൾക്ക് അയക്കില്ല നിങ്ങളും വേറെ ആർക്കും ഗ്രൂപ്പിൽ ഉള്ളവർക്ക് അയക്കരുത് .ഈ പ്രാർത്ഥന ഗ്രൂപ്പിനെ തകർക്കാൻ കുറെ പേര് ഇറങ്ങി തിരിച്ചിട്ടുണ്ട് നിങ്ങളെ ആരെങ്കിലും വിളിച്ചു ഭീഷണിപ്പെടുത്തിയാൽ നമ്പർ ഞങ്ങൾക്ക് അയച്ചു തരണം.\nPrevious articleഈശോയുടെ മക്കളെ ഒരു നിമിഷം ശ്രദ്ധിക്കാമോ?\nNext articleവ്യഭിചാരം നമ്മെ ചാരമാക്കുന്ന പാപം


സംസ്ഥാനത്ത് 11 ആധുനിക അറവുശാലകള് - Malappuram News - Malayalam news from Malappuram,acomplete portal from malappuram, local news from malappuram\nസംസ്ഥാനത്ത് 11 ആധുനിക അറവുശാലകള്\nതിരവനന്തപുരം: സംസ്ഥാനത്ത് കിഫ്ബി ഫണ്ട് ഉപയോഗിച്ച് 11 ആധുനിക അറവുശാലകള് പണിയും. ഇതിന്റെ ആവശ്യത്തിന് പ്രത്യേക കമ്പനി രൂപീകരിക്കും. തദ്ദേശസ്വയംഭരണ സ്ഥാപനങ്ങള്‍ക്കായിരിക്കും ഇതിന്റെ ഉടമസ്ഥാവകാശവും നടത്തിപ്പ് ചുമതലയും. മുഖ്യമന്ത്രിയുടെ അധ്യക്ഷതയില് ചേര്‍ന്ന തദ്ദേശസ്വയംഭരണ വകുപ്പ് ഉദ്യോഗസ്ഥരുടെ യോഗം ഇതിന്റെ നടപടികള് അവലോകനം ചെയ്തു. ആദ്യഘട്ടത്തില് എല്ലാ കോര്‍പ്പറേഷനുകളിലും ആധുനിക അറവുശാലകള് സ്ഥാപിക്കണമെന്ന് മുഖ്യമന്ത്രി നിര്‍ദേശിച്ചു. 11 അറവുശാലകള്‍ക്ക് 116 കോടി രൂപയാണ് ചെലവ് കണക്കാക്കിയിട്ടുളളത്. കിഫ്ബിയില്‍നിന്നുളള 100 കോടി രൂപ 45 ദിവസത്തിനകം ലഭ്യമാക്കും


ഡി വൈ എഫ് ഐ പത്തനംതിട്ട ജില്ലാ കമ്മിറ്റി: September 2011\nഡി വൈ എഫ് ഐ പത്തനം തിട്ട ജില്ലാ കമ്മിറ്റി സ്പെഷ്യല്\nജി കൃഷ്ണ കുമാര് ( സെക്രട്ടറി ) പി ആര് പ്രദീപ് ( പ്രസിഡന്റ് )\nPosted by Arali Poovukal at 8:37 AM No comments:\nപെട്രോള് പമ്പില് എത്തിയ ടിന്റു മോനോട്\nവില്പനക്കാരന് ::എത്ര രൂപക്കാ ?\nടിന്റു മോന് :10 രൂപയിക്ക് ...\nവില്പനക്കാരന് :10 രൂപയിക്ക് അടിക്കാന് പറ്റില്ല\nടിന്റു മോന് : 10 രൂപയിക്ക് ഒന്ന് സ്പ്രേ ചെയിതു തന്നാല് മതി ഈ പണ്ടാരം ഒന്ന് കത്തിച്ചു കളയനാ...\nPosted by Arali Poovukal at 11:22 AM No comments:\nmartyr MS PRASAD\nPosted by Arali Poovukal at 10:45 AM No comments:\nസ. ചടയന് ഗോവിന്ദന്\nകേരളത്തിലെ തൊഴിലാളിവര്‍ഗ പ്രസ്ഥാനത്തിന്റെ സമുന്നത നേതാവ് സ. ചടയന് ഗോവിന്ദന് നമ്മെ വിട്ടുപിരിഞ്ഞിട്ട് പതിമൂന്ന് വര്‍ഷമാകുന്നു. സിപിഐ എം സംസ്ഥാന സെക്രട്ടറിയായിരിക്കെയാണ് സ. ചടയന് അന്തരിച്ചത്. സഖാവ് നമുക്കാകെ മാതൃകയാകുന്ന ത്യാഗപൂര്‍ണമായ ജീവിതമാണ് നയിച്ചത്. പ്രാഥമികവിദ്യാഭ്യാസം നേടിയതിനുശേഷം നെയ്ത്തുതൊഴിലാളിയായ സ: ചടയന് പഴയ ചിറയ്ക്കല് താലൂക്കില് നെയ്ത്തുതൊഴിലാളികളുടെ പ്രസ്ഥാനം സംഘടിപ്പിച്ചു. കൈത്തറിത്തൊഴിലാളികളുടെ നേതാവെന്ന നിലയിലുള്ള പ്രവര്‍ത്തനം മറ്റ് ഏത് ഭാരിച്ച ഉത്തരവാദിത്തം വന്നപ്പോഴും അദ്ദേഹം ഒഴിവാക്കിയിരുന്നില്ല. സംസ്ഥാന കൈത്തറി തൊഴിലാളി കൗണ്‍സില് പ്രസിഡന്റായി മരണംവരെ സഖാവ് പ്രവര്‍ത്തിച്ചു. പൊലീസ്- ഗുണ്ടാ തേര്‍വാഴ്ചയ്ക്കെതിരെ ശക്തമായ ചെറുത്തുനില്‍പ്പ് സംഘടിപ്പിക്കുന്നതില് സ: ചടയന് മുന്നില്‍നിന്ന് പ്രവര്‍ത്തിച്ചു. 1948ല് കമ്പില് അങ്ങാടിയില് വളന്റിയര്‍മാരെ സംഘടിപ്പിച്ച് ഗുണ്ടകളെ നേരിടാന് പാര്‍ടി തീരുമാനിച്ചപ്പോള് സ. ചടയന് മുന്‍നിര പങ്കാളിയായി.\n1970 കളില് മിച്ചഭൂമി സമരത്തിന്റെ ഭാഗമായി പൊലീസ്-ഗുണ്ടാമര്‍ദനമുണ്ടായപ്പോള് അതിനെ ചെറുത്തുനില്‍ക്കുന്നതിലും നേതൃപരമായ പങ്ക് സഖാവ് നിര്‍വഹിച്ചു. ചേലേരിയിലെ അനന്തന് നമ്പ്യാര് പൂഴ്ത്തിവച്ച നെല്ല് പിടിച്ചെടുത്ത് പാവങ്ങള്‍ക്ക് വിതരണംചെയ്ത വളന്റിയര്‍മാരുടെ കൂട്ടത്തില് ചടയനുമുണ്ടായിരുന്നു. ഈ സമരത്തിന്റെ ഭാഗമായി കൊടുങ്കാട്ടില് ദിവസങ്ങളോളം ഒളിവില് കഴിഞ്ഞു. പിന്നീട് അറസ്റ്റിലായ ചടയനെ എംഎസ്പിക്കാര് പൈശാചികമായി മര്‍ദിച്ചു. മറ്റൊരു ഘട്ടത്തില് ചടയന്റെ വീട് എംഎസ്പിയും ഗുണ്ടകളും ചേര്‍ന്ന് നശിപ്പിച്ചു. തുടര്‍ന്ന് വീരാജ്പേട്ടയിലേക്ക് നാടുവിട്ട സഖാവ് അവിടെ മൂന്നുമാസത്തോളം കട്ടനിര്‍മാണത്തൊഴിലാളിയായി പ്രവര്‍ത്തിച്ചു. 1948ല് പാര്‍ടി സെല്ലില് അംഗമായി. തുടര്‍ന്ന് 1952ല് ഇരിക്കൂര് ഫര്‍ക്കാ കമ്മിറ്റി അംഗമായി. 1962ല് പാര്‍ടിയുടെ ഇരിക്കൂര് താലൂക്ക് സെക്രട്ടറി, 1964ല് സിപിഐ എം നിലവില് വന്നപ്പോള് ജില്ലാകമ്മിറ്റി അംഗം എന്നീ നിലകളില് പ്രവര്‍ത്തിച്ചു. 1979ല് പാര്‍ടിയുടെ ജില്ലാ സെക്രട്ടറിയായി.\n1985ല് സംസ്ഥാന സെക്രട്ടറിയറ്റ് അംഗമായും 1996 മെയ് മുതല് മരണംവരെ സംസ്ഥാന സെക്രട്ടറിയായും പ്രവര്‍ത്തിച്ചു. ഇടക്കാലത്ത് തിരുവനന്തപുരം ജില്ലാ സെക്രട്ടറിയായും പ്രവര്‍ത്തിക്കുകയുണ്ടായി. സംഘടനാപരമായി പാര്‍ടി കടുത്ത വെല്ലുവിളികള് നേരിട്ട ഘട്ടത്തിലാണ് ചടയന് കണ്ണൂര് , തിരുവനന്തപുരം ജില്ലാ സെക്രട്ടറിയായും സംസ്ഥാന സെക്രട്ടറിയായും പ്രവര്‍ത്തിച്ചത്. നാറാത്ത് ഗ്രാമപഞ്ചായത്ത് വൈസ് പ്രസിഡന്റ്, എംഎല്‍എ എന്നീ നിലകളിലും മികച്ച പ്രവര്‍ത്തനമാണ് അദ്ദേഹം നടത്തിയത്. ചടയന്റെ വേര്‍പാട് കേരളത്തിലെ കമ്യൂണിസ്റ്റ് പ്രസ്ഥാനത്തിന് നികത്താനാകാത്ത നഷ്ടമാണ് സൃഷ്ടിച്ചത്. .\nPosted by Arali Poovukal at 12:16 PM No comments:\nഫ്രാന്‍സിസ് വി ആന്റണി പ്രസിഡന്റ്\nഎന് സജികുമാര് സെക്രട്ടറി\nPosted by Arali Poovukal at 10:53 AM No comments:\nPosted by Arali Poovukal at 10:44 AM No comments:\nടീച്ചര് ടിന്റു വിനോട്\nസത്യവും മിഥ്യയും എന്നാല് എന്ത് ?\nടിന്റു : ഡുണ്ടു മോള് പി എസ് സി പരീക്ഷ എഴുതി എന്നത് സത്യം പക്ഷെ അവള്‍ക്കു ജോലി കിട്ടും\nടീച്ചര് : അതെന്താടാ ?\nടിന്റു : ടീച്ചര് അറിഞ്ഞില്ലേ സര്‍ക്കാര് പെന്‍ഷന് പ്രായം കൂട്ടാന് പോകുവാ ഇനി സര്‍ക്കാര് ജോലി\nആര്‍ക്കേലും കിട്ടുമോ ?\nPosted by Arali Poovukal at 10:05 AM 1 comment:\nഅഭ്യസ്ത വിദ്യരായ യുവ ജനങ്ങളുടെ തൊഴിലവസരം ഇല്ലാതാ ക്കുന്ന പെന്‍ഷന് പ്രായം വര്‍ദ്ധനവില് നിന്നും സര്‍ക്കാര് പിന്തിരിയണം എന്ന് ഇടതു പക്ഷ യുവജന സംഘടനകള് ഇന്ന് മുഖ്യ മന്ത്രിയോട് ആവശ്യപ്പെട്ടു .\nപി ശ്രീരാമകൃഷ്ണന് എം എല് എ , എ ഐ വൈ എഫ് സംസ്ഥാന സെക്രട്ടറി കെ രാജന്, ആര് വൈ എഫ് സംസ്ഥാന സെക്രട്ടറി സലിം പി ചാക്കോ , ആര് . രാജേഷ് എം എല് എ എന്നിവരും എന്നോടൊപ്പം ഉണ്ടായിരുന്നു .\nപി എസ് സി നടത്തുന്ന പരീക്ഷകളില് ഒരു വര്‍ഷം അന്‍പത് ലക്ഷം അഭ്യസ്തവിദ്യര് ആണ് അപേക്ഷ അയക്കുന്നത് .\nനവ ലിബറല് നയങ്ങളുടെ ഭാഗമായി തൊഴില് സുരക്ഷിതത്വം ഇല്ലാതാകുന്ന സാഹചര്യത്തില് ഗവണ്‍മെന്റ് സ്ഥിര ജോലിയോടുള്ള ആകര്‍ഷകത യുവ ജനങ്ങളുടെ ഇടയില് വര്‍ധിച്ചു വരികയാണ് .\nപെന്‍ഷന് പ്രായം വര്‍ധിപ്പിക്കാനുള്ള തീരുമാനത്തില് ഏകപക്ഷീയമായി മുന്നോട്ട് പോകുകയില്ല എന്നും യുവജനങ്ങളോട് ഈ വിഷയത്തില് ചര്‍ച്ച നടത്തുമെന്ന് മുഖ്യമന്ത്രി ശ്രീ : ഉമ്മന് ചാണ്ടി ഉറപ്പു നല്‍കി\nPosted by Arali Poovukal at 8:27 AM No comments:\nഅഭ്യസ്ത വിദ്യരായ യുവ ജനങ്ങളുടെ തൊഴിലവസരം ഇല്ലാത...


മലയാള സിനിമയിൽ കൂടുതൽ അബദ്ധങ്ങൾ സംഭവിക്കാതിരിക്കാൻ ഈ പോസ്റ്റ് ഉപകരിക്കട്ടെ... - Boolokam News\nകോൾഡ് കേസ് സിനിമയിലെ പോലീസ് യൂണിഫോമുമായി ബന്ധപ്പെട്ട് ഏതാനും ദിവസങ്ങൾക്ക് മുമ്പ് ഞാൻ ഇവിടെ എഴുതിയ ഒരു കുറിപ്പ്\nVinod Nellackal post\nകോൾഡ് കേസ് സിനിമയിലെ പോലീസ് യൂണിഫോമുമായി ബന്ധപ്പെട്ട് ഏതാനും ദിവസങ്ങൾക്ക് മുമ്പ് ഞാൻ ഇവിടെ എഴുതിയ ഒരു കുറിപ്പ് (കുറിപ്പ് വായിക്കാൻ click > post )പിന്നീട് പലരീതിയിൽ പലയിടങ്ങളിലും കണ്ടു. മുഖ്യമായും ചില ഓൺലൈൻ പോർട്ടലുകളും, യൂട്യൂബ് ചാനലുകളും “കോൾഡ് കേസ് സിനിമയിൽ സംഭവിച്ച വമ്പൻ അബദ്ധം” എന്ന പേരിൽ എന്റെ പേരുവച്ചും വയ്ക്കാതെയും ആ ആശയം പുനരവതരിപ്പിച്ചതായാണ് കണ്ടത്. പെട്ടെന്ന് തോന്നിയ ഒരുകാര്യം മോശമല്ലാത്ത ഒരു ചർച്ചയ്ക്ക് വഴിവച്ചതിൽ പെരുത്ത് സന്തോഷം.\nഇപ്പോൾ രണ്ടാമതായി ഒരു കുറിപ്പുകൂടി എഴുതണമെന്ന് തോന്നാൻ പ്രത്യേകിച്ച് ചില കാരണങ്ങളുണ്ട്. കോൾഡ് കേസ് സിനിമയിൽ യൂണിഫോം വിഷയത്തിൽ സംഭവിച്ചത് എന്താണെന്നുള്ളതിൽ ഇപ്പോഴും ആശയക്കുഴപ്പം നിലനിൽക്കുന്നതാണ് ഒരു കാര്യം. വാസ്തവത്തിൽ എന്തുകൊണ്ടാണ് മലയാളം സിനിമയിൽ ഇത്തരം ആശയക്കുഴപ്പങ്ങൾ ഉണ്ടാകുന്നത് എന്നുള്ളതിൽ അന്ന് എനിക്കും വ്യക്തതയുണ്ടായിരുന്നില്ല. പിന്നീടുള്ള അന്വേഷണത്തിൽനിന്ന് ചില കാര്യങ്ങൾക്കൂടി മനസിലാക്കാനായി. അതുകൂടി കൂട്ടിച്ചേർത്താൽ ഇക്കാര്യത്തിൽ എല്ലാവർക്കും ക്ലാരിറ്റി ലഭിച്ചേക്കും. ഇനിയുള്ള കാലത്ത് മലയാള സിനിമയിൽ ഇത്തരം അബദ്ധങ്ങൾ സംഭവിക്കാതിരിക്കാനും ഈ കുറിപ്പ് ഉപകരിക്കുമെന്ന് പ്രതീക്ഷിക്കുന്നു.\nപോലീസ്, ആർമി, മറ്റു സേനകൾ തുടങ്ങിയവയുമായി ബന്ധപ്പെട്ടുള്ള ചിത്രീകരണങ്ങളിൽ യഥാർത്ഥ അടയാളങ്ങളും വേഷവിധാനങ്ങളും തന്നെ ഉപയോഗിക്കാനാണ് അതാത് സേനകൾ നിഷ്കർഷിക്കുന്നത് എന്നകാര്യം ആമുഖമായി സൂചിപ്പിക്കാൻ ആഗ്രഹിക്കുന്നു. ശരിയായ രീതിയിൽ അവ സ്‌ക്രീനിൽ കാണിക്കാൻ പാടില്ല എന്ന നിയമം നിലവിലില്ല. അങ്ങനെയുണ്ടായിരുന്നെങ്കിൽ ഒരുപക്ഷെ, യൂണിഫോമിന്റെ കളർ കോഡ് ആദ്യം ഉപേക്ഷിക്കേണ്ടതായി വരുമായിരുന്നു.\nപോലീസ് യൂണിഫോം, അധികാര ചിഹ്നങ്ങൾ, സ്ഥാനപ്പേരുകൾ തുടങ്ങിയ കാര്യങ്ങളിൽ വിവിധ സംസ്ഥാനങ്ങൾക്ക് വ്യത്യസ്ത രീതികൾ ഉണ്ട് എന്നുള്ളതാണ് ആദ്യമായി നാം മനസിലാക്കേണ്ട കാര്യം. ഇക്കാര്യത്തിലാണ് പലപ്പോഴും ചലച്ചിത്ര പ്രവർത്തകർക്ക് ആശയക്കുഴപ്പമുണ്ടാവുകയും അബദ്ധം പറ്റുകയും ചെയ്യുന്നത്.\nകേരളത്തെയും മഹാരാഷ്ട്രയേയും താരതമ്യം ചെയ്താൽ മേൽപ്പറഞ്ഞ കാര്യങ്ങളിൽ അജഗജാന്തരമുണ്ട്. കേരളത്തിലെ പോലീസ് റാങ്കുകൾ നമുക്ക് അറിയാവുന്നതുപോലെ, സിവിൽ പോലീസ് ഓഫീസർ > ഇൻസ്‌പെക്ടർ > സൂപ്രണ്ട് ഓഫ് പോലീസ് > ഇൻസ്‌പെക്ടർ ജനറൽ > ഡയറക്ടർ ജനറൽ എന്നിങ്ങനെയാണ്. കമ്മീഷണർ എന്ന പേരിലുള്ളത് സിറ്റി പോലീസ് കമ്മീഷണർ മാത്രമാണ്. എന്നാൽ, മഹാരാഷ്ട്രയിൽ അത് ഇപ്രകാരമാണ്: പോലീസ് കോൺസ്റ്റബിൾ > ഇൻസ്‌പെക്ടർ > കമ്മീഷണർ. പോലീസ് മേലുദ്യോഗസ്ഥരെല്ലാം പലവിധ കമ്മീഷണർമാരാണ് അവിടെ. കമ്മീഷണർ റാങ്കിന് മുംബൈ പോലീസിൽ അഞ്ച് വകഭേദങ്ങളുണ്ട്.\nഅതിനാലാണ് കേസ് അന്വേഷണത്തിന് നിയോഗിക്കപ്പെടുന്ന എല്ലാവരും എല്ലായ്പ്പോഴും ഹിന്ദി സിനിമകളിൽ എസിപി അഥവാ ഡിസിപി ആയിരിക്കുന്നത്. എന്നാൽ യഥാർത്ഥത്തിൽ കേരളത്തിൽ പ്രമുഖ കേസുകളിൽ അന്വേഷണത്തിന് നിയോഗിക്കപ്പെടുന്നവരിൽ ഭൂരിപക്ഷവും ഡിവൈഎസ്പി, എഎസ്പി, എസ്പി റാങ്കുകളിൽ ഉള്ളവരായിരിക്കും.\nകേരളാപോലീസിലെ ഡിവൈഎസ്പി/ അസിസ്റ്റന്റ് എസ്പി റാങ്കിന് തുല്യമാണ് മുംബൈ പൊലീസിലെ എസിപി അഥവാ, അസിസ്റ്റന്റ് കമ്മീഷണർ ഓഫ് പോലീസ്. ഇവിടെയുള്ള എസ്പി റാങ്കിന് തുല്യമാണ് അവിടെ ഡെപ്യൂട്ടി കമ്മീഷണർ റാങ്ക്. കേരളത്തിലെ ഡിഐജി മുംബൈയിൽ അഡീഷണൽ കമ്മീഷണറും, ഐജി ജോയിന്റ് കമ്മീഷണറും, ഡിജിപി കമ്മീഷണർ ഓഫ് പോലീസുമാണ്. മലയാളികൾക്ക് കണ്ടുപരിചയമുള്ള കമ്മീഷണർ സിറ്റി പോലീസ് കമ്മീഷണർ ആണെങ്കിൽ മഹാരാഷ്ട്രയിൽ പോലീസ് ചീഫ് ആണ് കമ്മീഷണർ. കേരളത്തിലെ പോലീസ് കമ്മീഷണർ എസ്പിക്ക് ഏതാണ്ട് തുല്യമായ റാങ്കുള്ള ഓഫീസറും സിറ്റിയുടെ ലോ ആൻഡ് ഓർഡറിന്റെ പ്രത്യേക ഉത്തരവാദിത്തമുള്ളയാളുമാണ്.\nഹിന്ദി സിനിമകളിലും മറ്റും കണ്ടു ശീലിച്ചതുകൊണ്ടോ, അതുമായി ബന്ധപ്പെട്ട ആശയക്കുഴപ്പങ്ങൾ സംഭവിക്കുന്നതുകൊണ്ടോ ആയിരിക്കണം മലയാളം സിനിമയിൽ ഇത്തരം ചില തെറ്റുകൾ കടന്നുകൂടുന്നത്. വാസ്തവത്തിൽ എസിപി, ഡിസിപി റാങ്കുകൾ മലയാള സിനിമകളിലെ പോലീസ് സ്റ്റോറികളിൽ അവതരിപ്പിക്കേണ്ട കാര്യമില്ല. റാങ്കുകൾ രണ്ടുവിധത്തിലായതിനാൽ ആശയക്കുഴപ്പങ്ങൾ ഉണ്ടാകാനേ അത് ഉപകരിക്കൂ. ഷാജി കൈലാസിന്റെ വിഖ്യാതമായ “കമ്മീഷണർ” സിനിമയിൽ നായകൻ സിറ്റി പോലീസ് കമ്മീഷണർ ആയിരുന്നു.\nഇവിടെ, കോൾഡ് കേസ് എന്ന സിനിമയിൽ പിന്നണി പ്രവർത്തകർക്ക് ഒന്നുകിൽ അബദ്ധം സംഭവിക്കുകയോ അല്ലെങ്കിൽ, റാങ്കിന്റെ കാര്യത്തിൽ ആശയക്കുഴപ്പം ഉണ്ടാവുകയോ ചെയ്തിട്ടുണ്ട്. മുംബൈ പോലീസിൽ എസിപി റാങ്കിലുള്ള ഉദ്യോഗസ്ഥന്റെ തോളിലെ ചിഹ്നം മൂന്ന് സ്റ്റാർ ആണ്. ഏറെ സീനിയർ ആയി എസ്‌പിക്ക് തുല്യമായ ഡിസിപി റാങ്കിലേയ്ക്ക് എത്തുമ്പോൾ മാത്രമാണ് അശോകസ്തംഭത്തിനൊപ്പം ഒരു സ്റ്റാർ കൂടി യൂണിഫോമിൽ കാണുക. പ്രൊബേഷനിലുള്ള ഒരു ഓഫീസർക്ക് ഒരിക്കലും അപ്രകാരമുള്ള ചിഹ്നങ്ങൾ ധരിക്കാനാവില്ല. അതുകൊണ്ടുതന്നെ, കോൾഡ് കേസിൽ തെറ്റായാണ് പ്രൊബേഷനിലുള്ള ഉദ്യോഗസ്ഥയ്ക്ക് ചിഹ്നങ്ങൾ നൽകിയിരിക്കുന്നത് എന്ന് ഉറപ്പാണ്.\nഇനിയുള്ള കാലത്ത് മലയാളം സിനിമകളിൽ ഇത്തരം തെറ്റുകൾ കടന്നുകൂടില്ല എന്ന് കരുതുന്നു. അപ്രകാരമൊരു തിരുത്തലിന് ഈ ഗ്രൂപ്പ് കാരണമാകുന്നെങ്കിൽ അതിൽ തീർച്ചയായും അഭിമാനിക്കാം.\nRelated Topics:Aaron Judgecold casepoliceVinod Nellackal\n“നമ്മൾ ഭയക്കുന്ന വേഷങ്ങളും ചെയ്താലേ നടനെന്ന നിലയിൽ വളർച്ചയുണ്ടാകൂ “\nNature34 mins ago


P. O. C ബൈബിള്, പഴയ നിയമം, 1 മക്കബായര്, അദ്ധ്യായം3| Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> 1 മക്കബായര് >> അദ്ധ്യായം 3\n1 : മത്താത്തിയാസിന്റെ പുത്രന്‍മക്കബേയൂസ് എന്ന യൂദാസ് നേതൃത്വമേറ്റെടുത്തു.\n2 : സഹോദരന്‍മാരും പിതാവിന്റെ പക്ഷം ചേര്‍ന്നു നിന്നവരും അവനെ സഹായിച്ചു. അവര് ഉത്‌സാഹത്തോടെ ഇസ്രായേലിനു വേണ്ടി പോരാടി.\n3 : അവന് സ്വജനത്തിന്റെ കീര്‍ത്തി പരത്തി. മല്ലനെപ്പോലെ മാര്‍ക്കവചം ധരിച്ചു; ആയുധമേന്തി അവന് യുദ്ധം ചെയ്തു; വാള് കൊണ്ടു സൈന്യത്തിനു സംരക്ഷണം നല്‍കി.\n4 : പ്രവര്‍ത്തനങ്ങളില് അവന് സിംഹത്തെപ്പോലെയായിരുന്നു - ഇരയ്ക്കായി അലറുന്ന ഒരു സിംഹക്കുട്ടിയെപ്പോലെ.\n5 : അധര്‍മികളെ അവന് തെരഞ്ഞുപിടിച്ചു. ജനദ്രോഹികളെ അഗ്‌നിക്കിരയാക്കി.\n6 : ദുര്‍മാര്‍ഗികള് ഭയന്നു പിന്‍മാറി. ദുര്‍വൃത്തര് പരിഭ്രാന്തരായി. അവന്റെ കീഴില് വിമോചനത്തിന്റെ മാര്‍ഗം തെളിഞ്ഞു.\n7 : പല രാജാക്കന്‍മാരെയും അവന് പ്രകോപിപ്പിച്ചു. എന്നാല്, യാക്കോബ് അവന്റെ പ്രവൃത്തികളില് സന്തുഷ്ടനായി. അവന്റെ സ്മരണ എന്നെന്നും അനുഗൃഹീതമാണ്.\n8 : യൂദായിലെ നഗരങ്ങളിലൂടെ അവന് ചുറ്റി സഞ്ചരിച്ചു. ദൈവനിഷേധകരെ ഉന്‍മൂലനം ചെയ്തു. ഇസ്രായേലില്‍നിന്നു ക്രോധം അകറ്റി.\n9 : ഭൂമിയുടെ അതിര്‍ത്തികള്‍വരെ അവന്റെ കീര്‍ത്തി വ്യാപിച്ചു. നശിച്ചുകൊണ്ടിരുന്നവരെ അവന് ഒരുമിച്ചുകൂട്ടി.\n10 : അപ്പളോണിയൂസ് വിജാതീയരെയും സമരിയായില്‍നിന്നു വലിയൊരു സൈന്യത്തെയും ശേഖരിച്ച് ഇസ്രായേലിനെതിരേ യുദ്ധത്തിനൊരുങ്ങി.\n11 : ഇതറിഞ്ഞ യൂദാസ് അവനെതിരേ ചെന്ന് അവനെ തോല്‍പിച്ചു വധിച്ചു. വളരെപ്പേര് മുറിവേറ്റു വീണു. ശേഷിച്ചവര് പലായനം ചെയ്തു.\n12 : എതിരാളികളെ അവര് കൊള്ളയടിച്ചു. അപ്പളോണിയൂസിന്റെ വാള് യൂദാസ് കൈക്കലാക്കി, മരണംവരെ അതു യുദ്ധത്തിനുപയോഗിച്ചു.\n13 : വിശ്വസ്തരും യുദ്ധസന്നദ്ധരുമായ അനുയായികളുടെ ഒരു വലിയ സൈന്യത്തെ യൂദാസ് ശേഖരിച്ചിരിക്കുന്നുവെന്നു കേട്ട് സിറിയാ സൈന്യത്തിന്റെ അധിപനായ സെറോന് പറഞ്ഞു:\n14 : ഞാന് ഈ രാജ്യത്ത് പേരും പെരുമയും നേടും. രാജകല്‍പന അവഹേളിക്കുന്ന യൂദാസിനും കൂട്ടര്‍ക്കുമെതിരേ ഞാന് പൊരുതും.\n15 : ഇസ്രായേലിനോടു പ്രതികാരം ചെയ്യുന്നതില് അവനെ സഹായിക്കാന് ദൈവനിഷേധകരുടെ ഒരു പ്രബലസൈന്യം അവനോടൊപ്പം പുറപ്പെട്ടു.\n16 : അവന് ബത്ത്‌ഹോറോണ് ചുരത്തോടടുത്തപ്പോള് യൂദാസ് ഒരു ചെറിയ സംഘത്തോടുകൂടി അവനെതിരേ ചെന്നു.\n17 : എതിരേ വരുന്ന സൈന്യത്തെ കണ്ടപ്പോള് കൂടെയുള്ളവര് യൂദാസിനോടു പറഞ്ഞു: ഇത്ര ബൃഹത്തും ശക്തവുമായ ഒരു സൈന്യത്തോട് എണ്ണത്തില് വളരെ കുറച്ചുപേര് മാത്രമുള്ള നമുക്ക് എങ്ങനെ പൊരുതാന് കഴിയും? ഇന്ന് ഒന്നും ഭക്ഷിച്ചിട്ടില്ലാത്ത നമ്മള് തളര്‍ന്നിരിക്കുന്നു.\n18 : അവന് പറഞ്ഞു: അനേകം പേരെ എളുപ്പത്തില് ഉപരോധിക്കാന് കുറച്ചുപേര്‍ക്കു കഴിയും. കാരണം, രക്ഷ നല്‍കാന് ഉപയോഗിക്കുന്ന സൈന്യം വലുതോ ചെറുതോ എന്നത് ദൈവദൃഷ്ടിയില് അപ്രധാനമാണ്.\n19 : സൈന്യത്തിന്റെ വലിപ്പത്തെ ആശ്രയിച്ചല്ല യുദ്ധത്തിന്റെ വിജയം. ശക്തി ദൈവത്തില് നിന്നാണു വരുന്നത്.\n20 : നമ്മെയും നമ്മുടെ ഭാര്യമാരെയും മക്കളെയും നശിപ്പിക്കാനും കൊള്ളയടിക്കാനുമായി അധര്‍മികളായ അവര് അഹങ്കാരപൂര്‍വം നമുക്കെതിരേ വരുന്നു.\n21 : നാം യുദ്ധം ചെയ്യുന്നത് നമ്മുടെ ജീവനും നിയമത്തിനും വേണ്ടിയാണ്.\n22 : കര്‍ത്താവു തന്നെ നമ്മുടെ മുന്‍പില്‍വച്ച് അവരെ നിലംപരിശാക്കും. നിങ്ങള് അവരെ ഭയപ്പെടേണ്ടാ.\n23 : ഇതു പറഞ്ഞിട്ട് അവന് മിന്നലാക്രമണം നടത്തി. സെറോനും സൈന്യവും പരാജയപ്പെട്ടു.\n24 : അവന് അവരെ ബത്ത്‌ഹോറോണ് ചുരത്തിലൂടെ സമതലം വരെ പിന്തുടര്‍ന്നു. ശത്രുക്കളില് എണ്ണൂറുപേര് കൊല്ലപ്പെട്ടു. ശേഷിച്ചവര് ഫിലിസ്ത്യരുടെ നാട്ടിലേക്കു പലായനം ചെയ്തു.\n25 : അന്നുമുതല് യൂദാസിനെയും സഹോദരന്‍മാരെയും കുറിച്ചുള്ള ഭയം വ്യാപിച്ചു. ചുറ്റുമുള്ള വിജാതീയര് പരിഭ്രാന്തരായി.\n26 : അവന്റെ കീര്‍ത്തി രാജസന്നിധിയിലെത്തി. യൂദാസിന്റെ യുദ്ധങ്ങള് വിജാതീയര്‍ക്കു സംസാരവിഷയമായി.\n27 : വിവരങ്ങളറിഞ്ഞ അന്തിയോക്കസ് രാജാവ് കോപാക്രാന്തനായി. അവന് രാജ്യമൊട്ടാകെയുണ്ടായിരുന്ന സൈന്യത്തെ വിളിച്ചുകൂട്ടി. അതൊരു സുശക്തമായ സേനയായിരുന്നു.\n28 : അവന് ഭണ്‍ഡാരത്തില് നിന്നു സേനകള്‍ക്ക് ഒരു വര്‍ഷത്തെ ശമ്പളം നല്‍കുകയും ഏതു പ്രതിസന്ധിയും നേരിടുന്നതിനു തയ്യാറായിരിക്കാന് കല്‍പിക്കുകയും ചെയ്തു.\n29 : താമസമെന്നിയേ ഭണ്‍ഡാരം ശൂന്യമായി എന്നും പുരാതനകാലം മുതലേ നിലവിലിരുന്ന നിയമങ്ങള് നീക്കിക്കളഞ്ഞതുമൂലം നാട്ടിലുളവായ ഭിന്നിപ്പും കലാപവും രാജ്യത്തിന്റെ വരുമാനത്തെ സാരമായി ബാധിച്ചുവെന്നും അവന് മനസ്‌സിലാക്കി.\n30 : ഇനിമുതല് സ്വന്തം ചെലവുകള്‍ക്കും മുന്‍രാജാക്കന്‍മാരെക്കാള് ഉദാരമായി താന് നല്‍കാറുള്ള ദാനങ്ങള്‍ക്കും സമ്മാനങ്ങള്‍ക്കും വേണ്ടത്ര ധനശേഖരം ഉണ്ടായിരിക്കയില്ലെന്ന് അവന് ഭയപ്പെട്ടു.\n31 : അസ്വസ്ഥനായ അവന് പേര്‍ഷ്യയില് പോയി നികുതി പിരിച്ച് വലിയൊരു സംഖ്യ ശേഖരിക്കാന് തീരുമാനിച്ചു.\n32 : പ്രഗദ്ഭനും രാജവംശജനുമായ ലിസിയാസിനെ യൂഫ്രട്ടീസ് നദിമുതല് ഈജിപ്തിന്റെ അതിര്‍ത്തി വരെയുള്ള പ്രദേശത്തെ ഭരണകാര്യങ്ങള് ഏല്‍പിച്ചു.\n33 : മടങ്ങിവരുന്നതുവരെ അവന്റെ മകന് അന്തിയോക്കസിനെ സംരക്ഷിക്കാനും ലിസിയാസിനെ ചുമതലപ്പെടുത്തിയിരുന്നു.\n34 : ഭടന്‍മാരിലും ആനകളിലും പകുതി അവനെ ഏല്‍പിച്ചു; ചെയ്യേണ്ട കാര്യങ്ങളെക്കുറിച്ചു നിര്‍ദേശങ്ങളും നല്‍കി. യൂദായിലെയും ജറുസലെമിലെയും നിവാസികളെ സംബന്ധിച്ചുള്ള നിര്‍ദേശമിതായിരുന്നു:\n35 : സൈന്യത്തെ അയച്ച് ഇസ്രായേലിനെയും ജറുസലെമില് അവശേഷിച്ചവരെയും നിശ്‌ശേഷം നശിപ്പിച്ച് നാട്ടില് അവരുടെ സ്മരണപോലും ഇല്ലാതാക്കുക.\n36 : അവരുടെ പ്രദേശങ്ങളിലെല്ലാം വിദേശീയരെ വസിപ്പിച്ച് നാട് വിഭജിച്ചു കൊടുക്കുക.\n37 : പകുതി സൈന്യവുമായി നൂറ്റിനാല്‍പത്തിയേഴാം വര്‍ഷം രാജാവ് തലസ്ഥാനമായ അന്ത്യോക്യായില് നിന്നു യാത്ര പുറപ്പെട്ടു. യൂഫ്രട്ടീസ് നദി കടന്ന് ഉത്തരപ്രദേശങ്ങളിലൂടെ അവന് മുന്നേറി.\n38 : രാജാവിന്റെ സ്‌നേഹിതന്‍മാരില് ശക്തന്‍മാരായ ദോറിമേനസിന്റെ പുത്രന് ടോളമി, നിക്കാനോര്, ഗോര്‍ജിയാസ് എന്നിവരെ ലിസിയാസ് തിരഞ്ഞെടുത്തു.\n39 : അവരെ രാജകല്‍പന പ്രകാരം യൂദാദേശം നശിപ്പിക്കാന് നാല്‍പതിനായിരം പേരുടെ കാലാള്‍പ്പടയോടും ഏഴായിരം പേരുടെ കുതിരപ്പടയോടും കൂടി അങ്ങോട്ടയച്ചു.\n40 : അവര് സൈന്യം മുഴുവനോടുംകൂടി പുറപ്പെട്ടു. എമ്മാവൂസിനു സമീപമുള്ള സമതലത്തില് അവര് പാളയമടിച്ചു.\n41 : ആ പ്രദേശത്തെ വ്യാപാരികള് അവരെക്കുറിച്ചു പറയപ്പെട്ടിരുന്നതു കേട്ട് ഇസ്രായേല്യരെ അടിമകളായി വാങ്ങാന് ധാരാളം വെള്ളിയും സ്വര്‍ണവും ഒപ്പം ചങ്ങലകളുമായി പാളയത്തിലേക്കു ചെന്നു. സിറിയായിലും ഫിലിസ്ത്യരുടെ നാട്ടിലും നിന്നുള്ള സൈന്യങ്ങളും അവരോടുകൂടെ ചേര്‍ന്നു.\n42 : ആപത്തു വര്‍ദ്ധിച്ചിരിക്കുന്നതായും ശത്രുസൈന്യം രാജ്യത്തു പാളയമടിച്ചിരിക്കുന്നതായും യൂദാസും സഹോദരന്‍മാരും അറിഞ്ഞു. ജനങ്ങളെ നിശ്‌ശേഷം നശിപ്പിക്കാന് രാജാവ് നല്‍കിയ കല്‍പനയെക്കുറിച്ചും അവര് കേട്ടു.\n43 : അവര് പരസ്പരം പറഞ്ഞു: നമ്മുടെ ജനത്തെനാശത്തില് നിന്നു നമുക്കു പുനരുദ്ധരിക്കാം. ജനത്തിനും വിശുദ്ധസ്ഥലത്തിനും വേണ്ടി പൊരുതാം.\n44 : യുദ്ധത്തിനു തയ്യാറാകാനും കാരുണ്യവും അനുകമ്പയും യാചിക്കാനുമായി ജനം സമ്മേളിച്ചു.\n45 : ജറുസലെം, മരുഭൂമിപോലെ വിജനമായിക്കിടക്കുന്നു. അവളുടെ മക്കളിലാരും അകത്തുകടക്കുകയോ പുറത്തു പോകുകയോ ചെയ്യുന്നില്ല. വിശുദ്ധസ്ഥലം ചവിട്ടിമെതിക്കപ്പെട്ടിരിക്കുന്നു. വിദേശീയര് കോട്ട കൈയടക്കിയിരിക്കുന്നു. വിജാതീയര്‍ക്ക് അതു താവളമായിത്തീര്‍ന്നിരിക്കുന്നു. യാക്കോബില്‍നിന്നു സന്തോഷം പോയി മറഞ്ഞു; കുഴലും വീണയും നിശ്ശബ്ദമായിരിക്കുന്നു.\n46 : അവര് ഒരുമിച്ച് ജറുസലെമിനെതിരേയുള്ള മിസ്പായിലേക്കു പോയി. അവിടെ പൂര്‍വകാലത്ത് ഇസ്രായേലിന് ഒരു പ്രാര്‍ഥനാ കേന്ദ്രമുണ്ടായിരുന്നു.\n47 : അന്ന് അവര് വസ്ത്രങ്ങള് കീറി; ചാക്കുടുത്ത്, തലയില് ചാരംപൂശി ഉപവസിച്ചു.\n48 : കാര്യങ്ങളറിയാന് വിജാതീയര് ദേവവിഗ്രഹങ്ങളോട് ആരാഞ്ഞിരുന്നതുപോലെ, അവര് നിയമഗ്രന്ഥം പരിശോധിച്ചു.\n49 : അവര് പുരോഹിതവസ്ത്രങ്ങളും ആദ്യഫലങ്ങളും ദശാംശങ്ങളും കൊണ്ടുവരുകയും വ്രതം പൂര്‍ത്തിയാക്കിയ നാസീരിയരെ വിളിച്ചുകൂട്ടുകയും ചെയ്തു.\n50 : അനന്തരം, അവര് സ്വര്‍ഗത്തിലേക്കു നോക്കി ഉച്ചത്തില് വിളിച്ചുപറഞ്ഞു: ഇവരെ ഞങ്ങളെന്തു ചെയ്യും? ഇവരെ എങ്ങോട്ടു കൊണ്ടുപോകും?\n51 : അവിടുത്തെ വിശുദ്ധസ്ഥലം ചവിട്ടി അശുദ്ധമാക്കിയിരിക്കുന്നു. അപമാനിതരായ പുരോഹിതന്‍മാര് വിലപിക്കുന്നു.\n52 : ഞങ്ങളെ നശിപ്പിക്കാന് വിജാതീയര് ഒത്തുചേരുന്നു. അവരുടെ ഗൂഢാലോചനകള് അങ്ങ് അറിയുന്നുവല്ലോ.\n53 : അങ്ങയുടെ സഹായമില്ലെങ്കില് അവരെ ചെറുത്തുനില്‍ക്കാന് ഞങ്ങള്‍ക്ക് എങ്ങനെ കഴിയും?\n54 : അനന്തരം, അവര് കാഹളം ഊതി. വലിയൊരു നിലവിളി ഉയര്‍ന്നു.\n55 : തുടര്‍ന്ന്, യൂദാസ് ജനങ്ങള്‍ക്കു നേതാക്കന്‍മാരെ നിയോഗിച്ചു. ആയിരം, നൂറ്, അന്‍പത്, പത്ത് ഇങ്ങനെ വേര്‍തിരിച്ച വിവിധ വ്യൂഹങ്ങളുടെ ആധിപത്യം അവരെ ഏല്‍പിച്ചു.\n56 : വീടു പണിയുന്നവരോ വിവാഹവാഗ്ദാനം ചെയ്തവരോ മുന്തിരിത്തോട്ടം നട്ടുപിടിപ്പിക്കുന്നവരോ ഭീരുക്കളോ ആയ എല്ലാവരും നിയമമനുസരിച്ചു വീടുകളിലേക്കു മടങ്ങാന് അവന് ആജ്ഞാപിച്ചു.\n57 : അതിനുശേഷം, സൈന്യം പുറപ്പെട്ട് എമ്മാവൂസിന്റെ തെക്കുഭാഗത്തെത്തി പാളയമടിച്ചു.\n58 : യൂദാസ് പറഞ്ഞു: അരമുറുക്കി ധീരരായി നില്‍ക്കുവിന്. നമ്മെയും നമ്മുടെ വിശുദ്ധസ്ഥലത്തെയും നശിപ്പിക്കാന് ഒത്തുകൂടിയിരിക്കുന്ന ഈ വിജാതീയരോടു യുദ്ധം ചെയ്യാന് അതിരാവിലെ ഒരുങ്ങിനില്‍ക്കുവിന്.\n59 : നമ്മുടെ ജനത്തിന്റെയും വിശുദ്ധസ്ഥലത്തിന്റെയും ദുഃസ്ഥിതി കാണുന്നതിനെക്കാള് യുദ്ധത്തില് മരിക്കുകയാണു നല്ലത്.\n60 : ദൈവഹിതം നിറവേറട്ടെ!\nThu Apr 25 15:36:28 IST 2019


മുട്ടയെക്കാള് പ്രോട്ടീന് ലഭിക്കുന്ന ഭക്ഷണങ്ങള് ഇവയാണ്!\nഭക്ഷണം കഴിക്കുമ്പോള് പ്രോട്ടീന് അടങ്ങിയവ കഴിക്കാന് ശ്രമിക്കുക. പ്രോട്ടീന് കുറവ് ശരീരത്തില് ഉണ്ടാവാതെ നോക്കാന് പ്രത്യേകം ശ്രദ്ധിക്കണം. ഏറ്റവും കൂടുതല് പ്രോട്ടീന് ലഭ്യമാകുന്ന ഭക്ഷ്യവസ്തുവേത് എന്ന ചോദ്യത്തിന് എല്ലാവരും പറയുന്ന ഉത്തരം മുട്ടയെന്നാണ്. അതേസമയം, മുട്ടയെക്കാള് പ്രോട്ടീന് ലഭിക്കുന്ന ഭക്ഷണങ്ങളുമുണ്ട്. അവ എന്തെല്ലാമെന്ന് നമ്മുക്ക് നോക്കാം.\nആരോഗ്യത്തിനും ഏറ്റവും നല്ലതാണ് ബീന്‍സ്. പ്രോട്ടീന്‍റെയും ഇരുമ്പിന്‍റെയും പൊട്ടാസ്യത്തിന്‍റെയും കലവറയാമ് ബീന്‍സ്. പാകം ചെയ്ത അരക്കപ്പ് ബീന്‍സില് നിന്ന് 7.3 ഗ്രാം പ്രോട്ടീന് ലഭിക്കുന്നു. വിറ്റാമിന് സിയും ബീന്‍സില് അടങ്ങിയിട്ടുണ്ട്.\nഅരിയുടെയും ചപ്പാത്തിയുടെയും കൂടെ ഉപയോഗിക്കാന് ഏറ്റവും അനുയോജ്യമായ ഭക്ഷ്യവസ്തുവാണ് പൊട്ടുകടല. പൊട്ടുകടലയുടെ ഏറ്റവും വലിയ പ്രത്യേകത ഇവയില് കലോറി മൂല്യം കുറവും പ്രോട്ടീന്‍റെ അളവ് വളരെക്കൂടുതലുമാണെന്നതാണ്.\nപ്രോട്ടീന് ധാരാളമായി ലഭിക്കുന്ന ഭക്ഷ്യവസ്തുമാണ് പനീര്. പനീറില് കലോറി കുറവും പ്രോട്ടീന് വളരെക്കൂടുതലുമാണ്. നാല് ഔണ്‍സ് പനീറില് 14 ഗ്രാം പ്രോട്ടീന് ലഭ്യമാണ്.\nRead Also:- ടി20 ലോകകപ്പ്: ഇന്ത്യ-പാക് പോരാട്ടത്തില് ക്യാപ്റ്റന്‍സി നിര്‍ണായകമാകുമെന്ന് മാത്യു ഹെയ്ഡന്\nഒരൗണ്‍സ് പാല്‍ക്കട്ടിയില് 6.5 ഗ്രാം പ്രോട്ടീന് അടങ്ങിയിരിക്കുന്നു. പാല്‍ക്കട്ടിയില് പ്രോട്ടീനോടൊപ്പം വിറ്റാമിന് ഡി യും അടങ്ങിയിരിക്കുന്നു. ആരോഗ്യകരമായ കൊഴുപ്പ് മാത്രം അടങ്ങിയിരിക്കുന്നതിനാല് പ്രായമുളളവരുടെ എല്ലുകള്‍ക്ക് പാല്‍ക്കട്ടി ദൃഢത നല്‍കുന്നു.


ലോക്ഡൗണില് 'ഡൗണ്' ആകല്ലേ... സമ്മര്‍ദ്ദം അകറ്റാന് ഗൂഗിളിന്റെ ടിപ്പ്‌സ്\n|18 April 2020 2:30 AM GMT\nഅങ്ങനെ നാം ലോക്ഡൗണിന്റെ 24ാം ദിവസത്തിലേക്ക് എത്തിയിരിക്കുന്നു. 15ന് അവസാനിക്കുമെന്ന് വിചാരിച്ച ലോക്ഡൗണ് വീണ്ടും നീട്ടിയിരിക്കുന്നു. കോവിഡ് 19 പടര്‍ന്ന് പിടിക്കുന്നതിനൊപ്പം ആഗോളതലത്തില് സാമ്പത്തികപ്രതിസന്ധി കൊടുമ്പിരി കൊണ്ടിരിക്കുന്നു. പലര്‍ക്കും വരുമാനമാര്‍ഗങ്ങള് നിലച്ചിരിക്കുന്നു. സ്ഥാപനങ്ങള് വന് നഷ്ടം നേരിടുന്നു. പുറത്തിറങ്ങാനോ സുഹൃത്തുക്കളോ കാണാനോ പറ്റാതെ വീട്ടില് തന്നെയിരിക്കേണ്ട സാഹചര്യം.\nഈ ഘട്ടത്തില് ഭയം, നിരാശ, ഉല്‍കണ്ഠ, കടുത്ത മാനസികസമ്മര്‍ദ്ദം എന്നിവയുണ്ടാകുന്നത് സ്വാഭാവികമാണ്. വെല്ലുവിളിയുണര്‍ത്തുന്ന ഈ ഘട്ടത്തില് എങ്ങനെ സമ്മര്‍ദ്ദത്തെ നേരിടാം? മാനസികസമ്മര്‍ദ്ദം അകറ്റാന് ട്വിറ്ററില് ഗൂഗിള് ഇന്ത്യ അഞ്ച് മാര്‍ഗങ്ങള് പങ്കുവെച്ചിരുന്നു. ആ ടിപ്പ്‌സ് നമുക്കും പ്രയോജനപ്പെടുത്താം.\nടെന്‍ഷന് മാറ്റാനായി എപ്പോഴും എന്തെങ്കിലും ചെയ്തുകൊണ്ടിരിക്കുക. പാട്ടുപാടാം, വ്യായാമം ചെയ്യാം, നൃത്തം ചെയ്യാം... ഇങ്ങനെ ദിവസം മുഴുവന് പ്രവര്‍ത്തനനിരതമായിരിക്കാന് സഹായിക്കുന്ന ഒരു ദിനചര്യ ഉണ്ടാക്കിയെടുക്കുക.\n2. വസ്തുതകളില് ശ്രദ്ധ കേന്ദ്രീകരിക്കുക\nവിശ്വസനീയമായ സ്രോതസുകളില് നിന്നുള്ള വാര്‍ത്തകളെ മാത്രമേ ആശ്രയിക്കാവൂ. സെന്‍സേഷണല് വാര്‍ത്തകള് പരമാവധി ഒഴിവാക്കുക. അവ നിങ്ങളുടെ ഭീതി കൂട്ടൂം.\n3. അകലം പാലിക്കുക\nഅകലം പാലിക്കേണ്ടത് പ്രധാനമായും നെഗറ്റീവ് ചിന്തകളില് നിന്നാണ്. ടെന്‍ഷന് വരുമ്പോള് പതിയെ ഏകാഗ്രമായി ശ്വാസോച്ഛ്വാസം ചെയ്യുക. അല്ലെങ്കില് 10 മുതല് ഒന്ന് വരെ പിന്നോട്ട് എണ്ണുക.\n4. ചോദ്യങ്ങള് ചോദിക്കുക\nഭയം വരുമ്പോള് നിങ്ങളോട് തന്നെ ചില ചോദ്യങ്ങള് ചോദിക്കണം. ഇക്കാര്യം എന്റെ നിയന്ത്രണത്തില് നില്‍ക്കുന്നതാണോ? മാനസികസമ്മര്‍ദ്ദത്തെ ഞാന് മുമ്പ് എങ്ങനെയാണ് നേരിട്ടുകൊണ്ടിരുന്നത്? എങ്ങനെ എനിക്ക് എന്നെ പൊസിറ്റീവാക്കി നിലനിര്‍ത്താനാകും?\n5. വീട്ടിലിരിക്കണം, പക്ഷെ സംസാരിക്കാം\nഈ സാഹചര്യത്തില് നമുക്ക് വീട്ടിലിരുന്നേ പറ്റൂ. എന്നാല് നമുക്ക് നമ്മുടെ പ്രിയപ്പെട്ടവരുമായി ടെക്‌നോളജി ഉപയോഗിച്ച് കാണുകയും സംസാരിക്കുകയും ചെയ്യാം. തിരക്കുകൊണ്ടും മറ്റും നിങ്ങള് ഏറെക്കാലം ബന്ധപ്പെടാതിരുന്ന ആരെയെങ്കിലും ഇന്ന് തന്നെ വിളിച്ച് ഒരു സര്‍പ്രൈസ് കൊടുക്കൂ. ദിവസവും ഓരോരുത്തരെ അത്തരത്തില് വിളിച്ചാല് തന്നെ നിങ്ങളുടെ മൂഡ് മെച്ചപ്പെടില്ലേ?\nകേന്ദ്ര ആരോഗ്യ കുടുംബ ക്ഷേമ മന്ത്രാലയം ഒരു സൈക്കോ-സോഷ്യല് ടോള് ഫ്രീ നമ്പര് തന്നെ പ്രഖ്യാപിച്ചിട്ടുണ്ട്. ഈ കൊറോണവൈറസിന്റെ സാഹചര്യത്തില് മാനസികപ്രയാസങ്ങള്‍ക്ക് ഒരു പ്രൊഫഷണല് സഹായം ആവശ്യമാണെന്ന് തോന്നുകയാണെങ്കില് 08046110007 എന്ന നമ്പറില് വിളിക്കാം.\ncovid19 Lockdown stress free life Tips to beat stress


ഇടവഴി: പുസ്തകം വില്‍ക്കുന്നവര്\nഒരിടത്തൊരിടത്ത് പുസ്തകക്കച്ചവടം ചെയ്ത് പണക്കാരനായ ഒരു വണികനുണ്ടായിരുന്നു. ഒരിടയ്ക്ക് കച്ചവടത്തിരക്ക് അല്‍പമൊന്ന്, അല്‍പം മാത്രം കുറഞ്ഞപ്പോള് അയാള്‍ക്ക് വല്ലാതെ ഭയം തോന്നി. പുസ്തകങ്ങള് ജനങ്ങള്‍ക്ക് വേണ്ടാതായോ എന്നയാള് അന്വേഷിച്ചു. പുസ്തകങ്ങളേക്കാള് ഞങ്ങള്‍ക്കാവശ്യം ഭക്ഷണമാണെന്നാണ് അയാള് അന്വേഷിച്ചവരൊക്കെ മറുപടി പറഞ്ഞത്. എന്നാല് ഇനി ഭക്ഷണക്കച്ചവടം കൂടി നടത്താം എന്ന് അയാള് തീരുമാനിച്ചു.\nഅയാളുടെ കച്ചവടം പൊളിഞ്ഞു. പഴകിയതും ചീഞ്ഞതും നാറുന്നതുമായ പുസ്തകം വിറ്റ് കാശുണ്ടാക്കുന്ന തന്ത്രം ഭക്ഷണക്കച്ചവടത്തില് വിജയിച്ചില്ല. ഭക്ഷണത്തിന്റെ കാര്യത്തിലാവുമ്പോള് നല്ലതും ചീത്തയും രുചികരവും അരോചകവും വേണ്ടതും വേണ്ടാത്തതും തിരിച്ചറിയുന്ന ജനങ്ങള് അയാളുടെ ഭക്ഷണശാലയുടെ പരിസരത്തേയ്ക്ക് പോലും വന്നില്ല\nഒടുവിലയാള് ഭക്ഷണക്കച്ചവടം മതിയാക്കി വീണ്ടും പുസ്തകക്കച്ചവടം തന്നെ ചെയ്ത് ഇരട്ടി കാശുണ്ടാക്കി സുഖമായി ജീവിച്ചു.\nഈ കഥ മുമ്പ് മറ്റു പലരും പറഞ്ഞിട്ടുണ്ട്. എന്റെയറിവില് ആദ്യം സുന്ദരരാമസ്വാമിയും പിന്നെ ജയമോഹനും. ജയമോഹന് പറഞ്ഞ കഥ താഴെ\nഏട്ടന് പുസ്തകക്കച്ചവടത്തിനൊരുങ്ങിയപ്പോള് അനിയന് ചോദിച്ചു\nഏട്ടാ, പച്ചക്കറിക്കച്ചവടമല്ലേ കൂടുതല് നല്ലത് ?\nമണ്ടാ, പച്ചക്കറി ചീഞ്ഞുപോവും, പുസ്തകം ചീയില്ല !\nകഴിഞ്ഞൊരു ദിവസം തൃശ്ശൂരങ്ങാടിയില് പുസ്തകം വാങ്ങാന് പോയപ്പോള് എനിക്കീ കഥ വെറുതേ ഓര്‍മവന്നു. കച്ചവടക്കാര് അവര്‍ക്ക് ലാഭം കിട്ടുന്ന പുസ്തകങ്ങള് അഴകോടെ ഒരുക്കിവെച്ചിട്ടുണ്ടായിരുന്നു. ഒരിടത്ത് ചെന്ന് രാജന് കാക്കനാടനെഴുതിയ ഹിമവാന്റെ മുകള്‍ത്തട്ടില് എന്ന പുസ്തകമുണ്ടോ എന്ന് വെറുതേ ചോദിച്ചു. അതില്ല , പക്ഷേ അതിനേക്കാള് നല്ലതുണ്ട് എന്ന് പറഞ്ഞ് അയാള് രാമചന്ദ്രന് ഹിമാലയത്തിലേയ്ക്ക് നടത്തിയ യാത്രാവിവരണം എടുത്ത് നീട്ടി. അവര് തന്നെ അച്ചടിച്ച പുസ്തകം. ചിരിച്ച് സലാം പറഞ്ഞ് ഞാന് സ്ഥലം വിട്ടു.\nതൃശ്ശൂരിലെത്തന്നെ വേറൊരു വന്‍കടയില് ചെന്ന് കുട്ടികള്‍ക്കുള്ള പുസ്തകങ്ങള് തപ്പിനോക്കിയപ്പോള് മറ്റൊരതിശയം എന്നെ കാത്തിരുന്നു. റോബിന് ഡിക്രൂസ് കേരള സംസ്ഥാന ബാലസാഹിത്യ ഇന്‍സ്റ്റിറ്റ്യൂട്ടിന്റെ ഡയറക്റ്റര് ആയതില് പിന്നെ അവര് ഒരുപാട് നല്ല പുസ്തകങ്ങള് പുറത്തിറക്കി എന്നെനിക്ക് അറിയാമായിരുന്നു. ( http://www.ksicl.org/ എന്ന സൈറ്റില് ചെന്നാല് അവയുടെ വൈവിധ്യം കാണാം. കണ്ടറിയൂ ) ആ പെരുത്ത കടയില് ഏറെ നേരം തപ്പിനോക്കിയപ്പോള് ഒരു തട്ടിന്റെ ഏറ്റവുമടിയില് കൂട്ടി വെച്ച നിലയില് ബാലസാഹിത്യ ഇന്‍സ്റ്റിറ്റ്യൂട്ട് പുറത്തിറക്കിയ ഒരു പുസ്തകമെനിക്ക് കിട്ടി. അതെടുത്തപ്പോള് മറ്റൊന്ന്. അങ്ങനെ പതിമൂന്ന് പുസ്തകങ്ങള് അവിടെ നിന്ന് ഞാന് കണ്ടെത്തി. ഇതൊക്കെ എന്താണിങ്ങനെ നിലത്ത് കുട്ടിയിട്ടിരിക്കുന്നത് ? എല്ലാവര്‍ക്കും കാണുമ്പടി റാക്കില് വെച്ചുകൂടേ എന്ന് ചോദിച്ചപ്പോള് കിട്ടിയ മറുപടി വളരെ രസകരമായിരുന്നു.\nഞങ്ങള് പുറത്തിറക്കുന്ന ബാലസാഹിത്യം മാത്രമേ റാക്കില് നിരത്തി വയ്ക്കൂ.\nഅത് ശരി. ഞാന് നോക്കിയപ്പോള് ചുറ്റുപാടും കുറേ പുസ്തകങ്ങള് ഉണ്ട്. ഒക്കെ ആ കടക്കാര് അച്ചടിച്ചിറക്കിയവ. ആള്‍ക്കാര് വാങ്ങേണ്ടത് അതാണ് എന്ന് അവര് നിശ്ചയിച്ചാല് വായനക്കാരെന്ത് ചെയ്യും :(\nഅനുഭവവും തീര്‍ന്നു. ഇനി നിങ്ങളെഴുതു...\nPosted by arun bhaskaran at 9:49:00 PM\narun bhaskaran Wednesday, June 06, 2012 9:50:00 PM\nAFRICAN MALLU Wednesday, June 06, 2012 10:04:00 PM\nപുസ്തക കഥ പണ്ട് കേട്ടിട്ടുണ്ട് എന്നാല് പുസ്തകം വാങ്ങിക്കാന് പോയപ്പോഴത്തെ അനുഭവം എനിക്കും ഇത് പോലെ ഉണ്ടായിട്ടുണ്ട് .ആശംസകള് .\najith Thursday, June 07, 2012 1:26:00 AM\nചില പുസ്തകങ്ങളും എഴുത്തുകളും ചീഞ്ഞ ഭക്ഷണം പോലെ തന്നെയാണ്. വായിലേയ്ക്കിട്ടാല് അപ്പോള് തന്നെ അറിയാം ചീഞ്ഞതാണെന്ന്. കൂടുതലൊന്നും ചവച്ചുനോക്കേണ്ട ആവശ്യമേയില്ല\nMINNARAM Thursday, June 07, 2012 7:52:00 AM\nഉത്തമ സാഹിത്യങ്ങളുടെ കലവറയില് ആണ് ഞാന് .വരുമോ ഒരിക്കല് പുസ്തകങ്ങള് തേടി . അങ്ങനെ ഒരു കുറിപ്പും ചേര്കാം\nbodhisattvan Thursday, June 07, 2012 12:37:00 PM\nboss,i hadasimilar experience in bangalore's best book shop gangaram's in mg road.i asked for thomas mann's magic mountain.the well dressed salesman's reply was " sir, this section is only for fiction, we don't have any books on magic". for most of them it is justatransit job\nശ്രീജിത്ത് മൂത്തേടത്ത് Tuesday, June 19, 2012 6:55:00 PM\nപുസ്തകങ്ങള് വാങ്ങുന്നവര്‍ക്കിത്തരമനുഭവങ്ങള് പലപ്പോഴുമുണ്ടാവാറുണ്ട്.. നന്നായി എഴുതി..ആശംസകള്..\nജയരാജ്‌മുരുക്കുംപുഴ Wednesday, June 20, 2012 10:22:00 AM\nകഥപ്പച്ച Wednesday, August 22, 2012 4:58:00 PM\nമേല്‍ജാതിയുടെ പൂജകബഹുവചനം !


കിവികളുടെ നാട്ടിൽ ഹാട്രിക് വിജയത്തോടെ ഇന്ത്യയ്ക്ക് ഏകദിനപരമ്പര\nബേ ഓവല്: മൗണ്ട് മോന്‍ഗനുയിയിലെ ബേ ഓവലിൽ ന്യൂസീലാന്‍ഡിനെതിരായ മൂന്നാം ഏകദിനമത്സരത്തിലും വിജയിച്ച് ഇന്ത്യ പരമ്പര സ്വന്തമാക്കി. ഏഴ് വിക്കറ്റിനാണ് ഇന്നത്തെ മത്സരം ഇന്ത്യ ജയിച്ചത്. ഹാട്രിക്ക് വിജയമാണിത്. അഞ്ച് ഏകദിനങ്ങളുടെ പരമ്പരയില് ആദ്യ രണ്ട് മത്സരവും ഇന്ത്യ വിജയിച്ചിരുന്നു. ഇനി രണ്ട് ഏകദിനങ്ങൾ അവശേഷിക്കുന്നുണ്ട്.\nന്യൂസീലാന്‍ഡ് ഉയര്‍ത്തിയ 244 റണ്‍സ് വിജയലക്ഷ്യം ഇന്ത്യ 43 ഓവറില്‍ത്തന്നെ മൂന്ന് വിക്കറ്റ്മാത്രം നഷ്ടപ്പെടുത്തി മറികടന്നു. രണ്ടാം വിക്കറ്റില് രോഹിത് ശര്‍മ്മ-വിരാട് കോലി കൂട്ടുകെട്ടും നാലാം വിക്കറ്റില് അമ്പാട്ടി റായുഡുവിന്റേയും ദിനേശ് കാര്‍ത്തിക്കിന്റേയും ബാറ്റിങ്ങും ഇന്ത്യയുടെ വിജയം എളുപ്പമാക്കി.\nമറുപടി ബാറ്റിംഗില് തുടക്കത്തിലേ ധവാനെ(28) ഇന്ത്യക്ക് നഷ്ടമായിരുന്നു. എന്നാല് രണ്ടാം വിക്കറ്റില് രോഹിത്- കോലി സഖ്യം 113 റണ്‍സ് കൂട്ടിച്ചേര്‍ത്തു. കാര്‍ത്തിക് 38 റണ്‍സും റായുഡു 40 റണ്‍സുമെടുത്ത് പുറത്താകാതെ നിന്നു. ഇതോടെ 42 പന്തുകള് ബാക്കിനില്‍ക്കേ ഇന്ത്യ ജയത്തിലെത്തി. കിവികള്‍ക്കുവേണ്ടി ബോള്‍ട്ട് രണ്ടുവിക്കറ്റും സാന്‍റ്‌നര് ഒരു വിക്കറ്റും വീഴ്‌ത്തി.\nആദ്യം ബാറ്റ് ചെയ്ത കിവീസ് 49 ഓവറില് 243ല് പുറത്തായപ്പോള് 93 റണ്‍സ് നേടിയ റോസ് ടെയ്‌ലറായിരുന്നു ടോപ്സ്‌കോറർ. വിക്കറ്റ് കീപ്പര് ബാറ്റ്സ്‌മാന് ടോം ലഥാം 51 റണ്‍സെടുത്തു. നായകന് വില്യംസണ് 28നും ഗപ്റ്റില് 13നും മണ്‍റോ ഏഴിനും പുറത്തായി. 59 റണ്‍സിന് മൂന്ന് വിക്കറ്റ് നഷ്ടമായ കിവീസിനെ നാലാം വിക്കറ്റില് 119 റണ്‍സ് കൂട്ടിച്ചേര്‍ത്ത ടെയ്‌ലര്- ലഥാം സഖ്യമാണ് കരകയറ്റിയത്.\nമൂന്ന് വിക്കറ്റ് വീഴ്‌ത്തിയ ഷമിയും രണ്ടുവീതം പേരെ പുറത്താക്കിയ പാണ്ഡ്യയും ചാഹലും ഭുവിയുമാണ് കിവികളെ തുരത്തിയത്. പുറത്തായിരുന്ന ഹര്‍ദിക് പാണ്ഡ്യ രണ്ട് വിക്കറ്റും ക്യാച്ചുമായി തിരിച്ചുവരവ് ഗംഭീരമാക്കി.


സംവിധായകൻ പുറത്തേക്ക്; ഉപ്പും മുളകും നിഷയും തുടരും - Daily Reports\nComments Off on സംവിധായകൻ പുറത്തേക്ക്; ഉപ്പും മുളകും നിഷയും തുടരും\nഫ്‌ളവേഴ്‌സ് ടിവിയിലെ ‘ഉപ്പുംമുളകും’ എന്ന പരമ്പരയിലെ നായിക നിഷ സാരംഗിനെ പീഡിപ്പിച്ചുവെന്ന ആക്ഷേപത്തില് സംവിധായകന് ഉണ്ണികൃഷ്ണന് എതിരെ ഫ്‌ളവേഴ്‌സ് ടിവി നടപടി എടുത്തേക്കുമെന്ന് സൂചന. അതേസമയം, നടി ഉന്നയിച്ച പീഡന ആരോപണത്തില് നിഷയെ ഉപ്പും മുളകിൽ നിന്നും മാറ്റിയെന്ന് ചില മാധ്യമങ്ങളില് വന്ന വാര്‍ത്ത സത്യമല്ലെന്ന് പ്രതികരിച്ച് ഫ്‌ളവേഴ്‌സ് മാനേജ്‌മെന്റ് രംഗത്തെത്തി. ഇക്കാര്യം ഫേസ്‌ബുക്കിലൂടെയാണ് ചാനല് അറിയിച്ചിരിക്കുന്നത്.\nചാനല് നടത്തിയ പ്രതികരണം ഇപ്രകാരം:\nനിഷ സാരംഗ് ‘നീലു’വായി ഉപ്പും മുളകിൽ തുടരും; പ്രചരണങ്ങൾ സത്യമല്ല\nപ്രശസ്ത ചലച്ചിത്ര – ടി.വി. താരം നിഷ സാരംഗിനെ ഉപ്പും മുളകും പരമ്പരയിൽ നിന്ന് മാറ്റിയെന്ന് ചില മാധ്യമങ്ങളിൽ വന്ന വാർത്ത സത്യമല്ല. അറുന്നൂറ്റി അമ്പതോളം എപ്പിസോഡുകൾ പിന്നിട്ട ഉപ്പും മുളകും പരമ്പരയിലെ ‘നീലു’വെന്ന കഥാപാത്രത്തെ നിഷ സാരംഗ് തന്നെ തുടർന്നും അവതരിപ്പിക്കും. ഇത് സംബന്ധിച്ച് ഉയർന്നുവന്ന പരാതികൾ ചാനൽ മാനേജ്‌മെന്റ് ഗൗരവത്തോടെ പരിശോധിച്ച് വരികയാണ്. നിഷ ഉന്നയിച്ച പരാതികൾ അനുഭാവപൂർവ്വം പരിഗണിക്കുമെന്ന് ആ കലാകാരിക്ക് ഉറപ്പ് നൽകുകയും ചെയ്തു.\nപരമ്പരയുടെ ചിത്രീകരണം മുടങ്ങില്ല. കൊച്ചിയിൽ വരും ദിവസങ്ങളിൽ നടക്കുന്ന ചിത്രീകരണത്തിൽ നിഷയുടെ കഥാപാത്രം ഉണ്ടാകും.\n– ഇതാണ് ചാനലിന്റെ ഔദ്യോഗിക പ്രതികരണം. ഉണ്ണികൃഷ്ണനെ പരിപാടിയുടെ സംവിധാന ചുമതലയില് നിന്ന് മാറ്റിയേക്കുമെന്ന സൂചനകളാണ് ലഭിക്കുന്നത്.\nഉപ്പും മുളകും പരമ്പരയിലെ പ്രധാന കഥാപാത്രത്തെയാണ് നിഷ സാരംഗ് അവതരിപ്പിച്ചിരുന്നത്. നിഷയുടെ ആരോപണങ്ങള് ചര്‍ച്ചയാവുകയും സിനിമാ മേഖലയിലെ നടിമാരുടെ കൂട്ടായ്മയായ വിമണ് ഇന് സിനിമാ കളക്ടീവ് ഉള്‍പ്പെടെയുള്ളവർ സംവിധായകൻ ഉണ്ണിക്കൃഷ്ണനെതിരെ ശക്തമായ നിലപാടുമായി രംഗത്തുവരികയും ചെയ്തതോടെയാണ് പ്രശ്‌നത്തിന് പരിഹാരമായത്.\nUppum Mulakum Fame Balu\nലോക ടെലിവിഷൻ ചരിത്രത്തിൽ ഏറ്റവും കൂടുതൽ ചോദ്യം ചോദിച്ച ടെലിവിഷൻ അവതാരകൻ എന്ന റെക്കോർഡിട്ട് ആർ ശ്രീകണ്ഠൻ…


the-indian-smartphone-user-spends-2-5-hours-on-apps-everyday | ഇന്ത്യക്കാർ സ്മാർട്ട് ഫോണുകളിലെ ആപ്പിൽ ദിവസേന ചെലവിടുന്നത് രണ്ടര മണിക്കൂർ; ഡൗൺലോഡ് ചെയ്യുന്നത് എൺപതോളം ആപ്പുകൾ; രാജ്യത്ത് ഏറ്റവുമധികം ഉപയോഗിക്കുന്നത് ഫേസ്‌ബുക്ക്, വാട്ട്സാപ്പ് ആപ്പുകൾ - MarunadanMalayali.com\nഇന്ത്യക്കാർ സ്മാർട്ട് ഫോണുകളിലെ ആപ്പിൽ ദിവസേന ചെലവിടുന്നത് രണ്ടര മണിക്കൂർ; ഡൗൺലോഡ് ചെയ്യുന്നത് എൺപതോളം ആപ്പുകൾ; രാജ്യത്ത് ഏറ്റവുമധികം ഉപയോഗിക്കുന്നത് ഫേസ്‌ബുക്ക്, വാട്ട്സാപ്പ് ആപ്പുകൾ\nMay 13, 2017 | 11:32 AM | Permalink\nമുംബൈ: ഇന്ത്യക്കാർ ദിവസേന രണ്ടര മണിക്കൂറോളം സ്മാർട്ട് ഫോണിൽ ആപ്പ് ഉപയോഗിക്കുന്നുണ്ടെന്ന് പഠനറിപ്പോർട്ട്. 2017ലെ ആദ്യമൂന്ന് മാസത്തെ കണക്കാണിത്. 2016 ൽ ഇതേകാലയളവിൽ രണ്ട് മണിക്കൂറായിരുന്നു ദിനംപ്രതിയുള്ള ആപ്പ് ഉപയോഗം.\nആപ്പ് ഉപയോഗത്തിൽ യു.എസ്, യു.കെ, ജർമനി, ഫ്രാൻസ് എന്നീ രാജ്യങ്ങളിലുള്ളവരെക്കാൾ മുന്നിലാണ് ഇന്ത്യ. ഈ രാജ്യങ്ങൾ ശരാശരി ഒന്നരമണിക്കൂർ മുതൽ രണ്ട് മണിക്കൂർ വരെയാണ് ആപ്പ് ഉപയോഗിക്കുന്നത്.\nഡാറ്റ അനലറ്റിക്കൽ കമ്പനിയായ ആപ്പ് ആനിയാണ് റിപ്പോർട്ട് പുറത്തുവിട്ടത്.\nഐ ഫോൺ6കോപ്പിയടിയും പഴഞ്ചൻ ആശയവുമോ? ചരിത്രത്തിലെ ഏറ്റവും വലിയ ലോഞ്ചിങ് നടത്തിയിട്ടും കയ്യടിക്കാൻ ആളില്ല\nആഗോള വ്യാപകമായി ഒരു ലക്ഷം കോടി മണിക്കൂറോളമാണ് ആപ്പ് ഉപയോഗത്തിലുണ്ടായ വർധന.\nബ്രസീൽ, ചൈന, ഇന്ത്യ എന്നിവിടങ്ങളിലുള്ളവർ പ്രതിദിനം 10 ആപ്പെങ്കിലും ഉപയോഗിക്കുന്നവരാണ്.\n2017ലെ ആദ്യമൂന്ന് മാസത്തെ കണക്കുപ്രകാരം ഇന്ത്യക്കാർ 80ഓളം ആപ്പുകളാണ് സ്മാർട്ട് ഫോണിൽ ഡൗൺലോഡ് ചെയ്യുന്നത്.\nഇതിൽ 40 ആപ്പുകൾ മാസത്തിലൊരിക്കലെങ്കിലും ഉപയോഗിക്കുന്നുണ്ട്.\nഫേസ്‌ബുക്ക്, വാട്ട്സാപ്പ് തുടങ്ങിയ ആപ്പുകളാണ് രാജ്യത്ത് ഉപയോഗത്തിൽ മുന്നിലുള്ളത്.


നേർപഥം വാരിക - എടുക്കാത്ത കറൻസി\nജീവിതകാലം മുഴുവന് അധ്വാ നിച്ചു നേടിയ സമ്പത്ത് എടുക്കാത്ത നാണയമായി പ്രഖ്യാപിക്കപ്പെട്ടപ്പോള് ജനങ്ങള് ഒന്നടങ്കം അമ്പരന്നു. ബാങ്കുകള്‍ക്കു മുമ്പില് നീണ്ട വരികള്. ചൂടും തണുപ്പും രോഗവും ക്ഷീണവും വകവെക്കാതെ മണിക്കൂറുകള് വരിനിന്ന് കിട്ടുന്ന തുച്ഛമായ സംഖ്യകള് കൊണ്ട് തൃപ്തിപ്പെടേണ്ടി വന്നപ്പോള് നാം പണത്തിന്റെ വിലയറിഞ്ഞു. ഇതിന്റെ പരിഭ്രാന്തി ഇപ്പോഴും വിട്ടുമാറിയിട്ടില്ല. ഇത് നമ്മുടെ ജീവിക്കുന്ന അനുഭവമാണ്.\nഇതുതന്നെയാണ് മനുഷ്യജീവിതത്തിന്റെയും അവസ്ഥ. പ്രത്യേകിച്ചും മതവിശ്വാസികളുടെ. മതവിശ്വാസം, ആദര്‍ശനിഷ്ഠ, പ്രമാണബദ്ധത എന്നൊക്കെ പറഞ്ഞുകൊണ്ട് നാം ഒറ്റക്കും വേറിട്ടും കൂട്ടായും അധ്വാനിച്ചുകൊണ്ടിരിക്കുകയാണ്. എന്തിനുവേണ്ടിയാണ് ഈ മതപ്രവര്‍ത്തനങ്ങളെല്ലാം എന്ന് ചോദിക്കപ്പെട്ടാല് പരലോകത്തേക്ക് വല്ലതും സമ്പാദിക്കുകയാണ് എന്നാണ് എല്ലാവര്‍ക്കും പറയാനുള്ള മറുപടി. അപ്പോള് പരലോകത്തേക്ക് ബാക്കിവെക്കുന്ന ഈ പ്രവര്‍ത്തനങ്ങളൊക്കെ അവിടെ പ്രയോജനപ്പെടുന്ന 'അമലു'കള് (കര്‍മങ്ങള്) ആയിരിക്കണം. ഇഹലോകജീവിതം സുഖദായകമാകാന് വേണ്ടിയുള്ള എല്ലാ അധ്വാനങ്ങളുടെയും ഗുണഫലമാണ് 'ഉംല' എന്ന് അറബിഭാഷയില് പറയുന്ന നാണയങ്ങള്. അവ 'എടുക്കാത്ത' നോട്ടുകളായി മാറിയപ്പോള് നാം പരിഭ്രമിച്ചു. എങ്കിലും അവ ബാങ്കുകളില് നിക്ഷേപിച്ച് 'എടുക്കുന്ന' മൂല്യമുള്ള പണമായി മാറ്റാന് സംവിധാനം ഇവിടെയുണ്ട് എന്നൊരു ആശ്വാസമുണ്ട്. എന്നാല് ഇഹലോകത്തില്‍നിന്ന് പരലോകത്തിലേക്ക് കൊണ്ടുപോകാന് വേണ്ടി ചെയ്യുന്ന അമലുകള് (കര്‍മങ്ങള്) അവിടെ എടുക്കാതെ പോയാല് നാം എന്തു ചെയും? അപ്പോള്, നാം ചെയ്യുന്ന കര്‍മങ്ങള് പരലോകത്ത് അല്ലാഹു സ്വീകരിക്കുന്നതായിരിക്കണമെന്ന് നമുക്ക് നിര്‍ബന്ധ വിചാരമുണ്ടായിരിക്കണം.\nഒരുതരം വൈകാരിക തീവ്രതയുടെ കാലത്താണ് നാം ഇന്നു ജീവിക്കുന്നത്. ഈ വൈകാരികതയില് നീതിയും ന്യായവും ശരിയും തെറ്റും മറന്നുപോകുന്നു മനുഷ്യര്. ഉദാഹരണത്തിന് നബിലയുടെ ജനമദിനാഘോഷം എടുക്കാം. അത് അനാചാരമാണെന്നും പ്രമാണവിരുദ്ധമാകയാല് ഈ അനാചാരത്തിനു വേണ്ടി ചെലവഴിക്കുന്ന പണവും അധ്വാനവും അന്തരീക്ഷ മലിനീകരണവും പരലോകത്ത് ഉപകാരപ്പെടുകയില്ലെന്നും ആരെങ്കിലും ഉപദേശിച്ചാല് വാശിപിടിച്ച് കൂടുതല് അപകടകരമായ ആചാര രീതികള് സ്വീകരിച്ച് 'എന്നാല് കണ്ടോ' എന്ന മട്ടിലാണ് ചില സഹോദരങ്ങള് ചെയ്യുന്നത്. കാര്യങ്ങളെ വിവേകപൂര്‍വം കാണാനല്ല, വൈകാരികമായി സമീപിക്കാനാണ് പലര്‍ക്കും താല്‍പര്യം. അഹങ്കാരവും വിദ്വേഷവും അപക്വതയും എല്ലാ നന്മകളെയും തകര്‍ക്കുണെന്ന് നാം ഓര്‍ക്കണം.\nനമ്മുടെ ഓരോ വാക്കും പ്രവൃത്തിയും നമ്മുടെ കൂട്ടായ്മയും നാളേക്കു പ്രയോജനം ചെയ്യുന്ന നന്മകളാണോ എന്ന വിചാരമാണ് നമ്മെ നയിക്കേണ്ടത്. അപരനെ പരാജയപ്പെടുത്താനുള്ള വ്യഗ്രതയില്, അല്ലെങ്കില് അന്യായമായത് നേടിയെടുക്കാനുള്ള ബദ്ധപ്പാടില് സ്വയം രക്ഷയും അല്ലാഹുവിന്റെ തൃപ്തിയും മറന്നുപോയാല് ഈ ജീവിതത്തിലെ കര്‍മങ്ങളും അധ്വാനങ്ങളും നാളെ പരലോകത്ത് 'എടുക്കാത്ത കറന്‍സി'കളായി മാറുമെന്ന് നാം ഭയപ്പെടണം.\n''ആയുസ്സ് എത്ര നീട്ടിക്കിട്ടുന്നുവോ അത്രയും കൂടുതല് നന്മ ചെയ്യാന് ഭാഗ്യം നല്‍കണമേ'' എന്ന് നബി(സ്വ) പ്രാര്‍ഥിക്കാറുണ്ടായിരുന്നു. അതായിരിക്കണം നമ്മുടെ ചിന്തയും തേട്ടവും. കുതന്ത്രവും കൗശലവും കൊണ്ട് തല്‍ക്കാലം പിടിച്ചുനിന്നാലും നാളേക്ക് പ്രയോജനപ്പെടുന്നത് സത്യസന്ധതയും ആത്മാര്‍ഥതയും മാത്രമായിരിക്കുമെന്നോര്‍ക്കുക.


uyare fake filim copy | 'ഉയരെ' സിനിമയുടെ വ്യാജ കോപ്പി ഇന്‍റര്‍നെറ്റില്, ഷെയര് ചെയ്തത് എഴുനൂറോളം പേര് - Malayalivartha.com Widgets Magazine\n'ഉയരെ' സിനിമയുടെ വ്യാജ കോപ്പി ഇന്‍റര്‍നെറ്റില്, ഷെയര് ചെയ്തത് എഴുനൂറോളം പേര്\n10 MAY 2019 04:26 PM IST\nഒരു ഇടവേളയ്ക്ക് ശേഷം മലയാള സിനിമയിലേയ്ക്ക് മടങ്ങി വന്ന പാര്‍വതിയും ആസിഫ് അലിയും ടോവിനോ തോമസും മുഖ്യകഥാപാത്രങ്ങളെ അവതരിപ്പിക്കുന്ന ഉയരെ സിനിമയുടെ വ്യാജ കോപ്പി ഇന്‍റര്‍നെറ്റില്. ഒരു ഫേസ്ബുക്ക് പേജിലൂടെയാണ് സിനിമ ഇന്‍റര്‍നെറ്റില് എത്തിയത്. എഴുനൂറോളം പേര് സിനിമ സ്വന്തം ടൈം ലൈനിലേക്ക് ഷെയര് ചെയ്തിട്ടുമുണ്ട്. നവാഗതനായ മനു അശോക് സംവിധാനം ചെയ്ത ഉയരെ ആസിഡ് ആക്രമണത്തിന് ഇരയായ പെണ്‍കുട്ടിയുടെ അതിജീവനത്തിന്‍റെ കഥയാണ് പറയുന്നത്. വലിയ പ്രേക്ഷക പ്രീതി ലഭിച്ചുകൊണ്ടിരിക്കുന്ന സിനിമ കേരളത്തിലും വിദേശത്തും നിറഞ്ഞ സദസുകളില് സിനിമയുടെ പ്രദര്‍ശനം തുടരുകയുമാണ്. ഇതിനിടെയാണ് ചിത്രം ഇന്‍റര്‍നെറ്റിലെത്തുന്നത്.\nടൊറന്‍റ് സൈറ്റുകളിലൂടെയാണ് മുമ്ബ് പുതിയ സിനിമകളുടെ വ്യാജ പതിപ്പുകള് ഇറങ്ങിയിരുന്നതെങ്കില് ഫേസ്ബുക്ക് പേജിലൂടെയാണ് ഇത്തവണ വ്യാജന് എത്തിയത് എന്ന പ്രത്യേകതയുണ്ട്. ഇംഗ്ലീഷ് സബ് ടൈറ്റിലുകളുള്ള പ്രിന്‍റിന്‍റെ പകര്‍പ്പാണ് പുറത്തുവന്നത്. വിദേശത്തെ റിലീസ് കേന്ദ്രങ്ങളില് എവിടെയോ നിന്ന് ക്യാമറ ഉപയോഗിച്ച് സ്ക്രീനില് നിന്ന് പകര്‍ത്തിയതിന് ശേഷമാണ് സിനിമ ഫേസ്ബുക്കില് ഇട്ടതെന്നാണ് കരുതുന്നത്.\nആര്യ സയേഷ കുടുംബത്തിലേക്ക് ഒരു കുഞ്ഞതിഥി കൂടി വരാന് പോകുന്നു..സയേഷ ഗര്‍ഭിണി! (17 minutes ago)\nലോക്ക് ഡൗണില് നയൻതാരയുടേയും വിഘ്‌നേശിന്റെയും വിവാഹം കഴിഞ്ഞു;ആശംസ അറിയിച്ച് ആരാധകർ! (37 minutes ago)\nകരുതല് ശക്തമാക്കിയിട്ടും സംസ്ഥാനത്ത് കൊവിഡ് വ്യാപനം രൂക്ഷമാകുന്നു... കൊവിഡ് എവിടുന്നു കിട്ടി എന്നൊരു പിടിയുമില്ല, ആ നാല് മരണങ്ങളില് ഞെട്ടി കേരളം (58 minutes ago)


സർക്കാരിന് തിരിച്ചടി പെരിയ ഇരട്ടക്കൊലപാതക കേസ് സിബിഐക്ക് വിട്ട് ഹൈക്കോടതി . - India Vision Media\nവിധി പറയാൻ വൈകിയ സാഹചര്യത്തിൽ മറ്റൊരു ബെഞ്ചിലേക്ക് കേസ് മാറ്റണമെന്നാവശ്യപ്പെട്ട് ബന്ധുക്കൾ ഹർജി നൽകിയതിന് പിന്നാലെയാണ് കോടതി നടപടി.\nകൊച്ചി: പെരിയ ഇരട്ടക്കൊലപാതക കേസ് സിബിഐക്ക് വിട്ട് കേരള ഹൈക്കോടതി ഉത്തരവിട്ടു. സിബിഐ അന്വേഷണത്തിനെതിരെ സംസ്ഥാന സർക്കാർ സമർപ്പിച്ച ഹർജി കോടതി തള്ളി. കൃപേഷ്, ശരത്ത് ലാൽ എന്നീ രണ്ട് യൂത്ത് കോൺഗ്രസ് പ്രവർത്തകരെ വധിച്ച കേസിൽ സിപിഎമ്മാണ് പ്രതിസ്ഥാനത്ത്. സിബിഐയുടെ തുടരന്വേഷണത്തിന് ശേഷമേ കേസിൽ വിചാരണ നടപടികൾ തുടങ്ങാനാകൂ എന്നും കോടതി വ്യക്തമാക്കിയിട്ടുണ്ട്. സിബിഐക്ക് വേണമെങ്കിൽ കുറ്റപത്രത്തിൽ കൂട്ടിച്ചേര്‍ക്കലുകൾ നടത്താം. ഒമ്പത് മാസവും ഒമ്പത് ദിവസവത്തിനും ശേഷമാണ് നിര്‍ണായക തീരുമാനം വരുന്നത്.\nകഴിഞ്ഞ നവംബർ 16ന് സർക്കാർ നൽകിയ അപ്പീലിൽ വാദം പൂർത്തിയായിരുന്നു. വിധി പറയാൻ വൈകുന്നതിനാൽ കേസ് മറ്റൊരു ബെഞ്ചിലേക്ക് മാറ്റി വാദം കേൾക്കണമെന്ന് കൊല്ലപ്പെട്ടവരുടെ ബന്ധുക്കൾ ആവശ്യപ്പെട്ടിരുന്നു. ഇതിന് പിന്നാലെയാണ് കോടതിയുടെ നിർണ്ണായക തീരുമാനം. കേസിൽ വിധി വരുന്നത് വരെ തുടർ നടപടി വേണ്ടെന്ന് കോടതി സിബിഐയ്ക്ക് വാക്കാൽ നിർദ്ദേശം നൽകിയിരുന്നു. വാദം പൂർത്തിയായി ഒന്‍പത് മാസം കഴിഞ്ഞിട്ടും വിധി പറയാത്തത് അന്വേഷണത്തെ തട്സപ്പെടുത്തിയെന്ന് സിബിഐ അറിയിച്ചിരുന്നു. 2019 സെപ്റ്റംബർ 30 നാണ് യൂത്ത് കോൺഗ്രസ് പ്രവർത്തകരായ കൃപേഷ്, ശരത് ലാൽ എന്നിവരെ വെട്ടിക്കൊലപ്പെടുത്തിയ കേസ് സിംഗിൾ ബഞ്ച് സിബിഐയ്ക്ക് കൈമാറിയത്. ക്രൈം ബ്രാഞ്ച് അന്വേഷണം തൃപ്തികരമല്ലെന്ന് ചൂണ്ടികാട്ടി കുറ്റപത്രം റദ്ദാക്കുകയും ചെയ്തു. ഈ കുറ്റപത്രം റദ്ദാക്കിയ നടപടി ഹൈക്കോടതി ഇപ്പോൾ സ്റ്റേ ചെയ്തു. 2019 ഓക്ടോബർ 29ന് സിബിഐ 13 പ്രതികളെ ഉൾപ്പെടുത്തി എഫ്ഐഐആർ സമർപ്പിച്ചു. സർക്കാർ അപ്പീൽ വന്നതോടെ അന്വേഷണം നിലയ്ക്കുകയായിരുന്നു. വിധി പ്രസ്താവം വൈകുന്ന സാഹചര്യം മുതലാക്കി കേസിലെ പ്രധാന പ്രതികളെല്ലാം ജാമ്യ ഹർജിക്കായി ഹൈക്കോടതിയെ സമീപിച്ചിരുന്നു.\nഉത്തര് പ്രദേശില് മാധ്യമപ്രവർത്തകനെ വെടിവെച്ച് കൊന്നു


Actress Bhumika Chawla Reveals She Wont Be A Part Of Salman Khan's Bigg Boss 15,ഭൂമിക ബിഗ് ബേസ് ഷോയിൽ പോകുന്നുണ്ടോ, പ്രതികരിച്ച് നടി, ഒന്നിലും രണ്ടിലും ക്ഷണം ലഭിച്ചിരുന്നു... - Malayalam Filmibeat\n| Updated: Tuesday, June 8, 2021, 9:50 [IST]\nഇന്ത്യൻ ടെലിവിഷൻ രംഗത്തെ ഏറ്റവും വലിയ റിയാലിറ്റി ഷോയാണ് ബിഗ് ബോസ്. ഹിന്ദിയിൽ തുടങ്ങിയഷോ മറ്റ് ഭാഷകളിലേയ്ക്കും പിന്നീട് ആരംഭിക്കുകയായിരുന്നു. താരങ്ങൾ മത്സരാർഥികളായി എത്തുന്ന ഷോയിൽ സൂപ്പർ താരങ്ങളാണ് അവതാരകരായി എത്തുന്നത്. ഇത് തന്നെയാണ് ബിഗ് ബേസ് ഷോയുടെ പ്രധാനപ്പെട്ട ഒരു ഹൈലൈറ്റ്. തങ്ങളുടെ പ്രിയപ്പെട്ട താരങ്ങളുടെ യഥാർഥ ജീവിതം കാണാനുള്ള അവസരം കൂടിയാണ് ബിഗ് ബോസ് ഷോ നൽകുന്നത്.\nവിക്കിയ്ക്കൊപ്പം നയൻതാര, താരങ്ങളുടെ റൊന്റിക് ചിത്രം വൈറലാകുന്നു\nഭാഷ വ്യത്യാസമില്ലാതെ എല്ലാവരും പ്രേക്ഷകരും ബിഗ് ബോസ് ഷോ കാണാറുണ്ട്. കഴിഞ്ഞ കുറച്ച് ദിവസമായി സോഷ്യൽ മീഡിയയിലും ബോളിവുഡ് കോളങ്ങളിലും ചർച്ചയാകുന്നത് ബിഗ് ബോസ് ഹിന്ദി പതിപ്പിനെ കുറിച്ചാണ്. 15ാം സീസൺ ആരംഭിക്കാനുളള തയ്യാറെടുപ്പ് തുടങ്ങിയിരിക്കുകയാണ്. താരങ്ങളുടെ പേരും മറ്റും സോഷ്യൽ മീഡിയയിൽ പ്രത്യക്ഷപ്പെടുന്നുണ്ട്. നടി ഭൂമിക ബിഗ് ബോസ് 15ാം സീസണിൽ മത്സരാർഥിയായി എത്തുന്നു എന്നുള്ള റിപ്പോർട്ടുകൾ പ്രചരിച്ചിരുന്നു. ഇപ്പോഴിത സത്യാവസ്ഥ വെളിപ്പെടുത്തി നടി രംഗത്ത് എത്തിയിരിക്കുകയാണ്.\nട്വിറ്ററിലൂടെയാണ് നടി ഇക്കാര്യം വെളിപ്പെടുത്തിയിരിക്കുന്നത്. ഇത് വ്യാജ വാർത്തയാണെന്നും തനിക്ക് ബിഗ് ബോസിലേയ്ക്ക് ഓഫർ വന്നിട്ടില്ലെന്നുമാണ് ഭൂമിക പറയുന്നത്. അതേസമയം ക്ഷണം വന്നാലും പോകില്ലെന്നും നടി പറയുന്നുണ്ട്. താരത്തിന്റ ട്വീറ്റ് ഇങ്ങനെ... ''വ്യാജ വാര്‍ത്ത. ഇല്ല, ബിഗ് ബോസിലേക്ക് എനിക്ക് ഓഫര് വന്നിട്ടില്ല. വന്നാലും സ്വീകരിക്കില്ല. സീസണ് ഒന്നിലേക്കും രണ്ടിലേക്കും മൂന്നിലേക്കും എനിക്ക് ക്ഷണം വന്നിരുന്നു. അപ്പോഴൊക്കെ അതൊക്കെ നിഷേധിയ്ക്കുകയായിരുന്നു. ഇത്തവണ എനിക്ക് ഓഫര് വന്നിട്ടില്ല, വന്നാലും ഇത്തവണയും ഓഫര് സ്വീകരിക്കില്ല. ഞാനൊരു പൊതു വ്യക്തിത്വമായിരിയ്ക്കാം. എന്നാല് ക്യാമറകള് എനിലേക്ക് തിരിയുമ്പോള് ഞാന് വളരെ അധികം സ്വകാര്യതകള് സൂക്ഷിക്കുന്ന ആളാണ്' ഭൂമിക ട്വീറ്റ് ചെയ്തു. നടിയുടെ ടീറ്റ് വൈറലായിരിക്കുകയാണ്.\nഹിന്ദിയിൽ ബിഗ് ബോസ് സീസൺ 15 നാണ് ആരംഭിക്കാൻ പോകുന്നത്. ഇതിനായുള്ള ഓഡീഷൻ ഫെബ്രുവരിയിൽ ആരംഭിച്ചിരുന്നു, ഇത് പൂർത്തിയായിരിക്കുകയാണെന്നാണ് ദേശീയമാധ്യമങ്ങൾ പുറത്തു വിടുന്ന റിപ്പോർട്ട്. കൂടാതെ ഒക്ടോബറോടെ ഷോ ആരംഭിക്കുമെന്നും റിപ്പോർട്ടുകൾ പ്രചരിക്കുന്നുണ്ട്. മത്സരാർഥികളെ കുറിച്ചുള്ള പ്രവചന ആരാധകരുടെ ഇടയിൽ തകൃതിയായി നടക്കുകയാണ്.\nമുന് വീഡിയോ ജോക്കിയും നടിയുമായ അനുഷ ദണ്ഡേക്കര്, നടി ദിഷ വകാനി, ടെലിവിഷന് സിരീസ് താരങ്ങളായ സുര്‍ഭി ചന്ദ്‍ന, നിയ ശര്‍മ്മ, റിയാലിറ്റി ഷോ താരം സനയ ഇറാനി, നടന്മാരായ പാര്‍ഥ സംഥാന്, കൃഷ്‍ണ അഭിഷേക്, മൊഹ്‍സിന് ഖാന്, കഴിഞ്ഞ സീസണിലെ റണ്ണര് അപ്പ് ആയിരുന്ന രാഹുല് വൈദ്യയുടെ വധു ദിഷ പാര്‍മര് എന്നിവരുടെ പേരുകളാണ് കൂടുതലു ഉയർന്നു വരുന്നത്. അതേസമയം നടൻ സുശാന്ത് സിങ്ങ് രജ്പുത്തിന്റെ കാമുകിയായിരുന്ന റിയ ചക്രവർത്തിയുടെ പേരും പ്രചരിക്കുന്നുണ്ട്. എന്നാൽ ഇതിനെ കുറിച്ച് റിയയോ നടിയുമായി ബന്ധപ്പെട്ട വൃത്തങ്ങളൊന്നും പ്രതികരിച്ചിട്ടില്ല.\nനടി റുബീന ദിലൈക് ആയിരുന്നു ഹിന്ദി ബിഗ് ബോസ് സീസണ് 14 വിജയി. 13 നടൻ സിദ്ധാർഥ് ശുക്ലയായിരുന്നു.\nമലയാളം ബിഗ് ബോസ് സീസൺ3യുടെ വിജയിക്കായി കാത്തിരിക്കുകയാണ് ആരാധകർ. 95ാം ദിവസമായിരുന്നു ഷോ നിർത്തി വയ്ക്കുന്നത്. മത്സരം അവസാനിപ്പിച്ചെങ്കിലും വോട്ടിങ്ങിലൂടെ വിജിയിയെ കണ്ടെത്താൻ തീരുമാനിക്കുകയായിരുന്നു ബിഗ് ബോസ് അധികൃതർ. ഇതിനായി ഒരാഴ്ചത്തെ വോട്ടിങ്ങും നടത്തിരുന്നു. മണികുട്ടൻ, സായ് വിഷ്ണു, ഋതു, റംസാൻ, ഫിറോസ്, നോബി അനൂപ് എന്നിവരാണ് ഫൈനൽ 8ൽ എത്തിയിരിക്കുന്നത്. ഇവരിൽ ഏറ്റവും കൂടുതൽ വേട്ട് ലഭിച്ച ആളായിരിക്കും സീസൺ3യുടെ ടൈറ്റിൽ വിന്നർ.\nActress Bhumika Chawla Reveals She Wont Be A Part Of Salman Khan's Bigg Boss 15,


എൻടോർഖിന് യെല്ലോ റേസ് എഡിഷൻ സമ്മാനിക്കാൻ ടിവിഎസ്, വിപണിയിലേക്ക് ഉടനെന്ന് സൂചന - Malayalam DriveSpark\n43 min ago 2021 SQ5 സ്‌പോർട്ബാക്കിനെ പരിചയപ്പെടുത്തി ഔഡി\n2 hrs ago രണ്ട് ഗിയറുള്ള ഒരു ഇലക്‌ട്രിക് സ്‌കൂട്ടർ; പരിചയപ്പെടാം കിംകോയുടെ F9 സ്പോർട്ടിനെ\nPublished: Saturday, August 8, 2020, 11:20 [IST]\nഇന്ത്യയിലെ 125 സിസി സ്‌കൂട്ടർ ശ്രേണിയിലെ തന്നെ ജനപ്രിയ മോഡലാണ് ടിവിഎസ് എൻടോർഖ്. യുവ ഹൃദയങ്ങളെ കീഴടക്കിയ മോഡൽ 2014 ഓട്ടോ എക്‌സ്‌പോയില് ടിവിഎസ് പരിചയപ്പെടുത്തിയ ഗ്രാഫൈറ്റ് കൺസെപ്റ്റിനെ അടിസ്ഥാനമാക്കിയാണ് ഒരുങ്ങിയിരിക്കുന്നത്.\nലുക്കിലും പെർഫോമൻസിലും ഒരേപോലെ താരമായ എൻടോർഖിന് പുതിയ യെല്ലോ റേസ് എഡിഷൻ മോഡൽ കൂടി സമ്മാനിക്കാൻ ഒരുങ്ങുകയാണ് ഹൊസൂർ ആസ്ഥാനമായുള്ള ടിവിഎസ് മോട്ടോർ കമ്പനി.\nനേരത്തെ റെഡ് റേസ് എഡിഷൻ വിപണിയിൽ അവതരിപ്പിച്ച് വൻ വിജയം നേടിയ സാഹചര്യത്തിലാണ് ഒരു പുത്തൻ കളർ ഓപ്ഷൻ കൂടി സ്‌കൂട്ടറിൽ പരിചയപ്പെടുത്താൻ ടിവിഎസ് പദ്ധതിയിടുന്നത്. ഈ തീരുമാനം എൻടോർഖ് ശ്രേണി വിപുലീകരിക്കാനും കമ്പനിയെ സഹായിക്കും.\nMOST READ: വിപണി ശൃംഖല വര്‍ധിപ്പിക്കാനൊരുങ്ങി ജാവ; ഇനി നേപ്പാളിലേക്കും\nപുതിയ യെല്ലോ റേസ് എഡിഷനിൽ യെല്ലോ, ബ്ലാക്ക് ഡ്യുവൽ ടോൺ കളർ ഓപ്ഷനായിരിക്കും അണിനിരക്കുക. പുറത്തുവന്ന പുതിയ ചിത്രങ്ങൾ അനുസരിച്ച് കമ്പനി ഈ വേരിയന്റിനെ ഡീലർമാരിലേക്ക് എത്തിക്കാൻ തുടങ്ങിയിട്ടുണ്ട്. രണ്ടാഴ്ചയ്ക്കുള്ളിൽ സ്കൂട്ടർ ഡീലർഷിപ്പുകളിൽ എത്തി വിൽപ്പന ആരംഭിക്കുമെന്നാണ് പ്രതീക്ഷിക്കുന്നത്.\nഎൻ‌ടോർഖിന്റെ റേസ് എഡിഷൻ മോഡലിന് എല്ലാ വിപണിയിൽ നിന്നും മികച്ച അഭിപ്രായമാണ് ലഭിക്കുന്നത്.പുതിയ കളർ ഓപ്ഷൻ കൂടി അവതരിപ്പിക്കുന്നതോടെ എൻടോർഖിലേക്ക് കൂടുതൽ ഉപഭോക്താക്കളെ ആകർഷിക്കാൻ ടിവിഎസിന് സാധിക്കും എന്നതിൽ സംശയമൊന്നുമില്ല.\nMOST READ: 200-ന് പിന്നാലെ അപ്പാച്ചെ RTR 160 4V -യുടേയും വില ഉയർത്തി ടിവിഎസ്\nനിലവിൽ വിപണിയിൽ ഉള്ള എൻ‌ടോർഖ് റേസ് എഡിഷന് 74,365 രൂപയാണ് എക്‌സ്‌ഷോറൂം വില. പുതിയ വേരിയന്റിനും സമാന വില ലഭിക്കാനാണ് സാധ്യത. കളർ ഓപ്ഷനിലെ കൂട്ടിച്ചേർക്കലിനു പിന്നാലെ 125 സിസി സ്‌കൂട്ടറിൽ മറ്റ് മെക്കാനിക്കൽ മാറ്റങ്ങൾ ഒന്നും തന്നെയുണ്ടാകില്ല.\nഡ്രം, ഡിസ്‌ക്, റേസ് എഡിഷന് എന്നിങ്ങനെ മൂന്ന് വകഭേദങ്ങളിലെത്തുന്ന മോഡലിന് 124.8 സിസി എഞ്ചിനാണ് കരുത്തേകുന്നത്. ഇത് 7,000 rpm-ല് 9.25 bhp കരുത്തും 5,500 rpm-ല് 10.5 Nm torque ഉം ഉത്പാദിപ്പിക്കാൻ ശേഷിയുള്ളതാണ്.\nMOST READ: സ്ട്രീറ്റ് 750 വിലയില് ഓഫറുകള് പ്രഖ്യാപിച്ച് ഹാര്‍ലി ഡേവിഡ്‌സണ്\nബ്ലൂടൂത്ത് പ്രാപ്തമാക്കിയ പൂർണ ഇന്‍സ്ട്രുമെന്റ് കണ്‍സോള്, ടിവിഎസ് സ്മാര്‍ട്ട് കണക്റ്റ് ബ്ലൂടൂത്ത് സിസ്റ്റം, നാവിഗേഷന് അസിസ്റ്റ്, ഇന്‍കമിംഗ് കോള് അലേര്‍ട്ട്, മിസ്ഡ് കോള് അലേര്‍ട്ട്, ഓട്ടോ എസ്എംഎസ്, റൈഡ് സ്ഥിതി വിവരങ്ങൾ, കൂടാതെ മറ്റ് ഫീച്ചറുകളിൽ 0-60 കിലോമീറ്റർ / മണിക്കൂർ ആക്സിലറേഷൻ ടൈമർ, ലാപ് ടൈമർ, പവർ / ഇക്കോ മോഡ് ഇൻഡിക്കേറ്റർ എന്നിവയും ടിവിഎസ് വാഗ്‌ദാനം ചെയ്യുന്നുണ്ട്.\n2018 ഫെബ്രുവരയിലാണ് ഫ്ലാഗ്ഷിപ്പ് മോഡലായ സ്‌കൂട്ടറിനെ ടിവിഎസ് വിപണിയില് പരിചയപ്പെടുത്തുന്നത്. തുടർന്ന് 2019 ഡിസംബറോടെ സ്‌കൂട്ടറിന്റെ നാല് ലക്ഷം യൂണിറ്റുകളും നിരത്തിലെത്തിച്ചു. ഹോണ്ട ആക്ടിവ 125, അപ്രിലിയ SR 125, സുസുക്കി ബര്‍ഗ്മാന് സ്ട്രീറ്റ് 125, ഹീറോ ഡെസ്റ്റിന് 125 തുടങ്ങിയ മോഡലുകളാണ് ടിവിഎസ് എന്‍ടോര്‍ഖിന്റെ എതിരാളികള്.\nTVS NTorq 125 Yellow Race Edition To Be Launch Very Soon In India. Read in Malayalam\nStory first published: Saturday, August 8, 2020, 11:20 [IST]


20 മിനിറ്റ് കൊണ്ട് 10 കിലോയുള്ള എഗ്ഗ് റോള് കഴിക്കാമോ? സമ്മാനം ഇതാണ്... | viral video of 10kg Kathi Roll with 30 eggs in 20 minutes\n20 മിനിറ്റ് കൊണ്ട് 10 കിലോയുള്ള എഗ്ഗ് റോള് കഴിക്കാമോ? സമ്മാനം ഇതാണ്...\nഇൻസ്റ്റഗ്രാമിലൂടെ ഒരു ഭക്ഷണപ്രേമി പങ്കുവച്ച വീഡിയോയിലൂടെയാണ് ഈ ഭീമൻ കാട്ടി റോൾ സമൂഹമാധ്യമങ്ങളിൽ വൈറലാകുന്നത്. ഈ കാട്ടി റോൾ തയ്യാറാക്കുന്നത് എങ്ങനെയാണെന്നും വീഡിയോയില് കാണിക്കുന്നുണ്ട്.\nThiruvananthapuram, First Published Sep 30, 2021, 1:14 PM IST\nനിങ്ങള്‍ക്ക് ഒരു കാട്ടി റോൾ 20 മിനിറ്റ് കൊണ്ട് കഴിക്കാൻ പറ്റുമോ? അങ്ങനെ സാധിക്കുമെങ്കിൽ 20000 രൂപ നേടാം. ഇത് ചെറിയ കാട്ടി റോള് (Kathi Roll) ഒന്നുമല്ല, സംഭവം ഇച്ചിരി വലുതാ. ദില്ലിയിലെ (delhi) മോഡൽ ടൗണിലാണ് ( Model Town) ഈ സ്പെഷ്യല് കാട്ടി റോൾ ലഭിക്കുക.\n10 കിലോയോളം വരുന്ന ഈ ഭീമൻ കാട്ടി റോൾ 20 മിനിറ്റ് കൊണ്ടാണ് കഴിച്ചു തീർക്കേണ്ടത്. 30 മുട്ടയും നൂഡിൽസും ചീസും ചിക്കനും പനീറും സോയാബീനും മസാല സോസുകളും കൊണ്ട് സമ്പുഷ്ടമാണ് ഈ കാട്ടി റോള്. ഇൻസ്റ്റഗ്രാമിലൂടെ ഒരു ഭക്ഷണപ്രേമി പങ്കുവച്ച വീഡിയോയിലൂടെയാണ് ഈ ഭീമൻ കാട്ടി റോൾ സമൂഹമാധ്യമങ്ങളിൽ വൈറലാകുന്നത്. ഈ കാട്ടി റോൾ തയ്യാറാക്കുന്നത് എങ്ങനെയാണെന്നും വീഡിയോയില് കാണിക്കുന്നുണ്ട്.\nപരത്തിയ ഗോതമ്പ് മാവ് ആദ്യം ചുട്ടെടുക്കുന്നു. അതിലേയ്ക്ക് 30 മുട്ടകൾ ചേർക്കുകയും ഒടുവിൽ റോൾ ചെയ്യുന്നതിനായി നൂഡിൽസ്, കബാബ്, സോയ ചാപ് എന്നിവ ചേർക്കുന്നതുമാണ് വീഡിയോയില് കാണുന്നത്. ശേഷം വിവിധ തരം മസാല സോസുകളും ഇതിന് മുകളിലായി ചേർക്കുന്നുണ്ട്. എട്ട് ലക്ഷം പേരാണ് വീഡിയോ ഇതുവരെ കണ്ടത്.\nAlso Read: 'ഭക്ഷണം പാഴാക്കരുത്'; ഇന്ന് ഭക്ഷണം പാഴാക്കുന്നതിനെതിരായ അന്താരാഷ്ട്ര ബോധവത്കരണ ദിനം\nLast Updated Sep 30, 2021, 1:27 PM IST\negg roll kathi roll


Swapna Suresh- Attakulangara jail | സോളാർ കാലത്ത് സരിതയുടെ സാന്നിധ്യത്തിൽ ശ്രദ്ധ നേടി അട്ടകുളങ്ങരയിലെ വനിതാ ജയിൽ; ഇപ്പോൾ സോളാറിന് സമാനമായി സ്വർണ്ണക്കടത്ത് പിണറായി സർക്കാറിനെ പിടിച്ചു കുലുക്കുമ്പോൾ അഴിക്കുള്ളിൽ വിവാദ നായിക സ്വപ്‌ന സുരേഷും; കാക്കനാട് ജയിലിലെ ഉദ്യോഗസ്ഥരെ വിറപ്പിച്ച സ്വപ്‌ന സുരേഷ് അട്ടകുളങ്ങരയിൽ എത്തുമ്പോൾ വിവാദ വാർത്തകളുടെ പെരുമഴക്കാലം - MarunadanMalayalee.com\nOctober 30, 202011:11 AM IST Permalink\nതിരുവനന്തപുരം: യുഡിഎഫ് ഭരണകാലത്ത് സോളാർ വിവാദം കത്തിപ്പടർന്ന വേളയിൽ അട്ടകുളങ്ങരയിലെ വനിതാ ജയിൽ ഏറെ ശ്രദ്ധാകേന്ദ്രമായിരുന്നു. സോളാർ വിവാദത്തിലെ നായിക സരിത എസ് നായരായിരുന്നു അന്ന് ഇവിടെ സെല്ലിൽ കിടന്നിരുന്നു. ഈ ജയിലിൽ ഇരുന്നാണ് സ്വപ്‌ന സുരേഷ് വിവാദമായ കത്തുകൾ എഴുതിയതും. പിന്നീട് രാഷ്ട്രീയ കേരളം ഏറെ ചർച്ച ചെയ്തതും ഈ കത്തുകളെ കുറിച്ചായിരുന്നു. അഞ്ച് വർഷങ്ങൾക്ക് ശേഷം സോളാറിന് സമാനമായ ആരോപണം പിണറായി സർക്കാർ നേരിടുമ്പോൾ മറ്റൊരു വിവാദതാരം ഈ ജയിലൽ കഴിയുന്നുണ്ട്. മറ്റാരുമല്ല, സ്വർണക്കടത്തു കേസിലെ വിവാദ നായിക സ്വപ്‌ന സുരേഷാണ് ആ താരം.\nകഴിഞ്ഞ ദിവസം എം ശിവശങ്കരനെ ഇഡി അറസ്റ്റു ചെയ്ത വിവരം സ്വപ്‌ന സുരേഷ് അറിഞ്ഞിട്ടുണ്ട്. ഇതെല്ലാം അറിഞ്ഞിട്ടും കൂളായി നിൽക്കുകയാണ് സ്വപ്‌ന സുരേഷ്. പത്രം വായനയുമായി ജയിലിൽ കഴിഞ്ഞു കൂടുകയാണ് സ്വപ്‌ന സുരേഷ്. സ്വർണക്കടത്ത് കേസിലെ മുഖ്യപ്രതി സ്വപ്ന സുരേഷ് ജയിലിൽ കുടുതൽ സമയം ചെലഴിക്കുന്നത് വായനയുടെ ലോകത്താണ്. കോഫെപോസ തടവുകാരി ആയതിനാൽ കുറച്ചു കാലം സ്വപ്നക്ക് ഇവിടെ കഴിയേണ്ടി വരും. അക്കാര്യം സ്വപ്‌നക്കും വ്യക്തമായ ബോധ്യമുണ്ട്.\nഅതുകൊണ്ട് തന്നെ സമയം തള്ളി നീക്കാൻ വേണ്ടി പുസ്തക വായനയിൽ കഴിയുകയാണ് സ്വപ്ന. അട്ടക്കുളങ്ങര വനിതാ ജയിലിൽ കഴിയുന്ന സ്വപ്ന കൂടുതലും വായിക്കുന്നത് ഇംഗ്ലീഷ് പുസ്തകങ്ങളാണ്. ജയിൽ ലൈബ്രറിയിൽനിന്ന് ആവശ്യത്തിന് പുസ്തകങ്ങളെടുക്കും. പത്രങ്ങളും ആനുകാലിക പ്രസിദ്ധീകരണങ്ങളും വായിക്കും. മറ്റു തടവുകാരോടൊന്നു അധികമായി ഇടപെടാറില്ല. ശിവശങ്കറിന്റെ അറസ്റ്റ് ഉൾപ്പെടെയുള്ള കാര്യങ്ങളറിഞ്ഞത് റേഡിയോ വാർത്തയിലൂടെയാണ്.\nശിവശങ്കരൻ അറസ്റ്റിലായെന്ന വാർത്തയൊന്നും സ്വപ്‌നയുടെ ഭാവമാറ്റത്തിന് ഇടയാക്കിയിട്ടില്ല. കാര്യമായ ഭാവമാറ്റമില്ലാതെയാണ് ശിവശങ്കർ അറസ്റ്റിലായ ദിവസം സ്വപ്ന കഴിഞ്ഞത്. രാവിലെ പത്രങ്ങളെല്ലാം വായിച്ചു. അന്തേവാസികൾക്ക് നിശ്ചിതസമയം ടിവി കാണാൻ അനുമതിയുണ്ടെങ്കിലും സ്വപ്ന അവിടേക്കു പോകാറില്ല. കൊലക്കേസ് പ്രതിയാണ് സ്വപ്നയ്ക്കു കൂട്ട്. രണ്ടുപേർക്കും കിടക്കയും സെല്ലിൽ ഫാനുമുണ്ട്. ജയിൽ ഭക്ഷണത്തോട് മടുപ്പില്ല. സ്വപ്നയെ പാർപ്പിച്ചിരിക്കുന്ന സെല്ലിനു സമീപത്തു വെച്ചിട്ടുള്ള മുരുകന്റെ ചിത്രത്തിൽ തടവുകാർ പ്രാർത്ഥിക്കാറുണ്ട്. സ്വപ്നയും മുടങ്ങാതെ പ്രാർത്ഥിക്കുന്നുണ്ട്.\nകൊച്ചിയിൽനിന്ന് ഇവിടേക്ക് എത്തിച്ചപ്പോൾ കടുത്ത മാനസിക സമ്മർദത്തിലായിരുന്നു. നേരിയ രക്തസമർദവും ഉണ്ടായിരുന്നു. ഏതാനും ദിവസങ്ങൾക്കുള്ളിൽ ജയിൽ അന്തരീക്ഷവുമായി പൊരുത്തപ്പെട്ടു. ഇപ്പോൾ മരുന്നുകളില്ല. ആഴ്ചയിലൊരിക്കൽ അഭിഭാഷകനെ കാണാൻ അനുമതിയുണ്ട്. ഉദ്യോഗസ്ഥരുടെ സാന്നിധ്യത്തിലാണ് കൂടിക്കാഴ്ച. വിചാരണ തടവുകാരിയായതിനാൽ പ്രത്യേകിച്ച് ജോലി നൽകിയിട്ടില്ല. കൂടുതൽ സമയവും സെല്ലിൽ ചെലവഴിക്കുകയാണ്.\nനേരത്തെ കാക്കനാട് ജയിലിൽ വെച്ച് കഞ്ചവ് കേസ് പ്രതി ഷമീർ മർദ്ദനമേറ്റു മരിച്ചപ്പോൾ ജയിലിൽ പ്രതികരിച്ച് സ്വപ്‌ന സുരേഷായിരുന്നു. കാക്കനാട് ജയിലിൽ സുമയ്യയെ കാണാനെത്തിയ ബന്ധുക്കളെ ജയിലിന് അകത്തേക്ക് കടത്തിവിട്ടില്ല. അതേസമയം ജയിൽ കാണാനെത്തിയ ജയിൽ അധികൃതരുടെ ബന്ധുക്കൾ അകത്തുകടന്നുവെന്നാണ് ഷമീറിന്റെ ഭാര്യ സുമയ്യ പറയുന്നത്.കോവിഡ് നിയന്ത്രണങ്ങൾക്കിടയിൽ ആയിരുന്നു ജയിൽ അധികൃതരുടെ ബന്ധുക്കളുടെ സന്ദർശനം. ഇതു കണ്ട് ജയിലിലുണ്ടായിരുന്ന സ്വർണക്കടത്ത് കേസ് പ്രതി സ്വപ്ന സുരേഷ് ഇടപെടുകയായിരുന്നു. ' ജയിൽ അധികൃതരുടെ ബന്ധുക്കൾക്കെന്താ കോവിഡ് നിയന്ത്രണമില്ലേ' എന്ന് ഉദ്യോഗസ്ഥരോട് സ്വപ്ന ചോദിച്ചുവെന്ന വെളിപ്പെടുത്തലും പുറത്തുവന്നിരുന്നു.


വെള്ളനാടന് ഡയറി: എവരി ഡോക്ടര് ഹാസ് എ ഡേ\nഎവരി ഡോക്ടര് ഹാസ് എ ഡേ\nആരാണ് ഒരു മികച്ച ഡോക്ടര്? നിര്‍വചിക്കാന് പ്രയാസമാണല്ലേ.. മുന്നിലിരിക്കുന്ന രോഗിയുടെ മനസ്സ് തൊട്ടറിഞ്ഞു അനുകമ്പയും സഹാനുഭൂതിയും ആര്‍ദ്രതയും നിറഞ്ഞ മനസ്സോടെ, നിറഞ്ഞ സ്നേഹത്തോടെ വൈദ്യവൃത്തി നടത്തുന്ന ആളായിരിക്കും ഒരു നല്ല ഡോക്ടര് എന്ന് വേണമെങ്കില് പറയാം. അറിവിനും കഴിവിനുമൊപ്പം സഹജീവിസ്നേഹം കൂടിയുള്ള ആളായിരിക്കുമതെന്ന് സാരം. അതുകൊണ്ട് തന്നെ മനുഷ്യ ശരീരത്തിന്‍റെ ഘടനയും ഘടനാവൈകല്യങ്ങളും പഠിക്കുന്നതിനൊപ്പം മനുഷ്യമനസ്സിന്‍റെ വിവിധങ്ങളായ വ്യാപാരതലങ്ങളെ പറ്റിയും ഒരു പരന്ന ജ്ഞാനം ഉണ്ടായിരിക്കണം ഒരു ഭിഷഗ്വരന്. രോഗിയുടെ ചുറ്റുപാടുകളെ പറ്റി ബോധ്യമുള്ള ആളായിരിക്കണം. സാമൂഹിക ജീവിതയാഥാര്‍ത്ഥ്യങ്ങളെ പറ്റി അറിവുണ്ടായിരിക്കണം. ചുരുക്കിപ്പറഞ്ഞാല് മെഡിക്കല് വിദ്യാഭ്യാസത്തിനപ്പുറം കരുണാര്‍ദ്രമായ സൗന്ദര്യാത്മകവിദ്യാഭ്യാസം കൂടിയുള്ള ആളായിരിക്കണം.\nഡോക്ടർമാരെ ദൈവത്തിന്റെ പ്രതിരൂപങ്ങളായി കണ്ടിരുന്ന ഒരു കാലമുണ്ടായിരുന്നു. അങ്ങനെ അമാനുഷിക ശക്തിയുള്ള ഒരാളല്ല, ഒരു സാധാ പ്രൊഫഷണലാണ് ഏതു മികച്ച ഡോക്‌ടറും എന്ന് ഇന്നിപ്പോൾ ജനങ്ങൾക്കൊരു ബോധമുണ്ട്. മാത്രമല്ല, ഡോക്ടര്- രോഗി ബന്ധം തന്നെ പരസ്പരം സംശയരോഗികളായ ഭാര്യാഭര്‍ത്താക്കന്മാര് ഒരുമിച്ചു കഴിയുന്നത് പോലെയായി മാറിയിട്ടുണ്ടിപ്പോൾ. ഒരാളുടെ നിലനില്‍പ്പിന് മറ്റൊരാള് അത്യാവശ്യം, എന്നാല് പൂര്‍ണമായും വിശ്വസിക്കാനും വയ്യ എന്ന അവസ്ഥ. ഇത്തരം ഒരവസ്ഥയ്ക്ക് കാരണങ്ങള് പക്ഷെ പലതാണ്. സമൂഹത്തിനു വന്നിട്ടുള്ള പൊതുവായ മൂല്യച്യുതി, വൈദ്യശാസ്‌ത്രത്തിന്‍റെ അസൂയാവഹമായ വളര്‍ച്ച, സമൂഹത്തിലെ വര്‍ദ്ധിച്ച ബോധവത്‌ക്കരണം, ചികിത്സാരംഗത്തെ ഹൈടെക് സംവിധാനങ്ങളും അവയുടെ ഉപയോഗം സംബന്ധിച്ച് പൊതുജനങ്ങളുടെ സംശയാസ്പദമായ മനോഭാവവും, രോഗിയുടെ അതിരുകടന്ന അവകാശവാദം, ഡോക്‌ടറുടെ പ്രതിരോധപരമായ നിലപാട്, ബന്ധുക്കളുടെയും ആശുപത്രി അധികൃതരുടെയും രാഷ്‌ട്രീയനേതാക്കളുടെയും വീണ്ടുവിചാരമില്ലാത്ത ഇടപെടലുകള്- ഇങ്ങനെ നിരവധി കാരണങ്ങള് ഡോക്ടര്- രോഗീ ബന്ധത്തെ സ്വാധീനിക്കുന്നുണ്ട്.\nനിയമപരമായി ഇന്ത്യയിൽ ഡോക്ടർ രോഗീ ബന്ധം ഒരു വാണിജ്യവൃത്തിയുടെ ഭാഗമാണ്. അതായത് ഡോക്ടർ കച്ചവടക്കാരനും രോഗി ഉപഭോക്താവുമാണ്. അവർക്കിടയിലുണ്ടാകുന്ന വ്യവഹാരങ്ങൾ ഉപഭോക്തൃ കോടതിയിലാണ് ഫയൽ ചെയ്യപ്പെടുന്നത്. എന്നുവച്ചാൽ നിയമപരമായി നമ്മുടെ നാട്ടിൽ 'ആതുരസേവനം' എന്നൊരു സംഗതിയില്ല തന്നെ. നിയമത്തിന്റെ കണ്ണിൽ ആ സേവനമൊരു വിൽപ്പനച്ചരക്ക് മാത്രമാണ്. പക്ഷെ ഈ നിയമം നോക്കിയൊന്നുമല്ലാ ഇവിടുത്തെ ഭൂരിപക്ഷം ഡോക്ടർമാരും ജോലി ചെയ്യുന്നത്. ശമ്പളത്തിനും കിമ്പളത്തിനുമൊക്കെയായി എന്തും ചെയ്യുന്ന ഒരു ന്യൂനപക്ഷത്തെ കണ്ടേക്കാം. പക്ഷെ കേരളത്തിലെ നിരവധിയായ സര്‍ക്കാര് സ്വകാര്യ ആശുപത്രികളില് ചെന്നാല് രാപ്പകലില്ലാതെ, ഊണും ഉറക്കവുമില്ലാതെ ജോലി ചെയ്യുന്ന ഡോക്ടര്‍മാരെ കാണാം. അവരെയും നമ്മൾ കാണണം. ഏതെങ്കിലും രോഗി എന്നെങ്കിലും ചിന്തിച്ചിട്ടുണ്ടാകുമോ അവരുടെ വേദനകളും വിഷമങ്ങളും പരിഹരിക്കാന് സദാസമയവും മെനക്കെടുന്ന ഈ ഡോക്ടര്‍മാരുടെ സേവനങ്ങളെ അംഗീകരിക്കാന്, അനുമോദിക്കാന് ഒരു ദിവസമെങ്കിലും മാറ്റി വയ്ക്കണം എന്ന്? അമ്മദിനവും അച്ഛന്‍ദിനവും പുസ്തകദിനവും എല്ലാം ഓര്‍ത്തുവയ്ക്കുന്ന നമ്മള് ഡോക്ടേര്‍സ് ഡേയെ പറ്റി ഓര്‍ക്കാറേയില്ല. അത് കുറച്ചു ഡോക്ടര്‍മാരും അവരുടെ ചില സംഘടനകളും മാത്രം ഓര്‍ത്തുവയ്ക്കും, അവരുടെ മേല്‍നോട്ടത്തില് അവര് മാത്രം പങ്കെടുക്കുന്ന എന്തെങ്കിലും പരിപാടികളും സംഘടിപ്പിക്കും. അത്രതന്നെ.\nമറ്റൊരു രീതിയില് ചിന്തിച്ചാല് എല്ലാദിവസവും 24 മണിക്കൂറും ജോലി ചെയ്യുന്ന ഡോക്ടര്‍മാര്‍ക്ക് എന്തിനാണ് പ്രത്യേകിച്ചൊരു ദിവസം? എന്നും അവരുടെ ദിവസമല്ലേ. നമ്മുടെ പൊതുസമൂഹമോ ഒരു രോഗി പോലുമോ ഓര്‍ക്കുന്നില്ല എങ്കിലും, ഇതിലൊക്കെ വിശേഷിച്ച് എന്തര്‍ത്ഥം എന്ന് ചിന്തിക്കുന്ന എന്നെപ്പോലുള്ളവരൊക്കെ ഇതിനിടയില് ഉണ്ടെങ്കിലും, ജൂലൈ 1, ഇന്ത്യയില് "ഡോക്ടേഴ്സ് ഡേ" ആണ്. സര്‍വമുഖപ്രതിഭയായിരുന്ന ഒരു മഹാനായ ഡോക്ടറുടെ ഓര്‍മ്മ ദിവസം ആണ് ഭാരതത്തില് ഡോക്ടേഴ്സ് ഡേ ആയി ആഘോഷിക്കുന്നത്.\nഡോ.ബിധാന് ചന്ദ്ര റോയ് എന്ന ബി.സി.റോയ്. അദ്ദേഹം ജനിച്ചതും മരിച്ചതും ഇതേ തീയതിയില് ആയിരുന്നു. അദ്ദേഹം ഒരു സ്വാതന്ത്ര്യസമരസേനാനി ആയിരുന്നു. ഇന്ത്യയില് ഒരു സംസ്ഥാനത്തിന്‍റെ മുഖ്യമന്ത്രി ആകുന്ന ആദ്യത്തെയും അവസാനത്തെയും (ഇന്നുവരെ) മോഡേൺ മെഡിസിൻ ഡോക്ടര് അദ്ദേഹമായിരുന്നു. ബംഗാളിന്‍റെ രണ്ടാമത്തെ മുഖ്യമന്ത്രിയായിരുന്നു. ആധുനിക ബംഗാളിന്‍റെ ശില്പിയാണദ്ദേഹം. മികച്ച ഭിഷഗ്വരന്. ഭാരതരത്ന ലഭിച്ച ഏക ഡോക്ടറും അദ്ദേഹം തന്നെ. FRCS ഉം MRCP യും ബിരുദങ്ങള് ലഭിച്ച അപൂര്‍വ്വം ഭിഷഗ്വരന്മാരില് ഒരാള്. ആ മഹാനുഭാവനെയും ഈ നിമിഷം സ്മരിക്കുന്നു..\nഒപ്പം ഹൃദയത്തില് ദൈവത്തിന്‍റെ കയ്യൊപ്പുള്ള എല്ലാ ഡോക്ടര്‍മാര്‍ക്കും ഡോക്ടേഴ്സ് ദിന ആശംസകള്.\nനിങ്ങള്‍ക്കും ഒരു ദിനമുണ്ട്. എവരി ഡോക്ടർ ഹാസ് എ ഡേ.\nഅപ്പോഴും ഒരു സംശയം, ഈ ഡോക്ടേഴ്സ് ഡേ ആഘോഷിക്കേണ്ടത് ഡോക്ടർമാരുടെ മാത്രം സംഘടനകളോ, അതോ പൊതുസമൂഹമോ?\nLabels: B.C.ROY, DOCTORS DAY, july 1, കുറിപ്പുകള്\nUnknown 18 September 2014 at 10:38\nനല്ല ലേഖനം ഡോക്ടർ. ദൈവത്തെ നമ്മളാരും നേരിട്ട് കണ്ടിട്ടില്ല. വല്ലപ്പോഴും ആശുപത്രിയിൽ കിടന്നിട്ടുള്ളപ്പോഴും കൂടെയുള്ള രോഗികളുടെ കാര്യങ്ങൾ കേൾക്കുമ്പോഴും നമ്മൾ കണ്ടിട്ടില്ലാത്ത ദൈവത്തിന്റെ രൂപം ഇത് തന്നെ അല്ലെ എന്ന് തോന്നിയിട്ടുണ്ട്. ബന്ധുക്കൾ പോലും നോക്കാനും ശുസ്രുഷിക്കാനും മടിക്കുന്ന തരം അവസ്ഥയിൽ പോലും ഡോക്ടറും നര്സുമാരും കൂടെ ഉണ്ടാവും. താങ്കളുടെ പ്രൊഫെഷൻ -നിൽ ദൈവത്തിന്റെ കൈയൊപ്പ് പതിഞ്ഞതായി തന്നെ കാണുന്നു, ബഹുമാനിക്കുന്നു .\nCv Thankappan 18 September 2014 at 13:07\nസിയാഫ് അബ്ദുള്‍ഖാദര് 18 September 2014 at 19:45\nഎല്ലാ ദിവസവും ഡോക്റ്റര്‍മാരുടെതാണ്\najith 18 September 2014 at 20:35\nദൈവത്തിന്റെ കയ്യൊപ്പുള്ള ഡോക്ടര്!\n© Mubi 20 September 2014 at 08:53\nMuralee Mukundan , ബിലാത്തിപട്ടണം 24 September 2014 at 02:26\nJoselet Joseph 1 July 2015 at 10:15\nരോഗികളുടെ സ്വന്തം പോലെ ഇടപെടുന്നവരും, തുറന്നു സംസാരിക്കുന്നവരും, വെട്ടുപോത്തു പോലുള്ളവരും തികഞ്ഞ നര്‍മ്മബോധമുള്ളവരും ഉള്‍പടെ അറിഞ്ഞിടത്തോളം ഒരു പിടിയും കിട്ടാത്ത ഐറ്റംസ് ആണ്. എങ്കിലും ആഴ്ചക്കൊരിക്കല് അവധിയെടുത്ത് സ്വന്തം രോഗത്തിന് കീമോതെറാപ്പി ചെയ്യാന് പോകുന്ന അതിപ്രഗത്ഭാനായൊരു കാഡിയോളജിസ്ടിനെ മറക്കാനാവുന്നില്ല. അതുപോലെ 'die in dignity' എന്ന് രോഗിയുടെയും ബന്ധുക്കളുടെയും മുഖത്ത് നോക്കി പറയാന് ചങ്കൂറ്റമുള്ള മറ്റൊരു പ്രിയ ഡോക്ടറെയും.\nUnknown 19 July 2015 at 19:18\nതാങ്കൾ നന്നായി എഴുതിയിട്ടുണ്ട് സാർ. ഡോക്ടർ ബി. സി. റോയിയെക്കുറിച്ചുള്ള അറിവ് എനിക്ക് പുതിയതാണ്. അത് തന്നതിന് നന്ദി. താങ്കൾക്ക് എല്ലാവിധ നന്മകളും ഉണ്ടാവട്ടെ.\np m mohamadali 14 August 2015 at 11:47\nവൈദ്യം എന്ന വിദ്യ വിശുദ്ധം\nവൈദ്യർ വിശുദ്ധർ ആശയേകുന്നോർ\nആശ്വാസം പകരുന്നോർ, പകരും ദീനക്കാരെയും\nപക ഏതും കൂടാതെ ,പക്വതയോടെ\nകാണും ദൈവത്തിൻ പ്രതീകങ്ങൾ\nമുഖ്യ ചികിത്സ സമൂഹത്തിന്നേകാനാകട്ടേ\nമാനവ മനസ്സിന്നും നപസിന്നും നമയെന്ന സുഖം\np m mohamadali 14 August 2015 at 11:48\nwhy Dr Roy last C M?\nPheonix 30 June 2016 at 20:05\nതാങ്കള് എന്നും ഒരു നല്ല ഡോക്ടര് ആയിരിക്കാന് ആശംസകള്.\nDr.Kanam 22 October 2016 at 07:07\nregards from ponkunnam


എന്റെ മരണത്തിന് ഞാന് മാത്രമാണ് ഉത്തരവാദി, വിവാഹം ഉറപ്പിച്ച് പ്രതിരശുത വധു തൂങ്ങിമരിച്ചു, വിവരമറിഞ്ഞ് വരന് കടലില് ചാടി, തലശേരിയിലെ സ്‌നേഹയുടെ മരണത്തിന് പിന്നിലെന്ത് - Pravasishabdam\nഎന്റെ മരണത്തിന് ഞാന് മാത്രമാണ് ഉത്തരവാദി, വിവാഹം ഉറപ്പിച്ച് പ്രതിരശുത വധു തൂങ്ങിമരിച്ചു, വിവരമറിഞ്ഞ് വരന് കടലില് ചാടി, തലശേരിയിലെ സ്‌നേഹയുടെ മരണത്തിന് പിന്നിലെന്ത്\nBy : pravasishabdam online sub editor | February 16, 2018\nകണ്ണൂര് : കണ്ണൂര് തലശേരിയില് വിവാഹം ഉറപ്പിച്ച പ്രതിശ്രുതവധു വീടിനു സമീപം തൂങ്ങിമരിച്ചു എന്ന വിവരം അറിഞ്ഞു വരന് ജോലി സ്ഥലത്തു നിന്നു കടലില് ചാടി. ദിവസങ്ങളോളം അന്വേഷിച്ചിട്ടും യുവാവിനെ കണ്ടെത്താനയിട്ടില്ല. യുവാവിനു വേണ്ടിയുള്ള തിരിച്ചില് തുടരുകയാണ്. ഇയാള് കടലില് ചാടിയതിനെ തുടര്‍ന്നു ചരക്കു കപ്പലിലെ സഹപ്രവര്‍ത്തകര് വിവരം പോലീസില് അറിയിച്ചു.\nഇതിനിടയില് ദുരൂഹസാഹചര്യത്തില് തൂങ്ങിമരിച്ച അധ്യാപിക കൂടിയായ പ്രതിശ്രുത വധുവിന്റെ സ്വകാര്യ ഡയറി പോലീസ് കസ്്റ്റയില് എടുത്തു. ധര്‍മ്മടം പോലീസ് സ്റ്റേഷന്റെ സമീപത്തെ സ്നേഹഗാഥയില് സ്നേഹ മാധവന്റെ ഡയറിയാണ് അന്വേഷണത്തിന്റെ ഭാഗമായിട്ടു പോലീസ് കസ്റ്റഡയില് എടുത്തത്. എന്റെ മരണത്തില് മറ്റൊരും ഉത്തരവാദിയല്ല ഏട്ടനെ ഉപദ്രവിക്കരുത്, അമ്മയോടും അച്ഛനോടും മാപ്പുചോദിക്കുന്നു എന്നാണു ഡയറിയില് എഴുതിരിക്കുന്നത്. തിങ്കളാഴ്ച ഉച്ചയോടെയായിരുന്നു സ്നേഹ ജീവനൊടുക്കിയത്. രാവിലെ സ്‌കൂളിലെ പ്രധാനധ്യപികയെ വിളിച്ച ഉച്ചവരെ അവധി ചോദിച്ചുരുന്നു.\nസമയം കഴിഞ്ഞു പോകാത്തതിനെ തുടര്‍ന്നു പിതാവു സ്‌കൂട്ടറില് കൊണ്ടാക്കാം എന്നു പറഞ്ഞു എങ്കിലും സ്നേഹ ഇതു നിരസിച്ചിരുന്നു. തുടര്‍ന്നാണു കിടപ്പുമുറിയില് തൂങ്ങി മരിച്ചതു. ഒരു വര്‍ഷം മുമ്പാണു മുഴുപ്പിലങ്ങാടി സ്വദേശിയുമായി സ്നേഹയുടെ വിവാഹം ഉറപ്പിച്ചത്. ഇവരുടെ മോതിരംമാറാല് ചടങ്ങും കഴിഞ്ഞിരുന്നു.


സിനിമ-സീരിയല് നടി ശ്രീലത മേനോന് അന്തരിച്ചു! | Ailing Malyalam actress Sreelatha Menon dead - Malayalam Filmibeat\n» സിനിമ-സീരിയല് നടി ശ്രീലത മേനോന് അന്തരിച്ചു!\nസിനിമ-സീരിയല് നടി ശ്രീലത മേനോന് അന്തരിച്ചു!\nUpdated: Saturday, October 8, 2016, 8:26 [IST]\nസിനിമ-സീരിയല് നടിയായ ശ്രീലതാ മേനോന് അന്തരിച്ചു. 47 വയസായിരുന്നു. അസ്ഥിസംബന്ധമായ രോഗത്തെ തുടര്‍ന്ന് ഏറെ നാളായി ചികിത്സയിലായിരുന്നു. തിരുവനന്തപുരം മെഡിക്കല് കോളേജില് ചികിത്സയിലായിരിക്കവെയാണ് അന്ത്യം.\n1985ല് മിസ് ട്രിവാണ്ട്രമായി തിരഞ്ഞടുക്കപ്പട്ട ശ്രീലത 1989ലാണ് അഭിനയരംഗത്തേക്ക് കടന്നു വരുന്നത്. പെരുന്തച്ചന്, അര്‍ഹത, ദിനരാത്രങ്ങള്, കേളി തുടങ്ങിയവയാണ് ശ്രീലതയുടെ പ്രധാന ചിത്രങ്ങള്.\nഇരുന്നൂറോളം സീരിയലുകളില് അഭിനയിച്ചിട്ടുണ്ട്. അമ്മയാണ് അവസാനം അഭിനയിച്ച സീരിയല്. വീഥി, ശ്രീകൃഷ്ണന്, അമ്മ തുടങ്ങിയവയാണ് പ്രധാന സീരിയലുകള്. റിഗാറ്റ, നൂപുര എന്നിവടങ്ങളില് നിന്നും നൃത്തം അഭ്യസിച്ച ശ്രീലത അഞ്ഞൂറോളം സ്‌കൂളുകളില് നൃത്ത പരിപാടി അവതരിപ്പിച്ചിട്ടുണ്ട്.\nഏഴു വര്‍ഷം മുമ്പാണ് ഭര്‍ത്താവ് കെഎസ് മധു രക്താര്‍ബുദം ബാധിച്ച് മരിച്ചത്. ഭര്‍ത്താവ് മധുവിന്റെ ചികിത്സയെ തുടര്‍ന്ന് കണക്കെണിയിലായ കുടുബത്തെ രക്ഷിക്കാന് വേണ്ടി ശ്രീലത സിനിമ-സീരിയലില് അഭിനയിക്കുകയായിരുന്നു. പിന്നീട് കാഴച ശക്തി നഷ്ടപ്പെട്ടതിനെ തുടര്‍ന്നാണ് ഇവര് അഭിനയരംഗത്ത് നിന്ന് പിന്മാറിയത്.\nRead more about: sreelatha serial death malayalam film malayalam movie news malayalam cinema മലയാളം സിനിമ നടി ശ്രീലത സീരിയല് മരണം\nAiling Malyalam actress Sreelatha Menon dead.


കണ്ണൂരിനൊരു കിരീട ലക്ഷ്യവുമായി ദിവ്യാരാജ് കാനഡയില് - Pravasishabdam\nHome Life Style കണ്ണൂരിനൊരു കിരീട ലക്ഷ്യവുമായി ദിവ്യാരാജ് കാനഡയില്\nകണ്ണൂരിനൊരു കിരീട ലക്ഷ്യവുമായി ദിവ്യാരാജ് കാനഡയില്\nകാനഡ: മിസ്സിസ് ഏഷ്യ-കാനഡ മത്സരത്തിന് കണ്ണൂരില് നിന്നൊരു കുടുംബിനി. 2015-ല് കാനഡയിലെ ടൊറോന്റോ വേദിയാകുന്ന ഈ മത്സരത്തില് പങ്കെടുക്കാന് എല്ലാ തയ്യാറെടുപ്പുകളും നടത്തിക്കഴിഞ്ഞു കണ്ണൂര്‍കാരി ദിവ്യാരാജ്. കൂടാതെ ഈ മത്സരത്തില് പങ്കെടുക്കുന്ന പ്രഥമ മലയാളിമങ്കയും ദിവ്യ തന്നെ!\nകാനഡയിലെ ടൊറന്റോയില് ഐടി രംഗത്ത് ഭര്‍ത്താവ് രാജേഷിനൊപ്പം ജോലി ചെയ്യുകയാണ് ദിവ്യ. സ്‌കൂള് കോളേജ് തലങ്ങളില് കലാതിലകപ്പട്ടമണിഞ്ഞ ദിവ്യാരാജ് വിവാഹത്തിന് ശേഷവും തന്റെ കലയോടുള്ള ആഭിമുഖ്യം കൊണ്ട് അതിനുവേണ്ടി സമയം കണ്ടെത്തിയിരുന്നു. കാനഡയില് എത്തിയതിന് ശേഷവും ശാസ്ത്രീയ നൃത്തത്തിലും മോഡലിംഗ് രംഗത്തും ഒട്ടനവധി ടെലിവിഷന് ഷോകളിലും മലയാളി എന്ന നിലയില് ദിവ്യയുടെ സാന്നിധ്യം വളരെ വലുതായിരുന്നു. കാനഡയിലും ഇന്ത്യയിലുമുള്ള പല ചാരിറ്റി സംഘടനകള്‍ക്ക് വേണ്ടിയും കലാകാരി എന്ന നിലയിലുള്ള തന്റെ പ്രതിബദ്ധത തെളിയിച്ചിരുന്നു.\nഈ പ്രവര്‍ത്തനങ്ങള് മുന് നിര്‍ത്തിയാണ് ഇപ്പോള് ഈ ഭാഗ്യം ദിവ്യയെ തേടിയെത്തിയിരിക്കുന്നത്. പബ്ലിക് ചോയ്‌സ് എന്ന വിഭാഗത്തിലുള്ള ഫേസ്ബുക്ക് വഴിയുള്ള വോട്ടിംഗിന് ലോകത്തിന്റെ വിവിധ ഭാഗത്തുമുള്ള മലയാളികള് ഇതിനോടകം തന്നെ ദിവ്യക്ക് പിന്തുണയുമായി എത്തിയിട്ടുണ്ട്. കുടുംബിനികളായ എല്ലാ കലാകാരികള്‍ക്കും പ്രചോദനമായി മാറുകയാണ് ദിവ്യാരാജ്.\nപബ്ലിക്ക് സപ്പോര്‍ട്ട് അവാര്‍ഡ് ലഭിക്കുന്നതിന് ദിവ്യയ്ക്ക് നിങ്ങളുടെ സഹായം ആവശ്യമാണ്. അതിനായി ഈ ലിങ്കില് ദിവ്യയ്ക്ക് വോട്ടുചെയ്യുക: https://www.facebook.com/pages/Divya-Raj-For-Mrs-South-Asia-Canada-2015/1574874006100830\nPrevious articleആശയവിനിമയവും നവമാധ്യമങ്ങളും.\nNext articleമൊബൈൽഗെഡോൺ; ഇന്റർനെറ്റിലെ പുതിയ വിപ്ലവം ഏപ്രിൽ 21ന്


എടികെയെ പേടിയുണ്ടോയെന്ന് ചോദിച്ചു, ജെസലിന്റെ മാസ് മറുപടി\nഐഎസ്എല്ലില് ഏറ്റവും കരുത്തരായ ടീം ഏതെന്ന് ചോദിച്ചാല് ഭൂരുഭാഗം പേരുടേയും ഇപ്പോഴത്തെ അഭിപ്രായം എടികെ മോഹന് ബഗാന് എന്നാകും. ഐലീഗ് ചാമ്പ്യന്‍മാരായ മോഹന് ബഗാനും ഐഎസ്എല് കിരീടം സ്വന്തമാക്കിയ എടികെയും ലയിച്ചാല് അത് ഇന്ത്യന് ഫുട്ബോളില് കരുത്തുറ്റ ടീം ആകും എന്നതില് സംശയമില്ല.\nഎന്നാല് കേരള ബ്ലാസ്റ്റേഴ്സ് താരം ജെസല് കാര്‍നെറോയോടാണ് ആ ചോദ്യമെങ്കില് ഉത്തരം വ്യത്യസ്തമായിരിക്കും. ഇന്ത്യന് സൂപ്പര് ലീഗില് ഇന്‍സ്റ്റഗ്രാം പേജില് ആനന്ദ് ത്യാഗിയോട് തത്സമയം സംസാരിച്ചപ്പോഴാണ് ജെസലിന്റെ മാസ് മറുപടി പ്രത്യക്ഷപ്പെട്ടത്.\nഅടുത്ത സീസണില് എടികെ മോഹന് ബഗാനെ നേരിടുന്നത് ഓര്‍ക്കുമ്പോള് നിങ്ങളുടെ ഫീല് എന്താണെന്നാണ് ജെസിലനോട് ആനന്ദ് ത്യാഗി ചോദിച്ചത്. എന്നല് ജെസലിന്റെ മറുപടി ഇപ്രകാരമായിരുന്ന. ‘എല്ലാ ടീമും ഒരുപോലെയാണ്. ഞങ്ങള് 11 പേരുമായി കളിക്കുന്നു അതുപോലെ അവരും 11 പേരുമായി കളിക്കുന്നു’ ജെസല് മറുപടി പറഞ്ഞു.\nജെസലുമായുളള ആനന്ദ് ത്യാഗിയുടെ അഭിമുഖം കാണാം\n@keralablasters defender @jessel_carneiro_14 joins @anantyagi inanew episode of #LetsFootballLive and talks aboutacareer full of ups and downs, playing for #kbfc, @kbfc_manjappada andawhole lot more.\nA post shared by Indian Super League (@indiansuperleague) on Jul 19, 2020 at 5:34am PDT\nകഴിഞ്ഞ സീസണില് ബ്ലാസ്റ്റേഴ്‌സിനായി എല്ലാ മത്സരവും കളിച്ച താരമാണ് ജെസല്. ഐഎസ്എല്ലില് ബ്ലാസ്റ്റേഴ്‌സിനായി ലെഫ്റ്റ്-ബാക്കായി മികച്ച പ്രകടനം കാഴ്ച വെച്ച താരം, ഇടത് വിങ്ങിലൂടെ ആക്രമണനീക്കങ്ങളും ബ്ലാസ്റ്റേഴ്‌സിന് വേണ്ടി നടത്തിയിട്ടുണ്ട്. ജസലിന്റെ പേരില് രണ്ട് അസിസ്റ്റുകള് മാത്രമാണുള്ളതെങ്കിലും, താരം 40 ക്രോസ്സുകള് നല്‍കിയിട്ടുണ്ട്.\nടീമിന് വേണ്ടി ഓരോ മത്സരത്തിലും ശരാശരി 40.33 പാസുകള് താരം നല്‍കിയിട്ടുണ്ട്. ബ്ലാസ്റ്റേഴ്‌സിന് വേണ്ടി ഇത് വരെ 50 ക്ലിയറന്‍സും, 24 ടാക്കിളുകളും, 17 ഇന്റര്‍സെപ്ഷനും, 11 ബ്ലോക്കുകളും നടത്തിയിട്ടുണ്ട്.\nജെസലിനെ സ്വന്തമാക്കാന് ഇന്ത്യന് സൂപ്പര് ലീഗിലെ മറ്റു ക്ലബുകളും നേരത്തെ രംഗത്തെത്തിയിരുന്നു. എ ടി കെ താരത്തെ സ്വന്തമാക്കിയേക്കുമെന്ന് അഭ്യൂഹം ഉണ്ടായിരുന്നു. ഗോവയില് നിന്നുള്ള താരമായ ജെസ്സലിനെ സ്വന്തമാക്കാന് എഫ്സി ഗോവയും രംഗത്തുണ്ടായിരുന്നു


85th Temple Entry Proclamation | ഇന്ന് 85ാമത് അഖിലകേരള ക്ഷേത്രപ്രവേശന ദിനം | Mangalam\nSunday, May 27, 2018 Last Updated 25 Min0Sec ago English Edition\nTuesday 01 Nov 2016 09.11 AM\nഇന്ന് 85ാമത് അഖിലകേരള ക്ഷേത്രപ്രവേശന ദിനം\nക്ഷേത്രത്തില് നിലനിന്ന അനാചാരങ്ങളെ വെളിച്ചത്തുകൊണ്ടുവന്ന ഗുരുവായൂര് സത്യാഗ്രഹത്തിന് ഇന്ന് (നവംബര് ഒന്ന്)\n85 വയസ്. എല്ലാ ഹിന്ദുക്കള്‍ക്കും ക്ഷേത്രത്തില് പ്രവേശിപ്പിക്കണമെന്നാവശ്യപ്പെട്ട പ്രമേയം വടകരയില് ചേര്‍ന്ന കെപിസിസി യോഗം പാസാക്കിയതോടെയാണ് പ്രശസ്തമായ സത്യാഗ്രഹത്തിന് തുടക്കം കുറിച്ചത്. തുടര്‍ന്ന് കേരള ഗാന്ധി കെ. കേളപ്പന്, പി. കൃഷ്ണപിള്ള, സുബ്രഹ്മണ്യന് തീരുംമുന്‍പ് എന്നിവര് നേതൃത്വം നല്‍കിയ സത്യാഗ്രഹം ഗുരുവായൂര് ക്ഷേത്രത്തിന് സമീപം നടന്നു.\nഎന്നാല് ക്ഷേത്രത്തിലേക്കുള്ള പ്രവേശനം സ്വാതന്ത്ര്യ സമരത്തിന്റെ ഭാഗമല്ലെന്ന് ഒരു വിഭാഗം കോണ്‍ഗ്രസുകാര് ആളുകള് വാദിച്ചിരുന്നു.\n1931 ഒക്ടോബര് പതിനെട്ടിനു കോഴിക്കോടു വെച്ചു കൂടിയ പ്രത്യേക കെ.പി.സി.സി യോഗത്തില് നവംബര് ഒന്നിന് ഗുരുവായൂര് ക്ഷേത്ര നടക്കല് സമരം ആരംഭിക്കാന് തീരുമാനിക്കുകയായിരുന്നു. തുടര്‍ന്ന് സമരത്തിന് മുന്നോടിയായി ഒരു സംഘം സ്ത്യാഗ്രഹികള് കണ്ണൂരില് നിന്നും കാല്‍നടയായി ഗുരുവായൂരുലേക്ക് തിരിക്കുകയും ഒന്നിന് നിരാഹാരസമരം ആരംഭിക്കുകയും ചെയ്തു. അതിനുശേഷം ഈ ദിവസം ക്ഷേത്രപ്രവേശന ദിനമായി ആചരിക്കപ്പെടുന്നു.\nക്ഷേത്രനട തുറക്കുന്ന സമയമായ മൂന്ന് മണി മുതലാണ് സത്യാഗ്രഹം ആരംഭിക്കുന്നത്. എന്.എസ്.എസ്., എസ്.എന്.ഡി.പി, ഉണ്ണിനമ്പൂതിരി സഭ അടക്കമുള്ള സാമൂദായിക സംഘടനകളുടെ പിന്തുണയോടെയായിരുന്നു സമരം. സമരത്തിന് ശക്തിയാര്‍ജ്ജിച്ചതോടെ എല്ലാവരേയും പോലീസ് അറസ്റ്റ് ചെയ്തു ജയിലിലേക്ക് മാറ്റി.\nഅറസ്‌റ്റോടെ മന്ദഗതിയിലായ സമരം ആറുമാസത്തിന് ശേഷം പി കൃഷണപിള്ള ക്ഷേത്രത്തിലെ ബൃാഹ്മണര്‍ക്ക് മാത്രം അവകാശമുണ്ടായിരുന്ന മണി മുഴക്കി തൊഴുതു. കൊടിയ മര്‍ദ്ദനങ്ങള് ഏറ്റുവാങ്ങിയാണ് കൃഷ്ണപിള്ള സമരം നടത്തിയത്. ഇതോടെ വീണ്ടും ശക്തിയാര്‍ജിച്ച സമരം വീണ്ടും ജനങ്ങള് ഏറ്റെടുത്തു. ദേശീയ തലത്തില് ശ്രദ്ധയാകര്‍ഷിച്ച സമരത്തിന് പിന്നീട് ഗാന്ധിജിയുടെ പിന്തുണയും ലഭിച്ചിരുന്നു.


മുഖ്യമന്ത്രി മടങ്ങിയത് ഓട്ടക്കാലണയുമായി… പ്രളയ ഫണ്ട് സമാഹരണത്തിനായി നടത്തിയ യു.എ.ഇ യാത്രയില് നിന്ന് ഒന്നും കിട്ടിയില്ലെന്ന് രേഖാമൂലമുള്ള മറുപടി – Jaihind TV\nമുഖ്യമന്ത്രി മടങ്ങിയത് ഓട്ടക്കാലണയുമായി… പ്രളയ ഫണ്ട് സമാഹരണത്തിനായി നടത്തിയ യു.എ.ഇ യാത്രയില് നിന്ന് ഒന്നും കിട്ടിയില്ലെന്ന് രേഖാമൂലമുള്ള മറുപടി\nപ്രളയ ഫണ്ട് സമാഹരണത്തിനായി മുഖ്യമന്ത്രി പിണറായി വിജയന് നടത്തിയ യു.എ.ഇ യാത്ര സമ്പൂര്‍ണ പരാജയം. പി.ടി തോമസ് എം.എല്.എയുടെ ചോദ്യത്തിന് നല്‍കിയ മറുപടിയിലാണ് ഇക്കാര്യം വ്യക്തമായത്. മുഖ്യമന്ത്രിയുടെ വിദേശ സന്ദർശനത്തിന്‍റെ ഫലമായി ലഭിച്ച തുക എത്രയാണെന്ന ചോദ്യത്തിന് ഒന്നും ലഭിച്ചിട്ടില്ല എന്നാണ് രേഖാമൂലമുള്ള മറുപടി.\n2018 ഒക്ടോബറിലാണ് കേരള പുനർനിർമാണത്തിന് സഹായം തേടി മുഖ്യമന്ത്രി പിണറായി വിജയന് യു.എ.ഇ സന്ദര്‍ശിച്ചത്. പിന്നാലെ വലിയ തോതിലുള്ള സഹായം ലഭിച്ചു എന്ന തരത്തിലുള്ള വാർത്തകളും പ്രചരിച്ചിരുന്നു. എന്നാല് മുഖ്യമന്ത്രിയുടെ സന്ദർശനത്തിലൂടെ ഒരു രൂപ പോലും യു.എ.ഇയില് നിന്ന് ലഭിച്ചിട്ടില്ലെന്ന വസ്തുതയാണ് നിയമസഭയില് മുഖ്യമന്ത്രി രേഖാമൂലം നല്‍കിയ മറുപടിയിലൂടെ വ്യക്തമാകുന്നത്.\nഫെബ്രുവരി മൂന്നിന് ചേർന്ന നിയമസഭാസമ്മേളനത്തില് പി.ടി തോമസ് എം.എല്.എയാണ് പ്രളയ ദുരിതാശ്വാസം സംബന്ധിച്ച് ചോദ്യങ്ങള് ഉന്നയിച്ചത്. നക്ഷത്ര ചിഹ്നമിടാത്ത ചോദ്യം നമ്പർ 98 ലാണ് ഇതു സംബന്ധിച്ച ചോദ്യങ്ങള്. പ്രളയ ദുരിതാശ്വാസവുമായി ബന്ധപ്പെട്ട് മുഖ്യമന്ത്രി സന്ദർശിച്ച വിദേശ രാജ്യങ്ങള് ഏതൊക്കെ എന്ന ചോദ്യത്തിന് യു.എ.ഇ എന്നാണ് മറുപടി. ഓരോ രാജ്യത്ത് നിന്നും എത്ര രൂപ ധനസഹായം ലഭിച്ചു എന്ന ചോദ്യത്തിന് ‘യു.എ.ഇയില് നിന്ന് ധനസഹായം ഒന്നും ലഭിച്ചിട്ടില്ല’ എന്നും വ്യക്തമാക്കുന്നു. അതേസമയം ക്രൗഡ് ഫണ്ടിംഗിലൂടെയാണ് 81,01,204 രൂപ ലഭിച്ചതെന്നും ഒരു ചോദ്യത്തിന് നല്‍കിയ മറുപടിയിലുണ്ട്. ഐ.സി ബാലകൃഷ്ണന് എം.എല്.എയുടെ ചോദ്യങ്ങള്‍ക്ക് വ്യക്തമായ മറുപടി നല്‍കിയിട്ടുമില്ല. ഇതോടെ കൊട്ടിഘോഷിച്ച് നടത്തിയ യു.എ.ഇ യാത്ര എന്തിനായിരുന്നു എന്ന ചോദ്യമാണ് ഉയരുന്നത്.


Uae allows full ownership of businesses for foreign nationals | യുഎഇയില് പ്രവാസികള്‍ക്ക് സ്‌പോണ്‍സര് വേണ്ട, പൂര്‍ണ ഉടമസ്ഥതയില് കമ്പനി തുടങ്ങാന് അനുമതി!! - Malayalam Oneindia\n25 min ago 17 കാരന്റെ ആത്മഹത്യ പോലീസ് മർദ്ദിച്ചതിലെ മനോവിഷമം മൂലം: ഗുരുതര ആരോപണങ്ങളുമായി കുടുംബം\nPublished: November 23 2020, 21:55 [IST]\nദുബായ്: യുഎഇയില് നിന്ന് പ്രവാസികള്‍ക്ക് സന്തോഷവാര്‍ത്ത. ഇനി പ്രവാസി സംരംഭകര്‍ക്ക് പൂര്‍ണമായും ഉടമസ്ഥാവകാശമുള്ള കമ്പനി തുടങ്ങാം. യുഎഇ പൗരന്മാര് സ്‌പോണ്‍സര്‍മാരായാല് മാത്രമേ വിദേശികള്‍ക്ക് കമ്പനി തുടങ്ങാനാവൂ എന്ന നയമാണ് മാറ്റി. പുതിയ നിയമം ഡിസംബര് ഒന്ന് മുതല് പ്രാബല്യത്തില് വരും. യുഎഇ പ്രസിഡന്റ് ഷെയ്ഖ് ഖലീഫ ബിന് സയ്യിദ് അല് നഹ്യാനാണ് കമ്പനി നിയമത്തില് ഭേദഗതി വരുത്തി ഉത്തരവ് പുറപ്പെടുവിച്ചത്.\nനേരത്തെ വിദേശ പൗരന്‍മാര് തുടങ്ങുന്ന കമ്പനിയില് കുറഞ്ഞ ശതമാനമെങ്കില് യുഎഇ പൗരന്‍മാര്‍ക്ക് ഉടവസ്ഥാവകാശം വേണമെന്നായിരുന്നു നയം. യുഎഇയിലെ ബിസിനസ് സൗഹൃദ അന്തരീക്ഷം കൂടുതല് മികച്ചതാക്കാനുള്ള നീക്കം കൂടിയാണിത്. അതേസമയം തന്ത്രപ്രധാനമായ മേഖലകളിലെ കമ്പനികളില് ഈ നടപ്പാക്കുന്നത് സംബന്ധിച്ച് പഠിക്കുന്നതിന് കമ്മിറ്റിയെ നിയമിക്കാനും തീരുമാനിച്ചിട്ടുണ്ട്. വിവിധ ഏജന്‍സികളുടെ പ്രതിനിധികള് അടങ്ങിയ കമ്മിറ്റിയുടെ ശുപാര്‍ശയുടെ അടിസ്ഥാനത്തിലാവും ഇക്കാര്യം പരിഗണിക്കുക.\nചില കമ്പനികളെ ഈ നിയമത്തില് നിന്ന് ഒഴിവാക്കിയിട്ടുണ്ട്. നേരത്തെ പ്രവാസികള്‍ക്ക് 49 ശതമാനം ഉടമസ്ഥാവകാശം പ്രവാസി കമ്പനികള്‍ക്കും ബാക്കിയുള്ള 51 ശതമാനം യുഎഇ പൗരന്‍മാര്‍ക്കും ആയിരിക്കണമെന്നായിരുന്നു നിയമം. ഇത് ലിമിറ്റഡ് ലയബിളിറ്റി കമ്പനികള് തുടങ്ങുമ്പോഴുള്ള നിയമമായിരുന്നു.\nഅതേസമയം 51 ശതമാനം ഉടമസ്ഥാവകാശമുള്ള യുഎഇ പൗരന്റെ സ്‌പോണ്‍സര്‍ഷിപ്പിലേ നേരത്തെ വിദേശിക്ക് കമ്പനി തുടങ്ങാന് സാധിക്കുമായിരുന്നുള്ളൂ. നിയമഭേദഗതിക്കായി ബാധ്യതകളും ഉടമസ്ഥാവകാശവും സംബന്ധിച്ച് 51 നയങ്ങള് പരിഷ്‌കരിക്കുകയും പുതിയവ കൂട്ടിച്ചേര്‍ക്കുകയും ചെയ്തിട്ടുണ്ട്. ഫെഡറല് നിയമത്തിന് അനുസൃതമായാണഅ വിദേശ മൂലധന നിക്ഷേപ നിയമത്തിലെ ഭേദഗതി കൊണ്ടുവന്നരിക്കുന്നത്.\nയുഎഇയില് ലൈസന്‍സുള്ളതും രജിസ്റ്റര് ചെയ്തതുമായി കമ്പനികളുടെ വിദേശ പൗരന്‍മാരുടെ ദീര്‍ഘകാലമായി കാത്തിരുന്ന നൂറ് ശതമാനം ഉടമസ്ഥാവകാശം 2020ലെ 16ാം നമ്പര് ക്യാബിനറ്റ് പ്രമേയം അനുസരിച്ചാണ് അനുവദനീയമായിരിക്കുന്നത്.\ngulf news uae gulf gcc യുഎഇ ഗള്‍ഫ് ജിസിസി ദുബായ്\nuae allows full ownership of businesses for foreign nationals\nStory first published: Monday, November 23, 2020, 21:55 [IST]


യാത്രക്കാരുടെ ശ്രദ്ധയ്ക്ക്; ട്രെയിനില് ഓടി കയറാമെന്ന് കരുതേണ്ട - Janayugom Online\nഡോളർ കടത്തിയ കേസ്; സ്വപ്നയേ�...\nപീഡനത്തിനിരയായ യുവതിയെ വിവ�...\nHome / Latest News / യാത്രക്കാരുടെ ശ്രദ്ധയ്ക്ക്; ട്രെയിനില് ഓടി കയറാമെന്ന് കരുതേണ്ട\nPosted on January 06, 2019, 5:43 pm\nന്യൂഡല്‍ഹി: റയില്‍വേ സ്റ്റേഷനുകള് ഇനി മുതല് സ്മാര്‍ട്ടാകുന്നു. വിമാനയാത്രാ മാതൃകയിലുള്ള മാറ്റങ്ങള് കൊണ്ട് വരാനാണ് ഇന്ത്യന് റയില്‍വേ പദ്ധതിയിടുന്നത്. ട്രെയിന് പുറപ്പെടുന്നതിന് 20 മിനിറ്റ് മുമ്പ് സ്റ്റേഷനിലെത്തി സുരക്ഷാ പരിശോധനകള് പൂര്‍ത്തിയാക്കണം. റയിൽവേ പ്രൊട്ടക്ഷൻ ഫോഴ്സ് ഡയറക്ടർ ജനറൽ അരുൺ കുമാറാണ് ഇക്കാര്യം വ്യക്തമാക്കിയത്.\nഈ സംവിധാനം പരീക്ഷണാടിസ്ഥാനത്തിൽ പ്രയാഗ്‌രാജ് റയിൽവേ സ്റ്റേഷനിൽ നടപ്പാക്കി.\nഈ മാസം തന്നെ ഹൂബ്ലി റയില്‍വേ സ്റ്റേഷനിലും മറ്റ് 202 സ്റ്റേഷനുകളിലും ഇത് ഉടന് നടപ്പിലാക്കും. ഉന്നത സാങ്കേതിക വിദ്യകള് ഉപയോഗിച്ചുള്ള സുരക്ഷാ പരിശോധനകളാകും സ്‌റ്റേഷനുകളില് ഉണ്ടാകുക.\nഇതിന്‍റെ ഭാഗമായി റയില്‍വേ സ്‌റ്റേഷനും അവിടേക്ക് കടക്കാനുള്ള വഴികളും പ്രത്യേകം നിശ്ചയിക്കും. റയില്‍വേ സേനയെ വിന്യസിച്ചത് സുരക്ഷ കര്‍ശനമാക്കും. എന്നാല് യാത്രക്കാര്‍ക്ക് അധികം ബുദ്ധിമുട്ടുണ്ടാക്കാത്ത തരത്തിലാകും പരിശോധനകളെന്ന് അധികൃതര് അറിയിച്ചു. കൂടുതല് സുരക്ഷാ ഉദ്യോഗസ്ഥരെ വിന്യസിക്കാതെ സാങ്കേതിക വിദ്യ ഉപയോഗിച്ചാകും പരിശോധന.\n2016 ല് തയ്യാറാക്കിയ പദ്ധതി പ്രകാരമാണ് ഇത് നടപ്പിലാക്കുന്നത്. പദ്ധതി പ്രാവര്‍ത്തികമാകുന്നതോടെ 202 സ്‌റ്റേഷനുകളും നിരന്തര നിരീക്ഷണത്തിന് കീഴില് വരും. സിസിടിവി ക്യാമറ, ബോംബുകള് കണ്ടെത്താനും നിര്‍വീര്യമാക്കാനുമുള്ള സംവിധാനം, ലഗേജുകള് പരിശോധിക്കാനുള്ള സ്‌കാനറുകള്, കണ്‍ട്രോള് യൂണിറ്റ് എന്നിവയുടെ സഹായത്തോടെയാണ് ചെക്കിങ് നടപടികള് നടത്തുക.\nആദ്യഘട്ടത്തില് എല്ലാവര്‍ക്കും പരിശോധനയുണ്ടാകില്ല. പകരം സ്റ്റേഷനിലെത്തുന്ന എട്ടോ ഒമ്പതോ യാത്രക്കാരില് ഒരാള്‍ക്കോ ഒന്നിലേറേ പേര്‍ക്കോ എന്ന കണക്കില് പരിശോധനയ്ക്ക് വിധേയരാകേണ്ടിവരും.\nമതേതര സങ്കല്‍പം കാത്തുസൂക്ഷിക്കാന് പുതുതലമുറ മുന്നിട്ടിറങ്ങണമെന്നും മുന് എംപി പന്ന്യന് രവീന്ദ്രന്


‘ഒരു പൊളിറ്റിക്കല് സ്റ്റേറ്റ്‌മെന്റ് പറയാന് മാത്രം, അഞ്ചോ ആറോ കോടി മുടക്കി സിനിമ എടുക്കേണ്ട ആവശ്യമില്ല’ | Meppadiyan Movie|Mollywood|unni mukundan\nHome/Cinema/‘ഒരു പൊളിറ്റിക്കല് സ്റ്റേറ്റ്‌മെന്റ് പറയാന് മാത്രം, അഞ്ചോ ആറോ കോടി മുടക്കി സിനിമ എടുക്കേണ്ട ആവശ്യമില്ല’\n‘ഒരു പൊളിറ്റിക്കല് സ്റ്റേറ്റ്‌മെന്റ് പറയാന് മാത്രം, അഞ്ചോ ആറോ കോടി മുടക്കി സിനിമ എടുക്കേണ്ട ആവശ്യമില്ല’\nMay 22, 2022, 05:02 pm IST\nകൊച്ചി: യുവതാരം ഉണ്ണി മുകുന്ദന് നായകനായി, തിയേറ്ററില് വലിയ വിജയം നേടിയ ചിത്രമായിരുന്നു മേപ്പടിയാന്. എന്നാല്, പുറത്തിറങ്ങിയപ്പോള് തന്നെ ചിത്രത്തിനെതിരെ രൂക്ഷമായ വിമർശനമാണ് ഉയർന്നത്. സംഘപരിവാര് രാഷ്ട്രീയം ഒളിച്ചുകടത്താനാണ് ചിത്രം ശ്രമിക്കുന്നതെന്നായിരുന്നു പ്രധാന വിമര്‍ശനം. ഇപ്പോൾ ചിത്രത്തിനെതിരായി ഉയര്‍ന്ന വിമര്‍ശനങ്ങള്‍ക്ക് മറുപടി പറയുകയാണ് ചിത്രത്തിന്റെ നിര്‍മ്മാതാവ് കൂടിയായ ഉണ്ണി മുകുന്ദന്.\nഉണ്ണി മുകുന്ദന്റെ വാക്കുകൾ ഇങ്ങനെ;\n‘ആംബുലന്‍സ് കാണിച്ചിട്ടല്ല ഒരു പൊളിറ്റിക്കല് സ്റ്റേറ്റ്‌മെന്റ് പറയുക. ക്ലാരിറ്റി പ്രധാനമാണ്. ഏത് സ്റ്റേറ്റ്‌മെന്റ് പറഞ്ഞാലും അതില് ക്ലാരിറ്റി പ്രധാനമാണ്. ആ സ്ഥിതിക്ക് ഇങ്ങനെ ഹാഫ് ബേക്ക്ഡ് ആയ കാര്യം പറയേണ്ട ആവശ്യമില്ല. സിനിമ കണ്ടവര്‍ക്ക് വ്യക്തമായി അറിയാം ഇതില് ഏത് പൊളിറ്റിക്‌സ് ആണ് പറയുന്നതെന്ന്. ഇതില് അങ്ങനെ പൊളിറ്റിക്‌സ് ഒന്നുമില്ല. ജയകൃഷ്ണന് എന്ന സാധാരണക്കാരനായ ഒരാളുടെ ലൈഫില് നടന്ന ഒരു സംഭവത്തെക്കുറിച്ചാണ് സിനിമ.\nസ്‌ക്രീന്‍പ്ലേ, സ്‌ക്രിപ്റ്റ്, ഡയറക്ഷന് എല്ലാം ആളുകള്‍ക്ക് ഇഷ്ടപ്പെട്ടു. ഒരു പരിചയവുമില്ലാത്ത പുതിയ ഒരാളാണ് അത് സ്‌ക്രിപ്റ്റ് എഴുതി ഡയറക്ട് ചെയ്തത്. അത്രയും നല്ല കാര്യങ്ങളില് നിന്ന് ശ്രദ്ധ മാറ്റിയാണ് ആ സിനിമയിലെ നായകന് അമ്പലത്തില് പോയി, അവന് പുറത്തിറങ്ങി, ആംബുലന്‍സ് കാണിച്ചു, മുസ്ലീം വില്ലന് എന്നൊക്കെ പറയുന്നത്. കേരളത്തില് ഈ സമൂഹത്തിലുള്ള ആള്‍ക്കാര് തന്നെയാണല്ലോ ജീവിക്കുന്നത്. ആ സെന്‍സില് നോക്കാന് പോയാല് ആ സെന്‍സിലാകും. ഒരു പൊളിറ്റിക്കല് സ്റ്റേറ്റ്‌മെന്റ് പറയാന് മാത്രം, അഞ്ചോ ആറോ കോടി മുടക്കി സിനിമ എടുക്കേണ്ട ആവശ്യമില്ല. ഫേസ്ബുക്കില് ഒരു പോസ്റ്റ് ഇട്ടാല് മതി.\nപാസ്പോർട്ട് റദ്ദാക്കി പിടികിട്ടാപുള്ളിയായി പ്രഖ്യാപിച്ചാലും വിജയ് ബാബുവിന് ‘അമ്മ’യിൽ മെമ്പർഷിപ്പുണ്ടാകും: ഹരീഷ് പേരടി\nആദ്യത്തെ ഒരാഴ്ച ഈ സിനിമയുടെ ഒരു മെറിറ്റും ചര്‍ച്ച ചെയ്യപ്പെട്ടില്ല. സിനിമയില് അവന് കറുപ്പും കറുപ്പും ഇട്ടു എന്നൊക്കെ പറഞ്ഞു. പിന്നെ ശബരിമലയിലേക്ക് പോകുമ്പോള് വെളുപ്പും വെളുപ്പും ഇടാന് പറ്റുമോ.\nജയകൃഷ്ണന്റെ പല കാര്യങ്ങളും എനിക്ക് റിലേറ്റ് ചെയ്യാന് പറ്റിയതുണ്ട്. ഞാന് ആ ക്യാരക്ടര് ചെയ്യാന് വേണ്ടി പത്തിരുപത് കിലോ ഭാരം കൂട്ടി. അതൊന്നും ചര്‍ച്ച ചെയ്യപ്പെട്ടില്ല. അത് മാത്രമാണ് സങ്കടം.\nആ ആംബുലന്‍സ് സിനിമയില് ശൂ എന്ന് പോയ സംഭവമാണ്. സേവാഭാരതി എന്ന് പറയുന്നത് കേരളത്തില് ഉള്ള ഒരു സംഘടനയാണ്. അവര്‍ക്ക് തീവ്രവാദം പരിപാടിയൊന്നുമില്ല. ഈരാറ്റുപേട്ട റോഡില് നിങ്ങള് നിന്നാല്, ഒരു നാല് തവണ സേവാഭാരതിയുടെ വണ്ടി അങ്ങോട്ടുമിങ്ങോട്ടും പോകും. നമ്മള് സമൂഹത്തിന്റെ കഥ പറയുമ്പോള് സമൂഹത്തില് ഇവര് ഇല്ല എന്നൊന്നും പറയാനാവില്ല. അതില് ഒരു പൊളിറ്റിക്‌സുണ്ടോ എന്ന് ചോദിച്ചാല് എനിക്കറിയില്ല.’\nMeppadiyan Movie Mollywood unni mukundan\nഒരു രീതിയിലുള്ള അജണ്ടയും ഉണ്ടായിരുന്നില്ല, എന്റെ അഭിപ്രായം പറയുക മാത്രമാണ് ചെയ്തത്: സുദീപ്\nഭക്ഷണത്തിനായി മൃഗങ്ങളെ കൊല്ലുന്നതിന് പശുവിന് മാത്രമായി ഇളവ്: പൊളിറ്റിക്കല് സ്റ്റേറ്റ്‌മെന്റ് ആയിരുന്നില്ലെന്ന് നിഖില\n‘കളിഗമിനാർ’: ചിത്രീകരണം ആരംഭിച്ചു\nJun 22, 2022, 05:01 pm IST\n‘ദ്രാവിഡ രാജകുമാരൻ’: ചിത്രീകരണം പൂർത്തിയായി\nJun 21, 2022, 07:54 pm IST


കാമുകനൊപ്പം ജീവിക്കാൻ ഭര്‍ത്താവിന് വിഷം കൊടുത്തുക്കൊന്നു; യുവതി അറസ്റ്റിൽ\nFirst Published 28, Feb 2018, 2:08 PM IST\nകാമുകനൊപ്പം ജീവിക്കാൻ ഭര്‍ത്താവിന് വിഷം കൊടുത്തുക്കൊന്നു\n35 വയസുകാരിയായ പ്രതി റോസിയെ പൊലീസ് അറസ്റ്റ് ചെയ്തു\nപഞ്ചാബിലെ ഗുർദാസ്പൂറിലാണ് സംഭവം\nചണ്ഡീഗഡ്: കാമുകനൊപ്പം ജീവിക്കാൻ ഭര്‍ത്താവിന് വിഷം കൊടുത്തുക്കൊന്ന കേസിൽ യുവതി അറസ്റ്റില്. പഞ്ചാബിലെ ഗുർദാസ്പൂറിലാണ് സംഭവം. 35 വയസുകാരിയായ പ്രതി റോസിയെ ഗുർദാസ്പൂര് പൊലീസാണ് അറസ്റ്റ് ചെയ്തത്.\nഫ്രെബുവരി 23നാണ് കേസിനാസ്പദമായ സംഭവം നടക്കുന്നത്. വിവാഹിതയും രണ്ട് കുട്ടികളുടെ അമ്മയുമായ റോസി തന്‍റെ ആദ്യ കാമുകനായ ധരംപാലിനൊപ്പമായിരുന്നു ജീവിച്ചിരുന്നത്. ഇയാളുടെയൊപ്പം താമസിച്ചു വരവെയാണ് സാഹിബ് മാസിയ എന്നയാളുമായി ബന്ധം സ്ഥാപിക്കുന്നത്. എന്നാൽ ധരംപാലുമായുളള ബന്ധം തടസമായി വന്നതോടെയാണ് ഇരുവരും ചേർന്ന് ധരംപാലിനെ കൊല്ലാൻ തീരുമാനിച്ചത്.\nപദ്ധതി പ്രകാരം രാത്രിയിൽ ഭക്ഷണത്തിൽ വിഷം കലർത്തി നൽകുകയായിരുന്നു. തുടർന്ന് ധരംപാലിന് ശാരീരിക അസ്വാസ്ഥ്യതകൾ അനുഭവപ്പെടാൻ തുടങ്ങി ഇതിനിടയിൽ ധരംപാലിന് അസുഖമാണെന്ന കാര്യം അയാളുടെ അച്ഛനെയും റോസി അറിയിച്ചു. തുടര്‍ന്ന് ധരംപാലിനെ ആശുപത്രിയിലെത്തിച്ചപ്പോഴേക്കും മരണം സംഭവിച്ചിരുന്നു.\nഎന്നാൽ സംഭവത്തിലെ അസ്വഭാവികത മൂലം ധരംപാലിന്‍റെ അച്ഛന് പൊലീസിൽ നല്‍കിയ പരാതില് നടത്തിയ അന്വേഷണത്തിലാണ് കുറ്റകൃത്യങ്ങളുടെ ചുരുളഴിഞ്ഞത്. അമൃത് സർ സ്വദേശിയായ റോസിയുടെ ആദ്യഭർത്താവ് രജീന്ദർപാലാണ്. ഇയാളെ ഉപേക്ഷിച്ചാണ് റോസി ധരംപാലിനൊപ്പം ജീവിച്ചിരുന്നതെന്ന് പൊലീസ് പറഞ്ഞു. കേസിൽ കൂടുതൽ അന്വേഷണം നടന്നു വരുന്നതായും അവർ വ്യക്തമാക്കി. പ്രതിക്കെതിരെ 302 വകുപ്പ് പ്രകാരം കേസ് എടുത്തിട്ടുമ്ടെന്ന് പൊലീസ് പറഞ്ഞു.


How to Generate Employee ID Card | :\nHow to Generate Employee ID Card\nസ്പാർക്കിൽ ആദ്യമായി ഐ.ഡി കാര്‍ഡ് ജനറേറ്റ് ചെയ്യാന് തുടങ്ങുന്ന ഓഫീസുകള് Service Matters ലെ Employee ID Card ല് പ്രവേശിച്ച് Initialise Identity Card Number എന്ന ലിങ്കില് ക്ലിക്ക് ചെയ്യുക.\nName of Department: ഓരോ വകുപ്പിലെയും ജീവനക്കാരുടെ കാര്‍ഡില് ആ വകുപ്പിന്റെ പേരുണ്ടായിരിക്കും Employee Number (PEN): കാര്‍ഡില് തനിയെ വരും Name: തെറ്റുണ്ടെങ്കില് Personal Memoranda യില് തിരുത്തണം Designation: ശരിയല്ലെങ്കില് Present Service Details ല് ശരിയായത് തെരഞ്ഞെടുക്കണംDate of Birth: Personal Memoranda യില് നിന്നാണെടുക്കുന്നത്. തെറ്റുണ്ടെങ്കില് അവിടെ തിരുത്തണം Date of joining: Present Service Details ല് ചേര്‍ത്ത തിയ്യതി തന്നെയാണ് കാര്‍ഡിലും. ഇതില് തെറ്റുണ്ടെങ്കിലും അവിടെ തിരുത്തണം. Date of issue and validity period: രണ്ടും തനിയെ വരുന്നതാണ്. (ഒരു കാര്‍ഡിന്റെ കാലാവധി അഞ്ച് വര്‍ഷത്തേക്കാണ്) Photo and Signature of employee: Employee Details നിന്നുമാണ് രണ്ടും എടുക്കുന്നത്. എന്തെങ്കിലും അപാകതയുണ്ടെങ്കില്, Service Matters- Personal Details ലൂടെ പ്രവേശിച്ച് പഴയ ഒപ്പ്/ ഫോട്ടോക്ക് പകരം പുതിയത് അപ്‌ലോഡ് ചെയ്ത് ശരിയാക്കണം.\nSignature of issuing authority: ഏത് രീതിയില് കാര്‍ഡ് ഉണ്ടാക്കുകയാണെങ്കിലും, കാര്‍ഡ് ഉണ്ടാക്കിയെടുത്ത ശേഷം ബന്ധപ്പെട്ട അധികാരി പേനയുപയോഗിച്ച് രേഖപ്പെടുത്തേണ്ടതാണ്. സ്കാന് ചെയ്തും മറ്റും കാര്‍ഡില് ചേര്‍ക്കരുത്. Permanent address and Present address: തെറ്റുകളുണ്ടെങ്കില് Employee Details ലെ Contact Details ല് ശരിയാക്കണം. Place of Posting: ഈ വിവരങ്ങള് Code Masters ലെ ‘Office‘ ല് നിന്നുമാണെടുക്കുന്നത്. നമ്മുടെ വരുതിയിലുള്ളതല്ല. തെറ്റുണ്ടെങ്കിലും അപൂര്‍ണ്ണമാണെങ്കിലും സ്പാര്‍ക്കിനെ സമീപിക്കണം. (ഓഫീസിന്റെ പേര്, സ്ഥലം, പോസ്റ്റ്, ജില്ല, പിന്, ഫോണ് നമ്പര് എന്നിവയടങ്ങിയതാണ് Place of Posting) E-mail: Contact Details ല് ചേര്‍ക്കുന്ന ഇ-മെയില് വിലാസമാണ് കാര്‍ഡില് വരുന്നത്. Blood Group: Personal Memoranda യില് നിന്നും.\nമേല് പറഞ്ഞ രീതിയില് പിശകുകള് തീര്‍ത്ത ശേഷം Final Print നല്‍കാം.\nഐ.ഡി കാര്‍ഡ് ഒരു തവണ ജനറേറ്റ് ചെയ്താൽ വീണ്ടും ചെയ്യേണ്ടതില്ല


നീയല്ലാതെ മറ്റാരും എനിക്കില്ല; ആ കുഞ്ഞിനെ വീണ്ടെടുത്തത് അമ്മയുടെ ചേതനയറ്റ കരങ്ങളില് നിന്ന് - Media Vision News\nനീയല്ലാതെ മറ്റാരും എനിക്കില്ല; ആ കുഞ്ഞിനെ വീണ്ടെടുത്തത് അമ്മയുടെ ചേതനയറ്റ കരങ്ങളില് നിന്ന്\nഅമ്മയുടെ ചേതനയറ്റ കൈകള്‍ക്കുള്ളില് നിന്ന് ശനിയാഴ്ച പുലര്‍ച്ചെ പുറത്തെടുക്കുമ്പോള് ഒമറിന്റെ കുഞ്ഞുകാലില് മുന്നിടത്ത് പൊട്ടലുകളുണ്ടായിരുന്നു. കാലില് പ്ലാസ്റ്ററിട്ട് ഗാസയിലെ ഒരാശുപത്രിയില് ചികിത്സയിലാണ് ആ കുഞ്ഞ്. റോക്കറ്റാക്രമണത്തില് തന്റെ അമ്മയും നാല് സഹോദരങ്ങളും മരിച്ചു പോയെന്ന് തിരിച്ചറിയാന് അഞ്ച് മാസം മാത്രം പ്രായമുള്ള ആ കുഞ്ഞിന് കഴിയില്ല. പക്ഷെ ആ നഷ്ടത്തിന്റെ വിതുമ്പല് അടക്കിപ്പിടിച്ച് കിടക്കയുടെ അറ്റത്ത് അവന്റെ അച്ഛനിരിക്കുന്നുണ്ട്. ഈ കുഞ്ഞല്ലാതെ മറ്റാരും ഈ ലോകത്ത് തനിക്കിനി അവശേഷിക്കുന്നില്ല മുഹമ്മദ് അല് ഹദീദി എന്ന മുപ്പത്തിയേഴുകാരന് പുലമ്പുന്നു.\n13 വയസ്സുള്ള സുഹൈബ്, 11 കാരൻ യാഹ്യ, 8 വയസ്സുകാരന് അബ്ദര്‍റഹ്‌മാന്,6വയസ് മാത്രമുള്ള ഒസാമ, അവരുടെ അമ്മയായ മാഹ അബു ഹത്താബ് എന്നിവര് സ്‌ഫോടനത്തില് കൊല്ലപ്പെട്ടതോടെയാണ് മുഹമ്മദ് അല് ഹദീദിയും ഏറ്റവും ഇളയ മകനായ ഒമറും തനിച്ചായത്. ‘അവര് ദൈവത്തെ കണ്ടെത്താന് പോയതാണ്, എത്രയും വേഗം നമ്മള് അവരെ വീണ്ടും കണ്ടുമുട്ടും, അധികനാള് അതിനായി കാത്തിരിക്കാനിട വരുത്തരുതെന്നുള്ള പ്രാര്‍ഥന മാത്രമേയുള്ളൂ’-ഹദീദി തന്റെ കൈകളില് വിശ്രമിക്കുന്ന ഒമറിന്റെ കവിളില് മുത്തം നല്‍കി പറയുന്നു. ആ പിഞ്ചുമുഖത്താകെ പോറലുകളാണ്.\nഗാസയ്ക്ക് പുറത്തുള്ള ഷാഹി അഭയാര്‍ഥി ക്യാമ്പില് താമസിക്കുന്ന സഹോദരന്റെ അരികിലേക്ക് ഒമറിന്റെ അമ്മ മക്കളേയും കൂട്ടി ശനിയാഴ്ച സന്ദര്‍ശനത്തിന് പോയിരുന്നു. റംസാന് വ്രതം അവസാനിക്കുന്ന ദിവസങ്ങളിലൊന്നായിരുന്നതിനാലായിരുന്നു ആ സ്‌നേഹസന്ദര്‍ശനം. കുട്ടികള് പുതുവസ്ത്രങ്ങള് ധരിച്ച് അമ്മാവന്റെ കുട്ടികളോടൊത്ത് കളിക്കാന് ഏറെ ഉത്സാഹത്തോടെയാണ് പോയത്. രാത്രി അവിടെ തങ്ങണമെന്ന് കുട്ടികള് ആഗ്രഹം പറഞ്ഞപ്പോള് താന് അനുവദിച്ചതായി ഹദീദി സങ്കടത്തോടെ ഓര്‍മിച്ചു. അന്ന് തനിച്ച് വീട്ടില് കിടന്നുറങ്ങിയ താന് സ്‌ഫോടനത്തിന്റെ ശബ്ദം കേട്ടാണുണര്‍തെന്നും ഹദീദി പറഞ്ഞു.\nഅവര് തങ്ങിയ സഹോദരന്റെ വീട്ടില് മിസൈല് പതിച്ചതായി അയല്‍വാസി വിളിച്ചറിയിച്ചതിനെ തുടര്‍ന്ന് പറ്റാവുന്നത്ര വേഗത്തില് ഹദീദി അവിടെയെത്തുമ്പോള് വീട് ഒന്നായി നിലംപതിച്ചതായാണ് കണ്ടത്. രക്ഷാപ്രവര്‍ത്തകര് അവശിഷ്ടങ്ങള്‍ക്കിടയില് നിന്ന് മൃതദേഹങ്ങള് വീണ്ടെടുക്കുകയായിരുന്നു. ഹദീദിയുടെ സഹോദരന്റെ ഭാര്യയും നാല് കുട്ടികളും ദുരന്തത്തിനിരയായി.\nഎല്ലാ കുട്ടികളും മുലപ്പാല് കുടിച്ചാണ് വളര്‍ന്നത്. എന്നാല് ഒമര് മാത്രം ആദ്യ ദിവസം മുതല് അമ്മയുടെ പാല് കുടിക്കാന് വിസമ്മതിച്ചു. ദൈവം മുന്‍കൂട്ടി നിശ്ചയിച്ചിട്ടുണ്ടാവണം, ഹദീദി പറയുന്നു. കുട്ടികളുള്‍പ്പെടെയുള്ളവര് സ്‌ഫോടനത്തില് കൊല്ലപ്പെട്ടതിനും മുന്നറിയിപ്പ് നല്‍കാതെയുള്ള ആക്രമണത്തിനും ഹദീദി ഇസ്രയേലിനെ കുറ്റപ്പെടുത്തി. 59 കുട്ടികളുള്‍പ്പെടെ 200 പേരാണ് ഇസ്രയേലി ആക്രമണങ്ങളില് കൊല്ലപ്പെട്ടത്.\nസംഘര്‍ഷങ്ങള് തുടരുന്നതിനിടയിലും തന്റെ കുഞ്ഞിന് എത്രയും പെട്ടെന്ന് സുഖം പ്രാപിച്ച് വീട്ടിലേക്ക് കൂട്ടിക്കൊണ്ടുപോകണമെന്നാണ് ഹദീദിയുടെ ഇപ്പോഴുള്ള ഏക ആഗ്രഹം. ഒമറിന്റെ എല്ലാ കാര്യങ്ങളും ഭംഗിയായി നിര്‍വഹിച്ച് അവനെ നല്ലരീതിയില് വളര്‍ത്തുമെന്ന് തന്റെ സങ്കടം അടക്കിപ്പിടിച്ച് ഹദീദി പറയുന്നു.\nPrevious articleബാര്‍ബങ്കിയിലെ പള്ളി പൊളിച്ചത് രാത്രിയില്; ജുഡീഷ്യല് അന്വേഷണം ആവശ്യപ്പെട്ട് മുസ്‌ലിം വ്യക്തി നിയമ ബോര്‍ഡ്\nNext articleറിയാസ് മൗലവി വധം: പ്രതികളുടെ ജാമ്യാപേക്ഷ തള്ളി